20 Operation Kohgen Ragalhu Nuvumun Shayyan Beynumee Fai Buri Kollumah Ehee Eh! - Vaguthu\nވިހި އޮޕަރޭޝަންކޮށްގެން ރަނގަޅު ނުވުމުން ޝައްޔާން ބޭނުމީ ފައިބުރިކޮށްލުމަށް އެހީއެއް!\nމާލެއަށް އުފަން މ. ފެމްލެޓް، އަހުމަދު ޝައްޔާން ހަލީމްއަކީ އުފެދުމުގައި ހުންނަ މައްސަލައެއް ކަމަށްވާ ސްނައިޕަލް ބިފިޑާގެ ސަބަބުން ދިރިއުޅުމުގެ ބޮޑުބައި ބަލިމަޑުކަމުގައި ހޭދަކުރަމުން އަންނަ ކުއްޖެކެވެ. އުމުރުން 16 އަހަރު ޝައްޔާންގެ އާއިލާއިން ހުއްޓުމެއް ނެތި އޭނާއަށް އެ އުމުރުގެ އެހެން ކުދިންނާ އެއްގޮތަށް އާދައިގެ ދިރިއުޅުމެއް ލިބޭނެ ދުވަހަކަށް އިންތިޒާރު ކުރެއެވެ. އަދި އެކަމަށް ގިނަގުނަ މަސައްކަތްތަކެއްވެސް ކުރަމުންދެއެވެ.\nމި ބަލިމަޑުކަމުގެ ސަބަބުން ގްރޭޑް ހަތަރަކާ ހަމައަށް ތައުލީމް ހާސިލްކުރުމަށް ފަހު ޝައްޔާންއަށް ވަނީ އޭނާގެ ތައުލީމީ ހަޔާތާ ދުރަށް ދިއުމަށް މަޖުބޫރުވެފައެވެ. އެހެން ކުދިން ފަދައިން ޝައްޔާންވެސް ތައުލީމް ހާސިލްކުރުމަށް ބޭނުންވެއެވެ. ފިރިހެން ކުދިންގެ އެންމެ ސިޔާސަ އުމުރުފުރާގައި ޝައްޔާން އަށް ވަނީ ބަލި ތަންމަތީގައި އޮތުމަށް މަޖުބޫރުވެފައެވެ.\nޝައްޔާން އަށް ދިމާވެފައިވާ މި ހާލަތު، (ސްޕައިނަލް ޑައިސްރަފިޒަމް) އަކީ އުފެދުމުގައި ގުދުރަތީ ގޮތުން ސްޕައިނަލް ކޯޑަށް ދިމާވާ ނުކުޅެދުންތެރިކަމަށް ސިއްހީ ގޮތުން ބޭނުން ކުރާ ލަފުޒެކެވެ. މި ހާލަތު މެދުވެރިވާ ސަބަބަކީ، ސްޕައިނަލް ކޯޑުގެ ނާރުތަކަށް ދިމާވާ މައްސަލަތައް ނުވަތަ ސްޕައިނަލް ކޯޑުގައި ނާރު އުފެދެން ޖެހޭ ގޮތަށް އުފެދިފައި ނެތުން ކަން ފާހަގަކޮށްލެވެއެވެ.\nޝައްޔާންގެ ބެލެނިވެރިޔާ އައިމިނަތު ވަހީދާ "ވަގުތަށް" ބުނި ގޮތުގައި ޝައްޔާނުގެ ސްޕައިނަލް ކޯޑަށް ދިމާވެފައިވާ މައްސަލައިގެ ސަބަބުން އޭނާގެ އުނަގަނޑުން ތިރިއަށް ވަނީ ވަރަށް ބޮޑަށް އަސަރުކޮށްފައެވެ. އެގޮތުން އުނަގަނޑުން ތިރީގެ ލޭ ދައުރުވުމަށް ވަރަށް ބޮޑު ދަތިތަކެއް އެބަހުއްޓެވެ.\nމިހާތަނަށް ސްޕައިނަލް ކޯޑުގެ ތިން ސާޖަރީއެއް އަދި ފައިގެ 20 ސާޖަރީއެއް ޝައްޔާން ވަނީ ކޮށްފައެވެ. ނަމަވެސް އެއްވެސް ކުރިއެރުމެއް އަދި ޝައްޔާންއަށް ލިބިފައެއް ނުވެއެވެ.\nއާއްމުކޮށް އިންޑިއާއިން ފަރުވާ ހޯދާފައިވާ ޝައްޔާންއާ ބެހޭ ގޮތުން ޑޮކްޓަރުން ވަނީ އޭނާއަށް ހިނގޭ ނަމަ އޮޕަރޭޝަން ނުކުރަން ލަފާދީފައެވެ. އެއީ އެފަދަ އޮޕަރޭޝަނެއްގެ ސަބަބުން ޕެރަލައިޒް ވެދާނެތީ ކަމަށް ވެސް ޑޮކްޓަރުން ވަނީ އިރުޝާދު ދެއްވައިފައެވެ.\nޑޮކްޓަރުންގެ މި ލަފަޔާއެކު އޭނާގެ އޮޕަރޭޝަން މަޑު ޖައްސާލާފައި ވަނިކޮށް، 2014 ވަނަ އަހަރުގެ މާރިޗް މަހު އޭނާ ކުޅެން އުޅެނިކޮށް ފައިގެ ފުންނާބު ޓިނުގަނޑެއްގައި ޖެހި ކަފައިގެންދިޔައެވެ.\nއޭގެ ފަހުން "ފުންނާބު ހަލާކުވެ ފާރުވާން މެދުވެރި ވި އިރު އެކަމަށް ފަރުވާ ކުރުމަށް އަށް ފަހަރު ސާޖަރީ ހެދި ނަމަވެސް އެކަމުގެ ރާހަތެއް މިންވަރެއް ނުވިއެވެ. ޝައްޔާން އަށް ދިމާވެފައިވާ ސްޕައިނަލް ޑައިސްރަފިޒަމްގެ ހާލަތުގެ ސަބަބުން ފާރުގަނޑު ފަސޭހައެއްނުވެއެވެ.\nއެއީ ނާރުތަކުގެ ބާރު ދަށްވުމުގެ ސަބަބުން މެދުވެރިވާ ކަމަކަށް ވާއިރު ޝައްޔާންގެ ފައިގެ ފުންނާބު ވަނީ ފާރުވެ އިންފެކްޓްވެ، އެހިސާބުން ފެށިގެން އޭނާއަށް ހިނގާ ބިނގާވެ އުޅުމަށް ދަތިވެ، ސިއްހީ ގޮތުން އިތުރު އެތައް ތަކުލީފަކާ ކުރިމަތިލާން ޖެހިފައެވެ.\nމިހާތަނަށް ކޮށްފައިވާ އޮޕަރޭޝަންތަކުން ކުރިއެރުމެއް ލިބިފައި ނުވާއިރު ޑޮކްޓަރުންގެ ލަފަޔާއެކު ދެން ޝައްޔާންގެ އާއިލާއިން ބޭނުންވަނީ ޝައްޔާންގެ ފައި ބުރިކޮށްލުމަށް ފަހު އާޓިފިޝިއަލް ފައެއް ޖެހުމަށެވެ.\n"ފައިގެ 20 ސާޖަރީއެއް މިހާތަނަށްކޮށް މާބޮޑު ކުރިއެރުމެއް ނުލިބުމުން ދެން އަޅުގަނޑުމެން މަސައްކަތް މިކުރަނީ ޑޮކްޓަރުންގެ ލަފަޔާއެކު ދަރިފުޅުގެ ފައިބުރިކޮށް އާޓިފިޝިއަލް ފައެއް ޖެހުމަށް. މިކަމަށް އެތައް ފައިސާއެއް ހަރަދުވާނެ" ޝައްޔާންގެ މަންމަ، ވަހީދާ ބުންޏެވެ.\nމިމަހުހެ 29 ވަނަ ދުވަހު މި ސާޖަރީއަށް އިންޑިއާއަށް ފުރުމަށް ޝައްޔާން އަންނަނީ ތައްޔާރުވަމުންނެވެ. ނަމަވެސް މިކަަމަށް 130،000 ރުފިޔާ ހޭދަވާނެ ކަމަށް އާއިލާއިން ލަފާކުރެއެވެ. ނަމަވެސް ޝައްޔާންގެ އާއިލާއިން ތަހައްމަލުކުރަމުން ދަނީ ދަތި ދިރިއުޅުމެކެވެ. އޭނާއަށް ހިނގޭނެކަމަށް އޮތް ހުވަފެނުގެ ކުލަޖެއްސެން އޮތީ އެހެން މީހުންގެ އެހީ ލިބިގެންނެވެ.\nޝައްޔާން އާއި ޝައްޔާންގެ އާއިލާއިން އެދެނީ އޭނާ އިންޑިއާއަށް ފަރުވާ ހޯދުމަށް ދިއުމަށް އެހީވެދިނުމަށެވެ.\nއައިމިނަތު ވަހީދާ: 9866445، 9132445\nއައިމިނަތު ވަހީދާ: 7704161864101\n1. މީސްތަކުންނަށް އެހީތެރިވުމަކީ އަދި މީސްތަކުންގެ ޙާޖަތްތައް ފުއްދައިދިނުމަކީ އިޙުސާންތެރިކަމުގެ ތެރެއިން ހިމެނޭ ކަމެކެވެ.\n2. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n3. ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\n4. އަދިވެސް ނަބިއްޔާ ޞައްލަﷲ ޢަލައިހި ވަސައްލަމަ އެކަމަށް ބާރުއެޅުއްވުމުގެ ގޮތުން ޙަދީޘްކުރައްވާފައިވެއެވެ.\nމާނައީ: "ﷲތަޢާލާއަށް އެންމެ ލޮބުވެތިވެގެންވަނީ މީސްތަކުންނަށް އެންމެ މަންފާބޮޑު މީހެކެވެ. ﷲއަށް އެންމެ ލޮބުވެތިވެގެންވާ ޢަމަލަކީ މީހަކު މުސްލިމަކަށް ގެނެސްދޭ އުފާވެރިކަމެކެވެ ނުވަތަ މީހެއްގެ ކިބައިން މުޞީބާތް ފިލުވައިދޭ ފިލުވައިދިނުމެވެ. ނުވަތަ ދަރަނި އަދާކޮށްދޭ ކޮށްދިނުމެވެ. ނުވަތަ މީހެއްގެ ކިބައިން ބަނޑުހައިހޫނުކަން ފިލުވައިދޭ ފިލުވައިދިނުމެވެ. "\nމަދުން ނޫނީ ނުފެންނަ ބައްޔެއްގެ ނުރައްކަލާއެކު ތުއްތު ތާރާ އެހީއެއްގެ އިންތިޒާރުގައި\nރާއްޖޭގައި މަސައްކަތް ކުރި ޓީޗަރެއްގެ ފައި ބުރިކޮށްލަން ޖެހި އެހީއަށް ބޭނުންވެފައި!\nއޮޕަރޭޝަނަކަށް ފަހު އަހުޒަމަށް ހިނގޭނެ ކަމުގެ އުންމީދެއް، އެދެނީ އެހީއަށް!\nޖުލައި 10, 2021 18:10\nއޮގަސްޓް 5, 2021 14:37\nވަﷲ ޢައުލަމް! ޙަސްބުނަﷲ ވަނިޢުމަލް ވަކީލް! ވަރަށް ވަރަށް ދެރަވެ އަސަރުކޮށްފި އެވެ. ބައެއް ފަހަރު އަހަރުމެންނަށް ދެރައެކޭ ހީވިޔަސް އެކަމުގެ ބަދަލުގައި ހެޔޮގޮތްތައް ﷲ މިންވަރު ކުރައްވައެވެ. އިން ޝާ ﷲ، ތިގޮތަށް ތިކަން ނިމުނަސް ޝައްޔާންގެ ދެދުނިޔެ ބާއްޖަވެރި ކުރައްވާށި! އާމީން


Lion Air Ge Flight Eh Holhi Dhandieh Gai Jehi Anehkaa Ves Accident Vehjje - Vaguthu\nމޮޅަދޫ ކަނު އަނދިރީގައި - 48 މިނެޓް ކުރިން\nލަޔަން އެއާގެ ފްލައިޓެއް ހޮޅިދަނޑިއެއްގައި ޖެހި އަނެއްކާވެސް އެކްސިޑެންޓް ވެއްޖެ\n8 މަސް ކުރިން ( ނޮވެމްބަރު 8, 2018 )\nލަޔަން އެއާގެ ފްލައިޓެއް ކަނޑަށް ވެއްޓި 189 މީހުން މަރުވިތާ ހަފްތާއެއް ފަހުން އަނެއްކާވެސް ލަޔަން އެއާގެ ފްލައިޓަކަށް ނުރައްކާތެރި ހާދިސާއެއް ކުރިމަތި ވެއްޖެއެވެ. މިއަދު އިންޑޮނޭޝިއާގެ ބެންކްލޫ ފަތުމަވަތީ ސޮއިކާނޯ އެއާޕޯޓުން އުދުއްސާލަން އުޅުނު ފްލައިޓެއް ވަނީ އެއާޕޯޓްގައި ހުރި ހޮޅި ދަނޑިއެއްގައި ޖެހި އެކްސިޑެންޓް ވެފައެވެ.\nލަޔަން އެއާގެ ފްލައިޓް ޖޭޓީ-6333 ފްލައިޓް ހޮޅިދަނޑިއެއްގައި ޖެހުމުން ފްލައިޓްގެ ވާތް ފަރާތު ފިޔަގަނޑަށް ވަނީ ގެއްލުން ލިބިފައެވެ. މިހާދިސާގައި ފްލައިޓްގައި ތިބި އެއްވެސް ފަސެންޖަރަކަށް ގެއްލުމެއް ނުލިބެއެވެ. ނަމަވެސް ފްލައިޓަށް ލިބުނު ގެއްލުމުގެ ސަބަބުން ރަންވޭ މަތީގައި ފްލައިޓް ޕާކް ކުރަން ޖެހި އެތައް ފްލައިޓެއް ވަނީ ޑިލޭ ކުރަން ޖެހިފައެވެ.\nއެކްސިޑެންޓްވި ފްލައިޓްގައި ތިބި 143 ފަސެންޖަރުން ޖަކާޓާ އަށް ގެންދިއުމަށްޓަކައި ލަޔަން އެއާގެ އެހެން ފްލައިޓެއްގައި މިހާރު ވަނީ ފުރާފައެވެ.\nހޮޅިދަނޑިއެއްގައި ފްލައިޓް ޖެހެން މެދުވެރިވި ސަބަބެއް އަދި ސާފެއް ނުވެއެވެ. މީޑިއާ ރިޕޯޓްތައް ބުނާ ގޮތުގައި ކަމާބެހޭ ފަރާތްތަކުން ގެންދަނީ މިހާރު މިހާދިސާ ތަޙްޤީޤު ކުރަމުންނެވެ.\nމިދިޔަ މަހުގެ 29 ވަނަ ދުވަހު ލަޔަން އެއާގެ ބޮއިން 737 މެކްސް-8 ފްލައިޓެއް ވެއްޓި އެފްލައިޓުން ދަތުރު ކުރި އެންމެން މަރުވި ހާދިސާގެ ތަޙްޤީޤު މިހާރު ވެސް ކުރިއަށް އެބަދެއެވެ. އެފްލައިޓް ވެއްޓިފައި ވަނީ ޓެކްނިކަލް މައްސަލައެއް ދިމާވުމުން އެމައްސަލަ ހައްލު ކުރުމަށް ފަހު ފުރި ފަހުން ކަމަށް ލަޔަން އެއާ އިން ވަނީ ބުނެފައެވެ. ނަމަވެސް މިހާރު ބައެއް މީހުން ގެންދަނީ މައްސަލަ ހަޤީޤަތުގައި ވެސް ހައްލު ކުރެވުނުތޯ ސުވާލު އުފައްދަމުންނެވެ.\nބާރުގަދަ ކޮޅިގަނޑެއްގައި ޖެހި ފްލައިޓަކުން ދަތުރުކުރި ގިނަ ބަޔަކަށް އަނިޔާވެއްޖެ\nއިންޑިއާގެ އަސްކަރީ މަތިންދާ ބޯޓެއް ގެއްލިއްޖެ\nނޮވެމްބަރު 8, 2018 14:07\nތިޔަކުންފުނީގެ ނަން ބަދަލުކުރޭ.


Vaahaka: Faisaa Card | Mihaaru\n01 ޖެނުއަރީ 2020 - 07:39\nދެ ހާސް ނަވާރަ ވަނަ އަހަރު އަހަންނާ އެންމެ ގިނައިން ބައްޕަ ކުރި ސުވާލަކީ "މަ ބުނީ ދޮގެއް؟" އެވެ. އޭގެ ކުރިން ވެސް ބައްޕަ އެހެން އަހައެވެ. އެކަމަކު މަހަކު އެއް ފަހަރު ކަހަލަ ގޮތަކަށެވެ. މިދިޔަ އަހަރު ހަފުތާއަކު ދެ ފަހަރު ބައްޕަ އެ ސުވާލުކުރިއެވެ. ތޫރި ޅީވާ ނަމަ އަހަރެންގެ ތޫރި ވީހެވެ. އަހަރެންގެ ރުޅި ކޮންޓުރޯލުން ނައްޓާ ނަމަ ބައްޕަ ސަހަރޯހީވާވަރު ކުރެވުނީހެވެ. ނަސީބަކުން އަހަންނަކީ ރުޅިމަޑު މީހެކެވެ. ކެތްތެރި މީހެކެވެ. އިންސާފަށް ލޯބިކުރާ މީހެކެވެ. ބައްޕަގެ ބަސްނޭހުނީ އެހެންވެއެވެ. ނަފީސާ ދެކެ ލޯބިވެވުނީ އެހެންވެއެވެ.\nއަހަރެން "ވާވައްދަން" ނަފީސާ ސިހުރެއްނަހަދައެވެ. ނަފީސާޔާ އަހަރެން ކައިވެނިކުރީ މޮޔަވެގެނެއް ވެސް ނޫނެވެ. އެހެން ހީވާ ނަމަ އެއީ ބައްޕަގެ މޮޔަކަމެވެ. މީހުންނާ އިނުމުގެ އާ ރެކޯޑެއް ބައްޕައަށް ނުހެދުނު ތާނގައި ލޯތްބަކީ ކޯޗެއްކަން ވެސް ބައްޕައަށް ނޭނގުނީއެވެ. ނަފީސާ ދެކެ އަހަރެން ވަަރަށް ލޯބިވެއެވެ. ބަދަލުގައި ލޯބިލިބޭނެކަމަށް އަހަރެން އުންމީދުކުރީމެވެ. ޝަރުތެއް ނުކުރަމެވެ. ނަފީސާޔާ ރައްޓެހިވެގެން އުޅުނުއިރު ނަފީސާގެ ރަނގަޅު ސިފަތަކެއް ވެސް އަހަރެން ދުށީމެވެ. އޭނައަކީ އެހެން މީހުންނަށް ޚިޔާލުދޭން މޮޅު އަންހެނެކެވެ. އޭނައަކީ ދެވަނަ ލޯބިވެރިއެއް ގެންގުޅޭ މީހެއް ނޫނެވެ. ލޯބީގައި މަކަރުހަދާ މީހެއް ނޫނެވެ. ނަފީސާގެ ރީތި ސިފައިގެ ސަބަބުން އޮހޭ ދައުވަތުތަކަށް އޭނަ ދެނީ ބީރުކަންފަތެވެ. އެކަމުގައި އެހާ ގޮތްހުރި އަންހެނެއް އަހަރެން ނުދަންނަމެވެ. ނަފީސާގެ ގަހަނާއަކީ އަބުރުވެރިކަމާއި، އިއްފަތްތެރިކަމާއި، ތެދުވެރިކަމެވެ. ދުރުން ބަލާ މީހަކަށް އެ ސިފަތައް ނުފެނިދާނެއެވެ.\n11 ކޮމެންޓް, 61 ރިއެކްޝަންސް\nބިންމާގެ ވާހަކަ ވަރަށް ފުރިހަމަ މިވާހަކަ ބޭބެ ހަޔާތާ ވަރަށް ގުޅޭ ތަފާތަކީ އަހަރެންނަކީ އޭނާގެ ޑުރައިވަރަށް ވިކަން\nވާހަކަ ނިންމާފައި އިން ސުވާލު އެގޮތަށް ނުލިޔިނުނަމަ ވާހަކަ މާ ރީތިވީސް..\nތިޔަ ކުރި ސުވާލުގެ ޖަވާބަކީ "މީހެއް ދެކެ ލޯބިވާންޖެހެނީ އޭނަގެ އުނިސިފަތަކާ އެކުގައެވެ. ހަގީގަތް ޖެހޭނީ ގަބޫލުކުރާށެވެ."\nރުޕޭ ކާރޑް ކި ނަ މަ\nހައްހައްހައްހާ ހާދަ މަޖާ ސްޓޯރީއެކޭ ދޯ!\nހަމައެއްނުޖެހޭ އަމިއްލައަށް ހުރުހާކަމެއް ގަބޫލުކޮށްފައި ނިންމާލިގޮތް ކަމަކުނުދޭ.\nމި ވާހަކަ ނަފީސާ ކިޔާނެ ނަމަ\nބިންމާ އަދި ނަފީސާއަށްވެސް ސަލާމް.\n"ހަވީރު" ނޫހުގައި ގެނެސްދެއްވި ބިން މާ ގެ ވާހަކައެއް ކަ މުގައިވާ "2020" ގެނެސްދެވިދާނެތޯ؟\n"ލަފުޒު" މި ވާހަކަވެސް.


Asia gai video game kulhay anhenun ithuruvanee | Mihaaru\nލައިފްސްޓައިލް / އޭޝިއާ\nޒުވާން އަންހެނަކު ވީޑިއޯ ގޭމް ކުޅެނީ.\nގޫގުލް އިން އިސްނަގައިގެން ނިކޯ ޕާޓްނާޒް ގުޅިގެން ހެދި ދިރާސާ އިން ދައްކާ ގޮތުގައި ވީޑިއޯ ގޭމް ކުޅޭ އަންހެނުން އެންމެ ބޮޑަށް އިތުރުވަމުންދާ އޭޝިއާގެ ގައުމުތަކުގެ ގަދަ ތިނެއްގައި އުޅެނީ ޗައިނާ އާއި އިންޑިއާ އާއި ޖަޕާނެވެ. މި ތިން ގައުމަށް ބަލާ އިރު، ޗައިނާ އާއި އިންޑިއާ އަކީ އާބާދީ އެންމެ ބޮޑު ދެ ގައުމެވެ.\nދިރާސާގައި ފާހަގަކޮށްފައިވާ ގޮތުގައި މިދިޔަ އަހަރު އެކަނި ވެސް އޭޝިއާގެ ގައުމުތަކުގައި ވީޑިއޯ ގޭމް ކުޅޭ އަންހެނުންގެ ނިސްބަތަށް ވަނީ 19 ޕަސެންޓްގެ އިތުރުވުމެއް އައިސްފަ އެވެ. މުޅި ދުނިޔެ އަށް ބަލާއިރު އޭޝިއާގެ ވީޑިއޯ ގޭމް ކުޅޭ މީހުންގެ ނިސްބަތަކީ އާބާދީގެ 48 ޕަސެންޓެވެ. އަދި މިއީ ވީޑިއޯ ގޭމްގެ ވިޔަފާރިން އެންމެ ބޮޑު އާމްދަނީއެއް ލިބޭ މާކެޓް ވެސް މެ އެވެ.\nގޫގުލް އޭޝިއާ ޕެސިފިކްގެ ފަރާތުން ވާހަކަ ދެއްކި ރޯހިނީ ބުޝަން ބުނި ގޮތުގައި އޭޝިއާގެ ގައުމުތަކުގައި އަހަރުން އަހަރަށް ވީޑިއޯ ގޭމް ކުޅޭ މީހުންގެ އަދަދު އަންނަނީ ފިރިހެނުންނާ އަޅާބަލާ އިރު އިތުރުވަމުންނެވެ. ވީޑިއޯ ގޭމްތައް އާންމުކޮށް ކުޅެނީ ފުރާވަރުގެ ކުދިންނާއި ޒުވާނުންނެވެ.\nނަމަވެސް ދުވަސްވީ މީހުންގެ ތެރޭގައި ވެސް މި އާދަ ކޮންމެވެސް ވަރަކަށް އޮވެ އެވެ.\n"ސްމާޓް ފޯނު ގެންގުޅޭ މީހުންގެ އަދަދު އިތުރުވަމުން ދިއުމާ އެކު އިންޓަނެޓް އެކްސެސް މިހާރު އޭޝިއާގައި ވަރަށް ފުޅާ. އެހެންވީމަ އަންހެނުންނަށް މިހާރު ގޭމިންގެ ތެރެއަށް ވަނުމުގެ މަގު ވަރަށް ފަސޭހަ."\nރޯހިނީ ބުނިގޮތުގައި އަންހެނުން ވީޑިއޯ ގޭމް ކުޅޭ މިންވަރު އިތުރުވަމުން ދިއުމުގައި އެކި ސަބަބުތައް އެބަހުއްޓެވެ.\n"އޭގެ ތެރޭގައި އަންހެނުން ގަޔާވާ ކަހަލަ ތީމްތަކުގެ ގޭމްތައް އިތުރުވަމުން ދިއުމާއި ކަނެކްޓިވިޓީ އިތުރުވަމުން ދިއުން ހިމެނޭ،" އޭނާ ބުންޏެވެ.\nމިދިޔަ އަހަރުގެ ތަފާސްހިސާބުތައް ދައްކާ ގޮތުން މުޅި ދުނިޔޭގެ ގޭމިން ކޮމިއުނިޓީ އަށް ބަލާ އިރު އަންހެނުންގެ ނިސްބަތަކީ 38 ޕަސަންޓެވެ. މުޅި ދުނިޔޭގެ ގޭމިން ކޮމިއުނިޓީގެ އާބާދީ އަކީ 1.33 ބިލިއަން މީހުންނެވެ.\nއޭޝިއާގެ ގައުމުތަކުގެ ތެރެއިން ވީޑިއޯ ގޭމް ކުޅޭ އަންހެނުންގެ ނިސްބަތް އެންމެ މަތީ ޗައިނާގަ އެވެ. އެ ގައުމުގެ 45 ޕަސެންޓް އަންހެނުން ގޭމް ކުޅެ އެވެ. އަދި ދެކުނު ކޮރެއާ އާއި ޖަޕާން ފަދަ ދެކުނު އިރުމަތީ އޭޝިއާގެ ގައުމުތަކަށް ބަލާ އިރު ނިސްބަތް އުޅެނީ 40 ޕަސެންޓްގަ އެވެ.\nގޫގުލް އޭޝިއާ ޕެސިފިކްގެ އެޕްސް، ޕާޓްނާޝިޕްސް އެންޑް ޕްލެޓްފޯމް މާކެޓިންގެ ހެޑް މެޓް ބްރޮކަލްހާސްޓް ވިދާޅުވި ގޮތުގައި އޭޝިއާގެ ގައުމުތަކުގައި ވީޑިއޯ ގޭމް ކުޅޭ އަންހެނުންގެ އަދަދު އިތުރުވަމުންދާ ސަބަބުތަކުގެ ތެރޭގައި ޓެކްނޮލޮޖީގެ ޒަމާނީ ވަސީލަތްތަކާއި އިންޓަނެޓް ލިބޭ މިންވަރު ފުޅާވަމުން އައުން ވަރަށް ބޮޑު ރޯލެއް އަދާކުރެ އެވެ.\n"ސްމާޓް ފޯނު ގެންގުޅޭ މީހުންގެ އަދަދު އިތުރުވަމުން ދިއުމާ އެކު އިންޓަނެޓް އެކްސެސް މިހާރު އޭޝިއާގައި ވަރަށް ފުޅާ. އެހެންވީމަ އަންހެނުންނަށް މިހާރު ގޭމިންގެ ތެރެއަށް ވަނުމުގެ މަގު ވަރަށް ފަސޭހަ،" އޭނާ ވިދާޅުވި އެވެ.\nމެޓް ވިދާޅުވި ގޮތުގައި އޭޝިއާގެ އަންހެނުންގެ މެދުގައި ވީޑިއޯ ގޭމްތައް ކުޅުމުގެ ފޯރިގަދަވަމުން އަންނަ ސަބަބުތަކުގެ ތެރޭގައި މި ސަރަހައްދުގައި ގޭމް އުފައްދާ ކުންފުނިތައް އިތުރުވުމާއި އަންހެން ކުޅުންތެރިންނަށް މިހާރު ސްޕޮންސަޝިޕް ފަސޭހަ އިން ލިބުމާއި ވާދަކުރަން ލިބޭ ޕްލެޓްފޯމްތައް އިތުރުވަމުން ދިއުން ފަދަ ކަންކަން ހިމެނެ އެވެ.\nބަޔަކު ވީޑިއޯ ގޭމް ކުޅެނީ.\nއެގޮތުން މިހާރު އޭޝިއާގައި ނަގާކިޔާ އަންހެން ކުޅުންތެރިންނަށް ލިބޭ އާމްދަނީ 20 މިލިއަނުން މައްޗަށް އަރާ ކަމަށް ވިދާޅުވި އެވެ.\n"ފޮލޯވަރުން އިތުރުވެ، ލައިވް-ސްޓްރީމްގައި އަންހެނުންގެ ނުފޫޒު އަންނަނީ ބޮޑުވަމުން." މެޓް ވިދާޅުވި އެވެ.\nވީޑިއީ ގޭމްތައް ކުޅުމަކީ އެއްވެސް މައްސަލައެއް ނޫނެވެ. އެކަމަކު ގޭމަށް ދެވިހިފައި މުޅި ހަތަރުދަމު އެކަމުގައި އުޅުމަކީ މައްސަލައެކެވެ. ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން 2017 ގައި ވަނީ ވީޑީއޯ ގޭމަށް ދެވިހިފުމަކީ ނަފުސާނީ ބައްޔެއް ކަމަށް ކަނޑައަޅައިފަ އެވެ.\nއިންޑިއާ ޖަޕާން އަންހެނުން އޭޝިއާ ޗައިނާ ޒުވާނުން ސައުތު ކޮރެއާ ވީޑިއޯ ގޭމް


Barca gai Messi madu kohggen noonee Club ehen level akah nugendheveyne - One Online\nމެސީ އާއި ގްރީޒްމަންގެ ގޯލަށްފަހު އުފާފާޅުކުރަނީ --- ފޮޓޯ/ ގެޓީ\nލިއޮނަލް މެސީ ބާސެލޯނާގައި މަޑުކޮށްގެން ނޫނީ ތަށިތަކަށް ވާދަކޮށް، ކްލަބު އެހެން ލެވެލްއަކަށް ނުގެންދެވޭނެ ކަމަށް ކޯޗު ރޮނަލްޑް ކޯމަން ބުނެފިއެވެ.\nމެސީއާއި ބާސާއާ ދެމެދު މައްސަލަތަކެއް ދިމާވެ، މިދިޔަ ސީޒަނަށްފަހު މެސީ ވަނީ ރަސްމީކޮށް ބާސާ ދޫކޮށްލަން ހުށަހަޅާފައެވެ. އޭރުގެ ރައީސް ޖޯސެފް ބާޓޮމިއޫ މެސީއަށް ދިޔަ ނުދީ ހިފެހެއްޓި ނަމަވެސް، މެސީ މިހާރު ހުރި އެއްބަސްވުމުގައި ބުނެފައިވާ ގޮތުން މި ސީޒަނަށްފަހު މެސީއަށް ބާސާ ދޫކޮށް ދެވޭނެއެވެ. އެކަމަށް ލަލީގާ އަކަށްވެސް ހުރަހެއް ނޭޅޭނެއެވެ.\nބާސާއިން ދަށްކޮށް މި ސީޒަން ފެށި ނަމަވެސް އެޓީމުން މިހާރު އަންނަނީ ރަނގަޅު ފޯމެއްގައި ކުޅެމުންނެވެ. ރޭ ގްރަނާޑާއާ ދެކޮޅަށް ބާސާއިން ކުޅުނު މެޗު 4-0 ގެ ނަތީޖާއަކުން ބާސާއިން ކާމިޔާބު ކުރިއިރު، މެޗުގައި ގޯލްތައް ޖެހީ މެސީއާއި އެންޓޮއިން ގްރީޒްމަންއެވެ. މެޗަށްފަހު ކޯމަން ވަނީ މެސީ ބާސާގައި އަދާކުރަމުން އަންނަ ރޯލަށް ތައުރީފު ކޮށްފައެވެ.\n"ބާސާއަށް މެސީ ބޭނުން ވޭ. ބޮޑެތި ކަންތައްތައް ހާސިލް ކުރުމަށް، ތަށިތަކަށް ވާދަކުރުމަށްވެސް މެސީ ބޭނުންވޭ. މެސީއަކީ ބާސާގެ އެންމެ މުހިއްމު ކުޅުންތެރިޔާ. ރޭގެ މެޗުގައި ބެލީ މެސީއަށް ކުޑަ ރެސްޓެއް ދިނުމަށް. މެސީ އާއި ޑިޔޯންގް ކަހަލަ ކުޅުންތެރިން ބަދަލުކޮށްލަން މެޗުގައި ފުރުސަތު ލިބުނު،" ކޯމަން ބުނެފައި ވެއެވެ.\nކޯމަން ބުނެފައި ވަނީ އަނިޔާގެ މައްސަލަތަކެއް ދިމާ ނުވެ، މިހާރު ކުރިއަށްދާ ފޯމުގައި ގޮސްފިނަމަ، ލީގަށް ވާދަކުރެވޭނެ ކަމަށާއި، އުންމީދަކީވެސް ފޯމު ދެމެހެއްޓުން ކަމަށެވެ. އޭގެ އިތުރުން ކޯމަން ބުނެފައި ވަނީ މި ސީޒަނަށްފަހު މެސީގެ ކޮންޓްރެކްޓް ހަމަވާން އޮތް ނަމަވެސް ބާސާގައި މެސީ މަޑުކުރާނެ ކަމަށް ވަރަށް ބޮޑަށް ބެލެވޭ ކަމަށެވެ.\nރޭގެ މެޗުން މޮޅުވެ ބާސާ އޮތީ ތިންވަނައިގައެވެ. ބާސާއަށް 18 މެޗުން 34 ޕޮއިންޓް ލިބިފައިވާއިރު، ދެވަނައިގައި އޮތް ރެއާލްއަށް 18 މެޗުން 37 ޕޮއިންޓް ލިބިފައިވެއެވެ. އެއްވަނައިގައި އޮތް އެތުލެޓިކޯއަށް 15 މެޗުން ލިބިފައިވަނީ 38 ޕޮއިންޓެވެ.


ދެފުރާނަ އެކުވެފައިވާ (16 ވަނަ ބައި) — Ihavandhoo.com\nދެފުރާނަ އެކުވެފައިވާ (16 ވަނަ ބައި)\n"އެ ދުވަހަކީ ހުރިހާ ކަމެއް ބަދަލުވި ދުވަސް. މަންމަގެ ފިކުރުތަކާ ވިސްނުން މުޅިން ތަފާތުވި ދުވަސް. ކުރެވެމުން ދިޔަ ނަފުރަތު ބަދަލުވި ދުވަސް. ދުނިޔެ މަތިން ފޫހިވެފަ ހުއްޓާ މުޅި މީހާ... މުޅި މީހާ ތާޒާވެލި ދުވަސް... ރާޒް މަންމަ މިގެއަށް ގެނެސް މިގޭގެ ހުރިހާ ކަމެއް ބެލެހެއްޓުން ހަވާލުކުރި ދުވަސް. އެދުވަހު މަންމަ... މަންމަގެ ހިތުގަ ފިރިހެނުންނާމެދު އޮތް ނަފުރަތު އިތުރަށް... އިތުރުވެގެން ދިޔަ... މަންމައަށް ވިސްނުނީ މުޅިން ތަފާތުކޮށް... މިހާ ބޮޑު ގެއެއްގަ މަންމަ އެކަނިމާއެކަނި ހިލޭ ފިރެހެނަކާއެކު އުޅެން... މަންމަގެ ވިސްނުން... މަންމައަށް ވީގޮތެއްވެސް ނޭނގުނު... ހިތަށް އަރަމުން ދިޔައީ... ކުރިން އެމީހުންގެ ފަރާތުން ލިބުނު އަނިޔާއަށް ކެތްކޮށްލައިގެން ރަށުގަ އުޅުނު ނަމަ މި... މިހެންނެއް ނުވާނޭ... މީ ވެސް ވަކި ސަހަލު މީހަކަށް ނުވާނޭ... ސަހަލު މީހެއް ނަމަ ހިލޭ އަންހެނަކު ބޮޑު ގެއެއްގަ... އަނެއްކާ ރާޒް އެއީ ދުވަހުކޮޅުން ވެސް މަންމަ ލޮލުން ދުށް މީހެއް ނޫން..." ނަޖުމާގެ އަޑުގައި ޖަޒުބާރުގެ ވާރޭ ކަނިޖަހަމުން ދިޔަ އެވެ. އޭނާ ހިތްވަރުކޮށްފައި ހުއްޓަމުން ހުއްޓަމުން ކުރިއަށް ގެންދިޔަ އެވެ.\n"މަންމަގެ ފިކުރުތައް އިންތިހާއަށް ދިއުމުން ވީގޮތްވެސް ބުނެދޭން ވެސް ނޭނގުނު. ކުއްލިއަކަށް ބޮލަށް އުނދަގޫތަކެއް ވެރިވާން ފެށި. ދެން ވީގޮތް އެއްގޮތަކަށް ވެސް ނޭނގުނު. ހޭލުވުނީ... ވަރަށް ގިނަ ދުވަހު އަރާމު ނިންޖަކުން ނިދާފަ ހޭލެވުނުހެން ހީވި. މަޑުމަޑުން ދެލޯ ހުޅުވާލިން. ކޮންމެވެސް ބަޔަކު އުޅޭހެން ހީވެގެން. އެއްވެސް މީހަކު ފެންނާކަށް ނެތް. ލޮލުގައި ފުރަތަމަ ވެސް އަޅައިގަތީ އެނދުގެ ކުރިމަތިންހުރި ފާރުގައި ހަރުކޮށްލެވިފައިވާ ރަތްކުލައިގެ ލިޔުންކޮޅަށް... ހައިރާން ކަމާއެކު އަވަހަށް ކިޔާލެވުނު.. "ވެލްކަމް ޓު ނިއު ލައިފް" އޭގެތިރިން ރަންކުލައިން ފަވާލެވި ކޮމާކޯޅި ކުރެވިފައިވާ "ލޯބި ނޫނީއޮތީ ކޮން އަރާމެއް މިތާ.." މި ޖުމުލައިން އިތުރަށް ހައިރާންކަން ގެނުވި. ހައިރާންކަން އިންތިހާއަށް ވެރިވަމުން ދިޔަ ހިތަށް، އެއްވެސް ހަނދާނެއް އެއްވެސް ފިކުރެއްގެ އެއްވެސް ގިލަންވެރިކަމެއް ވެރިއެއް ނުވޭ... ކުރެވެމުން ދިޔައީ އުފާވެރި ހިތްހަމަޖެހޭ އިޙްސާސްތަކެއް! މަޑުމަޑުން ބޯހިއްލާލާ އެނދުން ތެދުވަން މަސައްކަތްކުރުމުން ކޮންމެވެސް މީހަކު އެހީތެރިކަން ލިބުމުން ފަހަތްބަލާލިއިރު، ރާޒް އަހަރެންގެ މަގަތުގައި ބޮލުގައި އަތްވިދެލައިގެން އިން... އަހަންނަށް މަޑުމަޑުން އޭނާގެ ތަނަވަސް މޭމަތީގައި ބޯ އަޅާލެވުނު... ރާޒް ވެސް އަހަންނަށް މަރުޙަބާ ކިޔަމުން ދިޔަ... "އަހަރެން... އަހަރެން މިތަނަށް މި ގެނައީ... މީ ކޮންތަނެއް...؟ އަހަރެން ނިދާފަ...." އަހަރެންގެ ސުވާލުތަކަށް ރާޒް ހިނިތުންވެލަމުން ޖަވާބު ދިން... "ނަޖޫ ބަލިވެގެން އަހަރެންގެ މީހުން ހުރިހާކަމެއް ކޮށްދިނީ... ޑޮކްޓަރަށް ދައްކާ ނަޖޫއަށް ބޭސްދީ ހުރިހާކަމެއް... މީ އަހަރުމެންގެ ތަން. އަހަރުމެންގެ ދުނިޔެ. މި ދުނިޔެއަކީ އަހަރުމެންނަށް ޚާއްޞަ ދުނިޔެއެއް. މިއީ އަހަރެންގެ މަންމަގެ މުސްކުޅިގެ... ނަޖޫ ހޭނެތިފަ ތިގޮތަށް އޮންނަތާ މިހާރު3ދުވަސްވީ... އެހެންވެ މަންމަގެ އެދުމަށް އަހަރެން ގެނައީ... ދެން ދާންވީ..." ރާޒްގެ މި ބަސްތަކުން އަހަރެންގެ ހިތުގައި އެތައް ސުވާލުތަކެއް އުފެދި އަޑިނޭގޭ ކަންތައް ގަނޑެއް އުޅޭކަން މޭރުންވި" ނަޖުމާ މަޑުމަޑުން ކުރިއަށް ޖެހިލަމުން އައިޝަމްމެން އިށީނދެ ތިބި ސޯފާއާ ގާތްވެލި އެވެ. އެއަށްފަހު ވާހަކަ ކިޔައިދެމުން ކަންވީ ގޮތް އޮޅުން ފިލުވައިދެމުން ދިޔަ އެވެ. އައިޝަމް އާއި ހިމޭޝް ނަޖުމާގެ ވާހަކައިގައި ޖެހި ޣަރަގުވަމުން އެކަމުގެ ތެރޭގައި ވިއްސިވިހާލިވަމުން ދިޔައީ ވާރޭތެރޭގައި މަންޒިލް ގެއްލި ވަޔާ ބެހެމުންދިޔަ ކޮކާތަކެއް ފަދައިންނެވެ.\n"ނަޖޫ މިހާރު އޯކޭތަ؟ އެއްކޮށް ފިޓްވެއްޖެތަ؟ އެއްވެސް އުނދަގުލެއް ވޭތަ؟" އިއުރާޒް ހިނިތުންވެލަމުން ނަޖުމާގެ ބޮލުގައި މަޑުމަޑުން ފިރުމާލަމުން އެ ފަން އިސްތަށިގަނޑުގައި އަތްފުނާއަޅަމުން ދިޔަ އެވެ.\n"ރަނގަޅު. ހީވަނީ މުޅިން އެހެން... ނޭނގެ ބުނެދޭކަށްވެސް ވަރަށް ލުއި... އެއްވެސް އުނދަގުލެއް ނުވޭ..." ނަޖުމާ ތެދުވެލަމުން އިށީނދެލި އެވެ.\n"ކިހިނެއްވީ؟" ނަޖުމާ ތެދުވުމުން އިއުރާޒް ސުވާލިކޮށްލި އެވެ.\n"އަހަންނަށް އެވާހަކަތައް ކިޔައިދޭންވީނު... މި ކޮންތަނެއްތަ؟ މީ ކޮން ކަންތައްގަނޑެއްތަ؟" ކުށްލިއަކަށް ކަމެއް ހަނދާންވާހެން ނަޖުމާ އެއްފަހަރާ ސުވާލުތައް ތަކުރާރުކޮށްލި އެވެ.\n"މީ އަހަރެންގެ ގެ... މީ އަހަރެންގެ ދުނިޔެ... ނަޖޫ އަށް އަހަރެންގެ ފަރާތުން އެއްވެސް އުދަނގުލެއް އެއްވެސް ގެއްލުމެއް ނުލިބޭނެ... ނަޖޫ މިތަނަށް ގެނައީ އަހަރެން... މިތަނަށް ގެނެސް އަހަރުމެންގެ ޑޮކްޓަރުންގެ ނަޖޫ ބެލުމަށްފަހު ފަރުވާކޮށް މިހާރު ނަޖޫ ތިހުރީ ރަނގަޅުވެފަ... މިތަނުގެ ކަންތައްތައް ވަރަށް ތަފާތުވާނެ..." އިއުރާޒް ކޮޅަށް ތެދުވަމުން ނަޖުމާއާ ކުރިމަތިލިއެވެ.\n"އަހަރެން ސުވާލު މިކުރަނީ ތިޔަ ކަންތައްތަކާ... ކޮން ދުނިޔެއެއް... ކޮން ޑޮކްޓަރެއް..." ނަޖުމާ ބޭނުންވީ ސާފުކުރާށެވެ. އޭނާގެ ހިތުގައި ޖެހިފައިވާ ސުވާލު މާކުތަކަށް ޖަވާބު ހޯދާށެވެ.\n"އަހަރެން މަސައްކަތް މިކުރަނީ ތިކަންތައް ނަޖޫއަށް ކިޔައިދޭކަށްނު... އަހަރެން... އަހަރެން މި ދައްކާވާހަކަ ނަޖޫއަށް ވިސްނައިދޭން ކިހިނެއް ހަދަންވީ. ނަޖޫ މިކަން ޤަބޫލުކުރާނީ ކިހިނެއް ކިޔައިދިނީމަ ބާއޭ އަހަރެންގެ ހިތުގަ މިހާރު ސުވާލު އުފެދޭ."\n"އަހަރެން ރާޒަށް އިތުބާރު ކުރާތީ މިހާހިސާބަށް މި ގުޅުން މިގެންދެވުނީ ވެސް. ތިޔައީ ކޮންފަދަ ގޮތަކަށް ކޮންމެ ފަދަ ތަނަކުން އައިސް ހުރި މީހެއް ނަމަވެސް އަހަރެންގެ މިހާރަށް ހުރިހާ މީހަކީވެސް ތިޔައީ. ވީއިރު އަހަރެން ރާޒަށް... އަހަރެން ރާޒަށް އިތުބާރުކުރާނަށް"\n"ވަރަށް އުފާވެއްޖެ. އަހަރެން ނަޖޫގެ ފަރާތުން ބޭނުންވީ ތިކަންތައް." އިއުރާޒް ހިނިތުންވެލަމުން އެނދުގައި ނަޖުމާއަށް ކުރިމަތިލައިގެން އިށީނެވެ.\n"މަންމާ! މަންމާ!" އިއުރާޒް ދެތިންފަހަރަކު ގޮވާލުމާއެކު ހުދުކުލައިގެ މަޑުމަޑު ނޫއަލިފަށެއް ފަންގިފިލާއިން ތިރިއަށް ފޭދިގެން އައެވެ. ހިމުން ތޫނު މިއުޒިކީ އަޑަކާވެސް އެކުގަ އެވެ. އެއަލި ވާފަށެއް ފަދަ ވިދުވަރާއެކު ދެބައި އުމުރަށްދާ އަންހެނަކު އެނދުގެ ކައިރިން ފާޅުވި އެވެ. ހިނިތުންވުމެއް މޫނުމަތިން ފާޅުވާން ހުއްޓެވެ. ނަޖުމާ ދިޔައީ ފަހަތަށް އެއްލިގެންނެވެ. އެފަދަ ގޮތަކަށް އެފަދަ ކަމެއް އޭނާއަށް ފެނިދާނެކަމަށް ކުރިން ވިސްނިފައިނެތީ އެވެ. މަޑުމަޑުން ބެޑްޝީޓްގައި ހިފައިލެވުނެވެ.\n"ކަންބޮޑު ނުވޭ. އަހަރެން ކޮއިފުޅަށް އެއްވެސް ދެރައެއް ނުދޭނަން" ނަޖުމާގެ ކުރިމަތިން ފެންނަން ހުރި އިއުރާޒްގެ މަންމަ، ހައްވަ އޯގާތެރިކަމާއެކު ވާހަކަ ދައްކަމުން ދިޔައެވެ.\n"މީ އަހަރެން ކުޑައިރުއްސުރެ ބަލާބޮޑުކުރަމުންދާ އަހަރެން މި ހާލަތަށް ވާޞިލުކޮށްދިނުމަށް އެއްމެ އެހީތެރިވަމުންދާ އަހަރެންގެ މަންމަ" އިއުރާޒް ކުރިމަތީ ހުރި އޭނާގެ މަންމަ ނަޖުމާއަށް ތަޢާރަފުކޮށްދިނެވެ.\nއިއުރާޒްގެ ބަސްތަކުން ނަޖުމާއަށް ލިބެމުންދިޔައީ އިތުރު ހައިރާންކަމެވެ. އޭނާގެ ހިތުގައި ޖެހެމުންދިޔަ ސުވާލުތައް އިތުރުވަމުން ދިޔައެވެ. ހިތުގައި އުފެދުނު ގިލަންވެރިކަން މަޑުމަޑުން ފުހެވެމުން ފުހެވެމުން ދިޔައީ އެދެ ފަރާތުގެ އޯގާތެރި ބަސްތަކުންނެވެ.\n"އާނ! ރާޒް އެއީ އަހަރެންގެ އުފަން ދަރިއެއް! އަހަރެންގެ ލޭ ނުހިނގި އެއް ކަމަކު އަހަރެންގެ ފުރާނަ ފަދައިން ލޯބިވާ އަހަރެންގެ މިލްކެއް! ތިޔަ ހީކުރި ގޮތަށް އަހަންނަކީ އިންސިއެއް ނޫން! އެކަމަކު! ރާޒް އެއީ..." ހައްވަ މަޑުމަޑުން ކުރިއަށް ޖެހިލާ އެނދުގައި އިށީނެވެ.\n"ޖިންނި... އަހަރެން އަހަރެން..." ނަޖުމާ ޖެހިލުންވާންފެށީ އެހާހިސާބުންނެވެ.\n"ކަންބޮޑު ނުވޭ. އިހަށް އަޑުއަހާ. މަންމަ އެ ދައްކާވާހަކަ އިހަށް އަޑުއަހާ. އޭރުން ނަޖޫގެ ހިތުގަ ތިޔަހުރި ހުރިހާ ސުވާލަކަށް ޖަވާބު... ޖަވާބު ލިބޭނެ"\n"އަހަންނަކީ އިންސާނަކު ދެކެ އިންތިހާއަށް ލޯބިވެވި އެކަމުގެ ހިތްދަތިކަން ތަޙައްމަލުކުރި މީހެއް... އިންސާނުންގެ ސަފުގައި އަހަރެން ނުވުން އެއީ އަހަރެން ކުށެއް ނޫން. އަދި އިންސާނަކު ދެކެ ލޯބިވުން އެއީ އަހަރެންގެ ކުށެއްވެސް ނޫން. އަހަރެން ދެކެ އެންމެ ފުރަތަމަ ލޯބިވީ ވެސް އަހަރެންނަށް އެކަން ހާމަކުރީ ވެސް އޭނާ. އަހަރެން ރާޅުގަނޑު ސަރަހައްދު ތޮށީމަތީ އިށީނދެ އިންދާ ފަހަތުން އައިސް މޫނުގައި އަތްއަޅާ އަހަރެން ސިއްސުވައިލި ދުވަސް އެއީ އަހަންނަށް އޭނާ، މިފްޒާލް އެންމެ ފުރަތަމަ ފެނުނު ދުވަސް. އެދުވަހު މިފްޒާލްގެ ފިރުމުންތަކުން އަހަރެންގެ ހިތް މިފްޒާލްގެ މައްޗަށް ލެނބިގެން ދިޔަ. ލޯތްބަކީ ކޮން އެއްޗެއްކަން އަހަންނަށް އެނގުނީ އޭނާގެ ފަރާތުން. އަދި އިންސާނުންދެކެ ލޯބިވުމަކީ ވަރަށް ފަސޭހަކަމެއްކަން ވެސް އަހަންނަށް އެނގުނީ އެދުވަހަށް ފަހު. ކޮންމެއަކަސް އަހަންނާއި މިފްޒާލްގެ ލޯބި އިތުރަށް ތަރައްޤީވަމުން ގޮސް ދެމީހުންނަށް ވަކި ނުވެވޭ ވަރުވީ އިރަށް އަހަންނަށް ހުރިހާކަމެއް... ހުރިހާކަމެއް ފަޅާއެރީ... މިފްޒާލަކީ މީހެއްގެ ފިރިއެއްކަން ވެސް އޭނާގެ އަންހެނުން ވިހަން ތައްޔާރުވެފައި އިންކަން ވެސް... އެހާހިސާބުން އަހަރެން... އަހަރެން މިފްޒާލް މަތިން...އަހަރެންގެ މަޤްޞަދު ވިއްސިވިހާލިވާކަމުގެ... އެހެންވެ މިފްޒާލް މަތިން ފޫހިވި... ނަމަވެސް އެކަން އޭނާއަށް އަހަރެން ނާންގަން... އަހަރެން އޭނާގެ ހުރިހާކަމެއް ތަންކޮޅެއް ގާތުން ބަލަމުން ގެންދިޔައިން... އެދުވަހަކީ މިފްޒާލްގެ އަންހެނުން ވިހަން ބަނޑުގައި ރިއްސާތީ އުޅުނު ދުވަސް... މިފްޒާލް ހުރީ އޭޑީކޭގައި ކަން އެނގުމުން ނޭނގޭކަމަށް ހެދިގެން އެތަނަށް އަހަރެން ދިޔައިން... އޭނާ ހުރީ ވަރަށް ކަންބޮޑުވެފަ... މުޅި މީހާ ހުރީ ހާސްވެ މާޔޫސްވެފަ... އަހަރެން ފެނުމާއެކު އޭނާ އައިސް އަހަރެންގެ ގައިގައި އޮޅުލައިގެން ރޯންފެށި. ގިސްލަ ގިސްލާފައި ރޮމުން އަހަރެންގެ ގައިގައި އޮޅުލަމުން ދިޔަ... ވީގޮތް އެނގުނީ ލައްކަ މަސައްކަތުން އެތަކެއް ވާހަކައެއް ދެއްކުމުން. މުޅިމީހާ ހަމައަކަށް އަޅުވާލެވުނީ ޑޮކްޓަރުންނާއި ނަރުހުން އަދި އަހަރެންގެ ވެސް ލައްކަ މަސައްކަތުން... އަހަންނަށް އޭނާގެ ހުރިހާ ވާހަކައެއް ސާފުކޮށް ކިޔައިދިން... އަހަންނާ ރައްޓެހިވީ ކީއްވެކަން އޮޅުން ފިލުވައިދިން... ޑޮކްޓަރުންގެ އިންޒާރުތައް ދެމުންދަނިކޮށް އަންހެނުން ބަލިވެ އިނުމާ ވިދިގެން އެކަމުގެ މާޔޫސްކަމުގެ ތެރެއިންކަމާ، އަންހެނުން ބަލިވެ އިނދެއްޖެ ނަމަ ފުރާނައަށް ނުރައްކާވާނެ ކަން އެނގިއެނގި ހުއްޓާ، އަންހެނުން އަމިއްލައަށް އޭނާއަށް އޮޅުވާލުމުން ކަމަށް ބުނެދިން. އަދި އޭނާއަކީ އެކަނިވެރިއެއް ކަމާ އަޅާލާނެ ޔާރެއް އިޔާރެއް ނެތް މީހެއްކަން ބުނެދެމުން ގިސްލަގިސްލާފައި ރޮމުންދިޔަ. އަހަރެންގެ ހިތުގައި މިފްޒާލާ މެދު އުފެދިފައިވާ ކިލަނބުކަން އޮނބި އޭނާއަށް އިތުބާރު އާލާވެ ގުޅުން ބަދަހިވި.. އެދުވަހަށް ފަހު މިފްޒާލުގެ އަލަތު ތުއްތު ދަރިފުޅުގެ ހުރިހާކަމެއް އަހަންނާ ހަވާލުވި... އަހަރެން މިފްޒާލުގެ ގެއަށް ބަދަލުވެ އުފާވެރިކަމާއެކު އުޅެމުން ދިޔައިން... މިފްޒާލްގެ އެދުމުގެ މަތިން އަހަރެން ވެސް ބޭނުންވެގެން ކައިވެނިކޮށް އާ ޙަޔާތެއް ފަށައިގެން އުފަލުގައި އުޅެމުން ދިޔައިން... ދުވަސްކޮޅެއްގެ ތެރޭގައި އަހަރެން މިފްޒާލްގެ ކުއްޖަކަށް ބަލިވެ އިން... ދެން ދިމާވީ މާ ހިތްދަތި ގޮތެއް... މާލޭގައި ހިނގި ނުރައްކާތެރި ކާރު އެކްސިޑެންޓެއްގައި މިފްޒާލް ދުނިޔެއަޅާ ދިއުން. އަހަރެންގެ ދުނިޔެ އެކުގައި ބަދަލުވިކަހަލަ... މުޅި މީހާ މާޔޫސްވެ ހަނދާނެގޮތް ހުސްވި... އުފަލުގައި ވޭތިކުރަމުން އައި ޙަޔާތަށް ނިމުން އައީ ކަމުގައި ބެލެވެން ފެށި... އެހާހިސާބުން އަހަންނަށް މަޖުބޫރުވީ ލިބެން އުޅޭ ދަރިފުޅުގެ ޙައްޤުގައި އަހަރެންގެ ދިރިއުޅުން އެކުގައި މި ކޮޅަށް ބަދަލުކުރަން... އަހަރެންގެ އާއިލާގެ އެންމެންގެވެސް އެދުމާއެކު... އެހާހިސާބުން މިފްޒާލްގެ ދޮށީ ދަރިފުޅު، އައިޒާލް އާއެކު ދިރިއުޅުން އާއިލާގެ ކައިރިއަށް ބަދަލުވީ... އަހަރެންގެ ބަނޑަށް ދުވަސްފުރި އިންސީންގެ ނަސްލުގެ ކުއްޖަކު އަހަންނަށް ލިބުނު... އެއީ... އަހަރެން އިންސީންގެ ތެރެއަށް ދާންޖެހުނު މަޤްޞަދު އަހަންނަށް ޚާޞިލުވުމުން ހިތްހަމަ ޖެހުން ލިބުނު އަދި އާއިލާގެ އެ ބޮޑު އެދުން ފުރިހަމަ ކޮށްދެވުމުން އުފާވެރިކަން އެތައް ގުނައަށް އިތުރުވި..." މަޑުމައިތިރި ކަމާއެކު ލަސްލަހުން ހުއްޓަމުން ހުއްޓަމުން ހައްވަ ވާހަކަކުރިއަށް ގެންދިޔައިރު އޭނާގެ އުފާވެރިކަން އެކުލެވިފައިވާ މޫނުމަތިން ހިތާމައިގެ އަސަރުތައް ފާޅުވަމުން ދިޔަ އެވެ. މީހާގެ އަޑުންނާއި މޫނުމަތިން ޖަޒުބާތީ ވާރޭ ކަނި ޖަހަމުން ކޯތާފަތްމަތިން އެކަން ހާމަވަމުން ދިޔަ އެވެ.\n"އެހެންވީމަ ރާޒް އަކީ..." ނަޖުމާ ބޭއިޚްތިޔާރުގައި ސުވާލުކޮށްލެވެނެވެ.\n"އާނ! ރާޒް އެއީ ތިޔަ ނަސްލުގެ މީހެއް! އެހެނަސް އެއީ އާދައިގެ އިންސާނަކަށްވުރެ ބާރުވެރިކަން ލިބިވާ މީހެއް! އެކަމަކު ރާޒަށް އިންސީންގެ ތެރޭގައި އުޅެވޭނީ... ވަކި ވަގުތުތަކެއްގަ! އިންސާނެއް ފަރާތުން ދަރިއަކު އުފަންވުމަށްފަހު... އެ ދަރިފުޅުގެ ފަރާތުން ރާޒްގެ ދުޝްމަނުން ބަލިކުރެވުމުން ނޫނީ އޭނާއަށް އާދައިގެ އިންސާނުން އުޅޭ ބީދައަކުން އިންސާނުންގެ ތެރޭގައި ނޫޅެވޭނެ. އޭނާއަށް... އޭނާއަށް އެގޮތުގައި..." ހައްވަ ހުއްޓާލި އެވެ. އިއުރާޒް ފެށުމުންނެވެ.\n"އަހަރެން ނަޖޫގެ ކިބައިން މި އެދެނީ އަހަންނަށް އަހަރެންގެ އުފާތައް ހޯދައިދިނުމަށް.... އެހެން އިންސާނުންނެކޭ އެއްގޮތަށް އެންމެންގެ ލޯތަކަށް ފެނި އެހެނިހެން އިންސާނުންނެކޭ އެއްގޮތަށް އަހަރެންނަށްވެސް ދިރިއުޅެވޭނެ ގޮތެއް ހަދައިދިނުމަށް އެހީތެރިވުމަށް! އަހަރެން ނަޖޫގެ އަތުގައި ހިފީ އަހަންނަށް ނަޖޫގެ ފަރާތުން މި ކަމަށް އެހީތެރިކަން... އެހީތެރިކަން ލިބޭނެ ކަމަށް އުއްމީދު ކޮށްގެން... ނަޖޫ ދެކެ ލޯބިވެސް ވެވިގެން" އިއުރާޒް އަޑުގައި ހަރުދަނާކަން އެކުލެވިފައިވެއެވެ. އޭނާގެ އަޑު ގައި ޔަޤީންކަމުގެ އަސަރު ގުގުމަމުން ދިޔައެވެ.\n"އެކޮއި އަހަރެންގެ މި ދަރިފުޅަށް... އުފާވެރިކަން ގެނެސްދީ އެކޮއިގެ ލޯބިދިނުމަށް މި ދައްތަ އާދޭސްކޮށް ސަލާން ޖަހަން... މިދައްތަގެ ދެލޯ ނޭދި އެދޭ މި ދަރިފުޅަށް ހިތްދަތިކަން ލިބޭތަން ދެކޭކަށް މި ދައްތައަކަށް ކުޅަދާނައެއް ނޫން... އާދޭސްކޮށްފަ މި ކަންތައް ސިއްރެއްގެ ގޮތުގައި ބާއްވަދީ މި ދައްތައަށްޓަކައި މިކަމުގަ އެހީތެރިވެދީ" ހައްވަގެ އަޑުގައި ތުރުތުރެއް އުފެދެމުން އަޑުފަނޑުވަމުން މަޑުމަޑު ގިސްލުމަކަށް ބަދަލުވަމުން ދިޔައެވެ.


Moonu dheneganna technology ge vaahaka dhakkanee biru dhakkan: PPM | Mihaaru\nޕީޕީއެމުން މިދިޔަ ހޮނިހިރު ދުވަހުގެ ރޭ ބޭއްވި ޖަލްސާގައި ނިޙާން ވާހަކަ ދައްކަވަނީ: ފޭސް ރިކޮގްނިޝަން ޓެކްނޮލޮޖީއެއް އިންތިޚާބުގައި ބޭނުން ކުރާނެ ކަމަށް އިދިކޮޅުން ބުނަމުންދަނީ ބިރު ދައްކަން ކަމަށް އޭނާ ވިދާޅުވި.---ފޮޓޯ: ރައީސް އޮފީސް\nމޫނު ދެނެގަންނަ ޓެކްނޮލޮޖީ ބޭނުން ކުރާ ވާހަކަ އިދިކޮޅުން ދައްކަނީ ބިރު ދައްކަން: ޕީޕީއެމް\n17 ސެޕްޓެމްބަރ 2018 - 14:49 66 comments\nވޯޓު ލާ މީހުން ދެނެގަތުމަށް ފޭސް ރިކޮގްނިޝަން ޓެކްނޮލޮޖީއެއް މިފަހަރުގެ ރިޔާސީ އިންތިޚާބުގައި އިދިކޮޅު ފަރާތްތަކުން ބޭނުން ކުރާނެ ކަމަށް އިއުލާން ކޮށްފައިވާތީ، ޕީޕީއެމުން ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ޕާލިމެންޓްރީ ގްރޫޕްގެ ލީޑަރު އަހުމަދު ނިހާން ވިދާޅުވީ، އެފަދަ ޓެކްނޮލޮޖީއެއް ހަދާފައިވާ ކަމަށް ބުނެ ވާހަކަ ދައްކަނީ އިންތިޚާބަށް ނުފޫޒު ފޯރުވަން ކަމަށެވެ. އަދި ވިދާޅުވީ އެފަދަ ޓެކްނޮލޮޖީއެއް ނޯންނާނެ ކަމަށެވެ. އެކަމަކީ އާންމުކޮށް އިދިކޮޅު ފަރާތްތަކުން ކުރަމުންދާ ކަމެއް ކަމަށްވާ ބިރު ދެއްކުމުގެ އަމަލެއް ކަމަށް އޭނާ ވިދާޅުވި އެވެ.\n"އެއްވެސް ކަމެއް ވެގެންނެއް ނޫން މި އުޅެނީ. މިއީ ހަމަ އެއްކަލަ އެ ސަރަހައްދެއްގައި ތިބޭ ބައެއްގެ ހިތަށް ބިރުވެރިކަން ގެނައުމަށްޓަކައި ނުވަތަ ވޯޓަށް ނުފޫޒު ފޯރުވުމަށްޓަކައި ހަމަ ކަނޑައެޅިގެން ދޫކޮށްލި ދޮގު ޚަބަރެއް މިއީ." ނިހާން ވިދާޅުވި އެވެ.\nވޯޓަށް ނުފޫޒު ފޯރުވުމަށްޓަކައި އައިޑީކާޑު ގަތުން ފަދަ ކަންކަން ހިނގަމުންދާ ކަމުގެ މައުލޫމާތު ލިބެމުންދާ ކަމަށާއި އެކަމަކު އެފަދަ އެއްވެސް ކަމެއް ޕީޕީއެމްގެ އެއްވެސް ގުނަވަނަކުން ނުކުރާނެ ކަމުގެ ޔަގީންކަން އެބައޮތް ކަމަށް ނިހާން ވިދާޅުވި އެވެ. އަދި އެފަދަ އެއްވެސް ކަމެއް ހިނގައިފި ކަމުގެ މައުލޫމާތެއް ލިބިއްޖެ ނަމަ، އެކަން ކަމާބެހޭ ފަރާތްތަކަށް ހިއްސާ ކުރަމުން ގެންދާނެ ކަމަށް ވެސް އޭނާ ވިދާޅުވި އެވެ.\nނިހާން ވިދާޅުވިގޮތުގައި، ވޯޓުލާ މީހުންނަށް ބިރު ދެއްކުމުގެ އަމަލުތައް އިދިކޮޅު ފަރާތްތަކުން ހިންގަނީ އިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް (އިބޫ) އަށް ތާއީދު ނެތްކަން އެނގޭތީ އެވެ. މި އިންތިޚާބުގައި 38 ޕަސެންޓް ވޯޓު ވެސް އިބޫއަށް ކަށަވަރު ނުކުރެވޭނެ ކަން ފާހަގަކުރައްވައި، ނިހާން ވިދާޅުވީ ޕީޕީއެމްގެ ރިޔާސީ ކެންޑިޑޭޓް ރައީސް އަބްދުﷲ ޔާމީން އިންތިޚާބު ކުރައްވާނީ ބޮޑު އަޣުލަބިއްޔަތަކުން ކަމަށެވެ.\nއިތުރު ލިޔުންތައް އިދިކޮޅު ފަރާތްތައް ޕީޕީއެމް ކުރީގެ މެމްބަރު އަހުމަދު ނިހާން ރައީސް އަބްދުﷲ ޔާމީން


BREAKING NEWS: Ithuru 141 Meehun Covid Ah Fassivejje - Vaguthu\nމިއަދު ރާއްޖެ އިން އިތުރު 141 މީހުން ކޮވިޑް-19 އަށް ފައްސިވެއްޖެއެވެ.\nރާއްޖެ އިން ކޮވިޑް ޖެހުނު މީހުންގެ ތެރެއިން 225 މީހުން މިއަދު ވަނީ ކޮވިޑުން ރަނގަޅު ވެފައެވެ. މިހާރު ކޮވިޑް ޖެހިފައި ތިބީ 2527 މީހުންނަށެވެ. އޭގެތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދަނީ 14 މީހުންނަށެވެ.\nޖުލައި 29, 2021 09:54\nވަރަށް މޮޅު ފޮޓޮގުރާފަރު\nޖުލައި 29, 2021 11:09\nރިސޯޓް ތަކުން ފައްސިވާންވީ ސަބަބެއް ނުވިސްނޭ....\n#.ގެސްޓުން ފޭކް ޕީސީއާ ޓެސްޓް ހަދައިގެން ކަންނޭގެ\n# މުވައްޒަފުންނަށް ރަށަށް ނުދެވޭ


Gondi kaamiyaabu kuraanee Raajje tha? Indonesia tha? | Mihaaru\nއދ.ގެ ސަލާމަތީ މަޖިލީހުގެ ބައްދަލުވުމެއް ކުރިއަށް ދަނީ. ސެކިއުރިޓީ ކައުންސިލްގެ ގޮނޑިއެއް ރާއްޖެއަށް ލިބުނީ އިންޑޮނީޝިއާއާ ވާދަކޮށްގެން.\n08 ޖޫން 2018 - 19:04 15 comments\nމިއަދު އިންތިޚާބުކުރާ ފަސް ގޮނޑީގެ ތެރެއިން އޭޝިޔާ ޕެސިފިކްގެ ގޮނޑި ފިޔަވައި އަނެއް ހަތަރު ގޮނޑިން ކޮންމެ ގޮނޑިއަކަށް ވާދަކުރަނީ އެއް ގައުމެވެ. އެހެންކަމުން އެއިން ކޮންމެ ގައުމަކަށް ވެސް މިހާރު ވަނީ އެ ގައުމެއް ވާދަކުރާ ގޮނޑި ގާތްގަނޑަކަށް ކަށަވަރުވެފަ އެވެ. އިތުރު ވާދަވެރިއަކު ނެތުމުންނެވ.\nނަމަވެސް އޭޝިޔާ ޕެސިފިކް ގުރޫޕްގެ ގޮނޑި އަށް ދެ ގައުމެއް ވާދަކުރެ އެވެ. އެއީ އޭޝިޔާގެ އެންމެ ކުޑަ ގައުމު ކަމަށްވާ ދިވެހިރާއްޖެ އާއި އެންމެ ބޮޑު އިސްލާމީ ގައުމު ކަމަށްވާ އިންޑޮނީޝިޔާ އެވެ.\nއދ.ގެ އާންމު މަޖިލީހުގައި މިރޭ ނަގާ ސިއްރު ވޯޓު ކާމިޔާބު ކުރުމަށް ރާއްޖޭން ކެމްޕޭން ކުރަމުން އަންނަ އިރު، އިންޑޮނީޝިޔާގެ ކެމްޕޭން ވެސް ވަރަށް ފޯރީގައި ކުރިއަށް އެބަދެ އެވެ. އިންޑޮނީޝިޔާގެ ކެމްޕޭންގެ އެންމެ ފަހުގެ އަމާޒު ހުރީ އިންޑިޔާ އަށެވެ.\nފުރަމާނަ ދަތުރުފުޅެއްގައި އިންޑިޔާގެ ބޮޑުވަޒީރު ނަރެންދުރަ މޯދީ މެއި 29 ވަނަ ދުވަހު ޖަކާޓާ އަށް ވަޑައިގެން، އިންޑޮނީޝިޔާގެ ވެރިންނާ އެކު ކުރެއްވި މަޝްވަރާތަކުގައި، އދ.ގެ ސަލާމަތީ މަޖިލީހުގެ ގޮނޑި ކާމިޔާބު ކުރުމުގައި އިންޑިޔާގެ އެހީތެރިކަމަށް އެދުނު ކަމަށް އިންޑޮނީޝިޔާގެ މީޑިއާތައް ބުނެ އެވެ.\nއިންޑިޔާއަކީ ރާއްޖޭގެ އަވައްޓެރި ގައުމަކަށް ވިޔަސް، ރާއްޖެ އާއި އިންޑިޔާއާ ދެމެދު ގުޅުން ހީނަރުވެފައިވާ މި ދަނޑިވަޅުގައި މިރޭގެ ވޯޓުގައި އިންޑިޔާ ވޯޓު ދޭނީ ކޮން ގައުމަކަށްތޯ ސުވާލު އުފެދެ އެވެ. ރާއްޖެ އަކީ އިންޑިޔާގެ ނިސްބަތުން ވަރަށް ކުޑަ ގައުމަކަށް ވެފައި، ވިޔަފާރީގެ ގުޅުންތަކަށް ބެއްޔަސް، އިންޑިޔާގެ މަސްލަހަތާ ބޮޑަށް ގުޅިފައިވަނީ އިންޑޮނީޝިޔާއާ އެވެ.\nއޭގެ އިތުރުން ބައިނަލްއަގުވާމީ ސްޓްރެޓެޖީ އަށް ބަލާއިރު، ޗައިނާއާ އެކު ރާއްޖޭން ގާތް ގުޅުމެއް ބާއްވަމުން އައުމަކީ އިންޑިޔާ އެހާ ހިތްހަމަޖެހޭ ކަމަކަށް ނުވެ އެވެ. ވަކިން ޚާއްސަކޮށް ހުޅުލޭ އެއާޕޯޓް ތަރައްގީ ކުރުމަށް އިންޑިއާގެ ޖީއެމްއާރް ކުންފުންޏާ ހަވާލުކޮށްފައި ވަނިކޮށް، އެ އެއްބަސްވުން އުވާލައި، ރާއްޖޭގައި ހިންގާ ބިޔަ މަޝްރޫއުތައް ޗައިނާގެ ކުންފުނިތަކާ ހަވާލު ކުރުމަކީ ވެސް، މިފަދަ ވޯޓެއްގެ ނަތީޖާ އަށް ނުސީދާ ގޮތެއްގައި އަސަރު ފޯރަ ފާނެ ކަންކަމެވެ.\n"މާޒީގައި ވެސް ދެ ގައުމުގެ ގުޅުމަށް އަޑިގުޑަންތައް ކުރިމަތިވެފައި އެބަހުރި. މިހާރު ވެސް އެފަދަ ކަންތައް ކުރިމަތިވަމުންދޭ. އެކަމަކު ވެސް ރާއްޖެއާ އެކު އޮންނަ ގުޅުން ކަނޑައިގެނެއް ނުދޭ. އަދި އެ ގުޅުން ކަނޑައިގެނެއް ނުވެސް ދާނެ،" މިދިޔަ މަހު ނޫސްވެރިންނާ ބައްދަލު ކުރައްވައި، އިންޑިޔާގެ ޚާރިޖީ ވަޒީރު ސުޝްމާ ސުވަރާޖް ވިދާޅުވި އެވެ.\nސުޝްމާ އެހެން ވިދާޅުވިޔަސް، އަދި އަމުދުން ސަލާމަތީ މަޖިލީހަށް މެންބަރުން އިންތިޚާބު ކުރަން ނަގާ ވޯޓަކީ ސިއްރު ވޯޓަކަށް ވާތީ، ގައުމުތަކުން ވޯޓު ދޭ ގޮތް އޮންނާނީ ސިއްރެއްގެ ގޮތުގަ އެވެ. އެއްވެސް ގައުމެއް ވޯޓު ދިނީ ކިހިނެއް ކަމެއް އަނެއް ގައުމަކަށް ނޭނގޭނެ އެވެ.\nއދ.ގެ ސަލާމަތީ މަޖިލީހުގެ (2019-2020) ގޮނޑި އަށް ރާއްޖޭން ވާދަކުރަން އެންމެ ފުރަތަމަ ނިންމީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި 2008 ވަނަ އަހަރުގެ ކުރީކޮޅުގެ ތެރޭގަ އެވެ. އެއަހަރު މައުމޫން ފޮނުއްވެވި ސިޓީފުޅެއްގައި އިންޑިޔާގެ ތާއީދަށް އެދިވަޑައިގަތުމުން އިންޑިޔާގެ އޭރުގެ ބޮޑުވަޒީރު މަންމޯހަން ސިންގް ވަނީ، ވޯޓުގައި ރާއްޖެ އަށް ތާއީދު ކުރައްވާނެ ކަމަށް ވިދާޅުވެފަ އެވެ.\nއޭގެ ފަހުން ކުރީގެ ރައީސް މުހައްމަދު ނަޝީދު ޑިސެމްބަރު 2008ގައި އިންޑިޔާ އަށް ކުރެއްވި ފުރަމާނަ ދަތުރުފުޅުގެ ތެރޭގައި ވެސް، ސަލާމަތީ މަޖިލީހުގެ ގޮނޑި ހޯދުމުގައި ރާއްޖެއަށް ތާއީދު ކުރުމަށް އިންޑިޔާގެ ބޮޑުވަޒީރު މަންމޯހަން ސިންގް ވައުދުވެވަޑައިގަތެވެ.\nރާއްޖޭގެ ރައީސް އަބްދުﷲ ޔާމީން 2014 ވަނަ އަހަރު އިންޑިޔާ އަށް ކުރެއްވި ދަތުރުފުޅުގައި ބޮޑުވަޒީރު ނަރެންދުރަ މޯދީއާ ބައްދަލުކުރައްވަނީ.\nހަމަ އެފަދައިން 2014 ވަނަ އަހަރު، މިހާރުގެ ރައީސް އަބްދުﷲ ޔާމީން، އިންޑިޔާ އަށް ކުރެއްވި ދަތުރުފުޅުގައި ވެސް އިންޑިޔާ ސަރުކާރުން އެ ޔަގީންކަން ދިނެވެ. އެއީ ސަލާމަތީ މަޖިލީހުގެ (2021-2022) ގޮނޑި އަށް އިންޑިއާ ވާދަކުރާ އިރު ރާއްޖޭން ތާއީދު ކޮށްދިނުމުގެ ބަދަލުގަ އެވެ.\nއެހެންކަމުން މިރޭގެ އިންތިޚާބަކީ ރާއްޖެ އާއި އިންޑިއާގެ ގުޅުމުގައި ވެސް މުހިންމު ރެއަކަށް ވެގެންދާނެ އެވެ. ނަމަވެސް ސިއްރު ވޯޓެއް ކަމަށްވާތީ، ވޯޓު ދިނީ ކޮން ގައުމެއް ކޮން ގޮތަކަށް ކަން ނޭނގޭނެތީ ނަތީޖާ އަށް އިންތިޒާރު ކުރުން ނޫން ގޮތެއް ނެތެވެ.\nމިރޭގެ އިންތިޚާބުގައި ސަލާމަތީ މަޖިލީހުން ހުސްވާ ވެސްޓަން ޔޫރަޕާއި އަދާ ނޭޝަންސް އޮފް ގްރޫޕްގެ ދެ ގޮނޑި އަށް ވާދަކުރަނީ ބެލްޖިއަމާއި ޖަރުމަނު ވިލާތެވެ. ކުރިން މި ދެ ގޮނޑި އަށް ވާދަކުރި އިޒްރޭލު، މިދިޔަ މަހު ނަން އަނބުރާ ގެންދިއުމުން މި ދެ ގޮނޑި އަށް މިހާރު އެއްވެސް ވާދަވެރި ކަމެއް ނެތެވެ.\nއެފްރިކާ ގްރޫޕްގެ ގޮނޑި އަށް ވާދަކުރަނީ ދެކުނު އެފްރިކާ އެކަންޏެވެ. ލެޓިން އެމެރިކާ އާއި ކެރީބިއަން ގައުމުތަކުގެ ގޮނޑި އަށް ވާދަކުރަނީ ޑޮމިނިކަން ރިޕަބްލިކް އެކަންޏެވެ.\nއެހެންކަމުން މިރޭގެ އިންތިޚާބުގައި ވާދަވެރިކަމެއް އޮތް ހަމައެކަނި ގޮނޑިއަކީ އޭޝިޔާ ޕެސިފިކް ގްރޫޕްގެ ގޮނޑި އެވެ.\nރާއްޖޭގެ ސިޔާސީ މަސްރަހުގައި ހިނގާ ކަންކަމުގެ ހިޔަނި މިފަދަ ވޯޓަކަށް އެޅިގެންދާނެ ކަމަށް، ރާއްޖޭގެ އިދިކޮޅު ފަރާތްތަކުން އަންނަނީ ބުނަމުންނެވެ. ވަކިން ޚާއްސަކޮށް ވިލާތުގެ ގައުމުތަކުން ރާއްޖޭގެ ސިޔާސީ އޮއިވަރާ މެދު ވަރަށް ބޮޑަށް ހިތްހަމަނުޖެހިފައިވާ މި ދަނޑިވަޅުގައި، ވިލާތުގެ ގައުމުތަކުގެ ވެސް ބޮޑު ތާއީދަކާ އެކުގައި ނޫނީ، އެ ގޮނޑި ރާއްޖެ އަށް ކާމިޔާބު ކުރެވޭކަށް ވެސް ނެތެވެ.\nއެ ގޮނޑި ހޯދުމަށް ރާއްޖެއާ ވާދަކުރާ އިންޑޮނީޝިޔާއަކީ މީގެ ކުރިން ވެސް ތިން ފަހަރެއްގެ މަތިން ސަލާމަތީ މަޖިލީހުގެ މެމްބަރުކަން ފުރާފައިވާ ގައުމެކެވެ. އެހެންކަމުން، އެންމެ ފަހު ވަގުތު ދިވެހިރާއްޖެ އަށް އެ ފުރުސަތު ދިނުމަކީ ވެސް ދުރުކަމެއް ނޫނެވެ. އެފަދަ ފުރުސަތެއް ލިބިއްޖެ ނަމަ، މިރޭގެ ވޯޓު ވެގެންދާނީ ރާއްޖެ އާއި ދުނިޔޭގެ ތާރީޚް ވެސް ބަދަލުކުރި ވޯޓަކަށެވެ.\nއިންޑިޔާގެ ބޮޑުވަޒީރު ނަރެންދުރަ މޯޑީ (ކ) އިންޑޮނީޝިޔާ އަށް ވަޑައިގަތުމުން އެ ގައުމުގެ ރައީށް ޖޯކޯ ވިދޯދޯ މަރުހަބާ ދަންނަވަނީ. ފޮޓޯ ޕީޓީއައި\n"ރާއްޖެ ހޮވިއްޖެ ނަމަ، ދުނިޔޭގެ ތާރީޚު ބަދަލުވެގެން ދާނެ. އދ. ގެ ސެކިއުރިޓީ ކައުންސިލްގައި މިހާ ކުޑަ ގައުމެއް ހޮވޭނެ ފުރަތަމަ ފަހަރު. މިއީ ދިވެހިން ފަޚުރުވެރިވާން ޖެހޭނެ ކަމެއް،" ބެލްޖިއަމްގައި ހުންނަވާ ރާއްޖޭގެ ސަފީރު އަހްމަދު ޝިއާން، "މިހާރު" އަށް ދެއްވި އިންޓަވިއުއެއްގައި މިއަދު ވިދާޅުވި އެވެ.\nސަލާމަތީ މަޖިލީހަށް އެއްވެސް މެމްބަރެއް އިންތިޚާބު ވާނީ، އާންމު މަޖިލީހުގެ ބައްދަލުވުމުގައި ނަގާ ވޯޓުގައި ބައިވެރިވާ ގައުމުތަކުގެ ތިން ބައިކުޅަ ދެ ބައިގެ ވޯޓު ލިބިގެންނެވެ. ގޮނޑިއަކަށް އެންމެ ގައުމެއް ވާދަކުރި ނަމަވެސް އިންތިޚާބުވާނީ އެ އަދަދަށް ވޯޓު ލިބިގެންނެވެ.\nސަލާމަތީ މަޖިލިސް އެކުލެވިގެންވަނީ ޖުމްލަ 15 މެމްބަރު ގައުމުގެ މައްޗަށެވެ. އެއީ ދާއިމީ ފަސް މެމްބަރުންނާއި ދާއިމީ ނޫން 10 މެމްބަރު ގައުމެވެ. ދާއިމީ މެމްބަރުންނަކީ، އެމެރިކާ، ރަޝިޔާ، ޗައިނާ، އިނގިރޭސި ވިލާތް، އަދި ފަރަންސޭސި ވިލާތެވެ.\nދާއިމީ ނޫން 10 ގޮނޑި އަށް ދެ އަހަރުން ދެ އަހަރުން މެމްބަރުން އިންތިޚާބު ކުރާނީ ފަސް ގުރޫޕަކަށް ބަހާލާފައިވާ ގައުމުތަކުންނެވެ. އެއީ އެފްރިކާ އަށް ތިން ގޮނޑި، އޭޝިޔާ ޕެސިފިކް އަށް ދެ ގޮނޑި، ލެޓިން އެމެރިކާ އާއި ކެރީބިއަން އަށް ދެ ގޮނޑި، ހުޅަނގު ޔޫރަޕާއި އެހެން ގައުމުތަކަށް ދެ ގޮނޑި އަދި އިރުމަތީ ޔޫރަޕަށް އެއް ގޮނޑި އެވެ.\nއިތުރު ލިޔުންތައް އ.ދ. އދ ސަލާމަތީ މަޖިލިސް އިންޑޮނީޝިއާ ރާއްޖެ-އ.ދ ރާއްޖޭގެ ޚާރިޖީ ސިޔާސަތު ދިވެހި ސަރުކާރު


ސަޕޯޓް ސަރވިސް އެސިސްޓެންޓް (މެކޭނިކް)\nއިސްލާމް ދީނުގައި ހައްދެއް ކަނޑައެޅިފައިވާ ކުށެއް ކުރިކަން، ނުވަތަ ވައްކަން، ޓެކުން، މަކަރާ ޙީލަތް، މަސްތުވާތަކެތި ބޭނުންކުރުން، ނުވަތަ މަސްތުވާތަކެތީގެ ވިޔަފާރިކުރުން، އަދި ޚިޔާނާތް ފަދަ ކުށެއް ކުރިކަން ވޭތުވެދިޔަ5އަހަރުދުވަހުގެ ތެރޭގައި ޝަރީޢަތަށް ސާބިތުވެފައިވާ މީހަކުކަމުގައި ނުވުން،\nޏ.ފުވައްމުލަކު ޕޮލިސް ސްޓޭޝަން\nރަސްމީ ޑިއުޓީ/ ދަންފަޅި ޑިއުޓީ\nތަޢުލީމީ ސަނަދު ނުވަތަ ސެޓްފިކެޓްތަކުގެ އެކްރެޑިޓް ކޮށްފައިވާ ކޮޕީ (އެކްރެޑިޓް ކޮށްފައިވާ ސަނަދުގައި އަސްލާ އެއްގޮތްކަމަށް ރަސްމީ ފަރާތަކުން ނުވަތަ ޤާނޫނީ ވަކީލެއްގެ އޮފީހަކުން ތައްގަނޑު ޖަހާފައިވާ އަސްލު)،\nނެގިފަހުން3މަސް ވެފައިނުވާ އެމީހެއްގެ އިސްކޮޅު ފެންނަ ފޮޓޯ އަކާއި ޕާސްޕޯރޓް ސައިޒުގެ ފޮޓޯ،\nމޯލްޑިވްސް ޕޮލިސް ސަރވިސްގެ ވަޒީފާއަށް އެދޭ މީހުންގެ ކުށުގެ ރިކޯޑު ބަލާ ފޯމު،\nދިވެހި ސިވިލް ސަރވިސް ނުވަތަ އެހެންވެސް ވަޒީފާއެއްގައި ދެމިހުރިމީހެއްނަމަ، ވަޒީފާ އަދާކުރަމުންދާ އޮފީހުގެ އިޢުތިރާޒެއް ނެތް ކަމުގެ ލިޔުން،\nމި މަޤާމަށް އެދި ހުށަހަޅާ ފަރާތްތަކުން މޯލްޑިވްސް ޕޮލިސް ސަރވިސް އިން ދޫކުރާ ވަޒީފާއަށް އެދި ހުށަހަޅާ ފޯމާއި ވަޒީފާއަށް އެދޭ ފަރާތްތަކުގެ ކުށުގެ ރިކޯޑު ބަލާ ފޯމު ފުރިހަމަކުރުމަށްފަހު ހުށަހަޅަންޖެހޭ ލިޔުންތަކާއެކު 2015 އޮގަސްޓް 20 ވަނަ ދުވަހުގެ 16:00 ގެ ކުރިން ޏ.ފުވައްމުލަކު ޕޮލިސް ސްޓޭޝަންގެ ރިޝެޕްޝަނަށް ހުށަހެޅުން، އެދެމެވެ. މި މަޤާމަށް އެދި ހުށަހަޅާ ފޯމުތައް ބަލައިގަންނާނީ ރަސްމީ ބަންދު ނޫން ކޮންމެ ދުވަހެއްގެ މެންދުރުފަހު 14:00 އިން 16:00 އަށެވެ.\nނޯޓް: ވަޒީފާއަށް އެދި ހުށަހަޅާ ފޯމު ޏ.ފުވައްމުލަކު ޕޮލިސް ސްޓޭޝަން އަދި މޯލްޑިވްސް ޕޮލިސް ސަރވިސްގެ ވެބްސައިޓް (www.police.gov.mv) އިން ލިބެން ހުންނާނެއެވެ.\n18 ޝައްވާލް 1436\n03 އޮގަސްޓް 2015\nޕަބްލިޝްކުރި ތާރީޚު: 06 އޮގަސްޓް 2015\nޕަބްލިޝްކުރި ގަޑި: 1739\nސުންގަޑި: 20 އޮގަސްޓް 2015 1600


މައުލޫމާތު ހިއްސާކުރުމުގެ އެއްބަސްވުމެއްގައި އެންސްޕާއާއި ހައުސިން މިނިސްޓްރީއިން ސޮއިކޮށްފި! | | Sangu News\nމައުލޫމާތު ހިއްސާކުރުމުގެ އެއްބަސްވުމެއްގައި އެންސްޕާއާއި ހައުސިން މިނިސްޓްރީއިން ސޮއިކޮށްފި!\n16 ޖެނުއަރީ 2020 - 03:36\nސޮއިކުރުމަށް ބޭއްވި ރަސްމިއްޔާތުގެ ތެރެއިން --- ފޮޓޯ: ހައުސިން މިނިސްޓްރީ\nދައުލަތުން މާލީއެހީތެރިކަން ލިބޭ ފަރާތްތަކުގެ މައުލޫމާތު ހިއްސާ ކުރުމާބެހޭ ގޮތުން މިނިސްޓްރީ އޮފް ހައުސިން އެންޑް އާބަން ޑިވެލޮޕްމަންޓާއި ނެޝަނަލް ސޯޝަލް ޕްރޮޓެކްޝަން އެޖެންސީ (އެންސްޕާ) އާ ދެމެދު ނޮން-ޑިސްކޯލްޝަރ އެއްބަސްވުމެއްގައި ސޮއި ކޮށްފިއެވެ.\nމި އެއްބަސްވުމުގެ ދަށުން އެންސްޕާ މެދުވެރިކޮށް ދައުލަތުގެ މާލީ އެހީ ލިބޭ ފަރާތްތަކުގެ މައުލޫމާތު ހައުސިން މިނިސްޓްރީގެ "މަގޭ ހިޔާވެހި" އޮންލައިން ޕޯޓަލްގެ ބޭނުމަށް ލިބިގެންދާނެއެވެ. އަދި އެ ބޭނުން ފިޔަވައި އެހެން ކަމަކަށް އެ ބޭނުމެއް ނުކުރެވޭނެ ކަމަށް ހައުސިން މިނިސްޓްރީން ވިދާޅުވިއެވެ. އަދި އެމައުލޫމާތު އެހެން ފަރާތްތަކާ ހިއްސާ ނުކުރެވޭނެ ކަމަށާއި ސިއްރެއްގެ ގޮތުގައި ހިފަހައްޓާނެ ކަމަށް ވެސް އެ މިނިސްޓްރީން ވިދާޅުވިއެވެ.\nމި އެއްބަސްވުމުގެ ދަށުން، އެކަނިވެރި މައިންގެ މައުލޫމާތާއި ނުކުޅެދުންތެރިކަން ހުންނަ މީހުންގެ މައުލޫމާތާއި، ފަގީރު ހާލަތުގައި ދިރިއުޅޭ، މައިންބަފައިންގެ އެހީތެރިކަމެއްނެތި އެހެންމީހަކު ބަލަހައްޓާ ކުދިންނާއި އެކުދިން ބަލަހައްޓާ ފަރާތްތަކުގެ މައުލޫމާތާއި ޕޯޓަލް މެދުވެރިކޮށް ދެވޭނެއެވެ.\nއޭގެ އިތުރުން ކާބޯތަކެތި ގަތުމަށް މާލީ އެހީދެވޭ ފަރާތްތަތަކުގެ މައުލޫމާތު ވެސް ޕޯޓަލް މެދުވެރިކޮށް ދެވޭނެއެވެ.\nއެންސްޕާއިން ހައުސިން މިނިސްޓްރީއަށް މި މައުލޫމާތު ފޯރުކޮށްދެނީ ޚާއްސަ އިލެކްޓްރޯނިކް ނިޒާމެއް މެދުވެރިކޮށެވެ.\nމި އެއްބަސްވުމުގައި ހައުސިން މިނިސްޓްރީން ސޮއި ކުރެއްވީ ސްޓޭޓު މިނިސްޓަރ އަހުމަދު ނަޝީދެއެވެ. އެންސްޕާއިން ސޮއިކުރެއްވީ ޑެޕިޔުޓީ ސީއީއޯ ރުގިއްޔާ މުހައްމަދެވެ.


Microsoft "Surface Duo" mi mahu launch koffaane | Mihaaru\nމައިކްރޮސޮފްޓް "ސާފަސް ޑުއޯ" މި މަހު ލޯންޗްކޮށްފާނެ\n26 ޖުލައި 2020 - 08:44\nފަތްޖެހޭ ފޯނު އުފެއްދުމުގެ ރޭހުގެ ވާދަވެރިކަން މިހާރު އަންނަނީ ބޮޑަވަމުންނެވެ. މަޝްހޫރު ކުންފުނި މައިކްރޮސޮފްޓުން ވެސް މީގެ ތެރެއަށް ވަދެ، އެ މީހުންގެ އުފެއްދުމަކަށް ނެރޭނީ މައިކްރޮފްސޮޓް "ސާފަސް ޑުއޯ އެވެ.\nއެކަމަކު އެ ކުންފުނީގެ މި ފަތްޖެހޭ ޑިވައިސް އަކީ ފޯނެއްތޯ ޓެބްލެޓެއްތޯ ބުނަން ދައްޗެވެ. ފޯނަކާ ގުޅުވަނީ ފަތްޖެހޭ ފޯނުގެ ރޭހުގެ ދުވެލި ބާރުވަމުން އަންނާތީ އެވެ.\nމައިކްރޮފްސޮޓް "ސާފަސް ޑުއޯ" ގެ ވާހަކަ ދެކެވޭތާ މިހާރު ދުވަސްކޮޅެއް އެވެ. މި އަހަރުގެ ކުރީކޮޅުން ފެށިގެން އިވެމުން ދިޔައީ އެ ނެރެން ދެން މާ ގިނަ ދުވަހެއް ނުނަގާނެ ކަމަށެވެ. ޓެކް ޚަބަރުތައް ގެނެސްދޭ ނޫސްތަކުން ބުނާގޮތުގައި މި މަސް ނިމުމުގެ ކުރިން މައިކްރޮފްސޮޓް "ސާފަސް ޑުއޯ" ލޯންޗްކުރާނެ އެވެ. މި މަސް ނިމެން ދެން އޮތީ ހަފުތާއެއް ދުވަހެވެ.\nއަޑުތައް ހުރި ގޮތަށް ބަލާ އިރު މި މަހުގެ ތެރޭގައި އެ ނެރުމުގެ ފުރުސަތު ވަރަށް ވެސް ބޮޑެވެ.\nރިޕޯޓްތައް ބުނާ ގޮތުން މި މަހު މައިކްރޮފްސޮޓް "ސާފަސް ޑުއޯ" ލޯންޗްކުރި ނަމަވެސް މި އުފެއްދުން ޝިޕްކުރަން ފަށާނީ ސެޕްޓެމްބަރު މަހުގެ ތެރޭގަ އެވެ.\nމިދިޔަ އަހަރުގެ އޮކްޓޯބަރު މަހުގެ ތެރޭގައި މި އުފެއްދުމުގެ ވާހަކަ މައިކްރޮސޮފްޓުން ހިއްސާކުރުމާ އެކު، އިންތިޒާރުގައި ތިބި މީހުން މަދެއް ނޫނެވެ. މައިކްރޮފްސޮޓް "ސާފަސް ޑުއޯ" އަށް ބަލާ އިރު މިއީ އެއްކޮށް ދަމައިލުމުން ޓެބްލެޓެއް ސިފަވާ އުފެއްދުމެކެވެ. މި އެންޑްރޮއިޑް ޑިވައިސްގެ ފީޗާތަކުގެ ތެރޭގައި ހަ ޖީބީގެ ރޭމަކާއި 256 ޖީބީގެ ސްޓޯރޭޖާއި ދެ ބަޔަށް 5.6 އިންޗީގެ ޑިސްޕްލޭއެއްގެ އިތުރުން ކްއަލްކޮމް ސްނެޕްޑްރަގަން 855 ގެ ޕްރޮސެސާއެއް ހިމެނެ އެވެ.\nދެން ސުވާލަކީ އަގު ކިހާ ވަރެއް ހެއްޔެވެ؟ އެކަމަކު އެ ވާހަކަ އިހަށް ބާއްވާނީ އެވެ.\nMicrosoft Surface Duo: Dhen laheh nuvaane\nއިތުރު ލިޔުންތައް މައިކްރޮސޮފްޓް ސްމާޓް ފޯން އެމެރިކާ


SunOnline: Bangladesh ge MP aku university imthihaanu hadhan eynaa ah vatharu meehun\nބަންގުލަދޭޝްގެ އެމްޕީއަކު ޔުނިވާސިޓީ އިމްތިހާނުތައް ހަދަން ފޮނުވީ އޭނާއާ ވައްތަރު މީހުން\nރުގިއްޔާ މުހައްމަދު މޫސާ 22 Oct 2019, 10:38\nބަންގުލަދޭޝްގެ މެމްބަރު ތަމަންނާ ނުސްރަތު ވަނީ ޔުނިވާސިޓީ އިމްތިހާނުތައް ހަދަން އޭނާއާ ވައްތަރު މީހުން ފޮނުވާފަ -- ފޮޓޯ: ނަގޮރިކް ޓީވީ\nޑާކާ (އޮކްޓޯބަރު 22): ބަންގުލަދޭޝްގެ ގާނޫނު ހަދާ މަޖިލީހުގެ މެމްބަރު ތަމަންނާ ނުސްރަތު، އޭނާގެ ޔުނިވާސިޓީ އިމްތިހާނުތައް ހަދަން އޭނާއާ ވައްތަރު އަށް މީހަކު ފޮނުވި މައްސަލައެއް ފެންމަތިވެ، އެޔުނިވާސިޓީން އޭނާ ވަކިކޮށްފި އެވެ.\nބަންގުލަދޭޝްގެ ވެރިކަން ކުރާ އަވާމީ ލީގު ޕާޓީއަށް ނިސްބަތްވާ ނުސްރަތުގެ މައްޗަށް ވަނީ ޔުނިވާސިޓީގެ 13 ޓެސްޓަކަށް، އޭނާއާ ވައްތަރު އަށް މީހަކު ފޮނުވި ކަމަށް ތުހުމަތުކޮށްފަ އެވެ.\nއެމައްސަލަ ފެންމަތިވީ ޕްރައިވެޓް ބްރޯޑްކާސްޓަރެއް ކަމަށްވާ ނަގޮރިކް ޓީވީން، ނުސްރަތުގެ ޔުނިވާސިޓީގައި އިމްތިހާނެއް ކުރިއަށް ދަނިކޮށް އެތަނަށް ގޮސް، ނުސްރަތު ކަމަށް ހެދިގެން ހުރި އަންހެނަކާ ވާހަކަ ދެއްކުމުންނެވެ. އަދި އެ ހާދިސާގެ ވީޑިއޯއަށް ސޯޝަލް މީޑިއާއިން ބޮޑު ސަމާލުކަމެއް ލިބުމުންނެވެ.\nމިދިޔަ އަހަރު ޕާލިމެންޓަށް އިންތިހާބުވި ނުސްރަތު ކްލާސްތައް ނަންގަވަމުން ގެންދެވީ ބަންގުލަދޭޝް އޯޕެން ޔުނިވާސިޓީ (ބީއޯޔޫ)ގައި ބެޗްލާ އޮފް އާޓްސް ޑިގްރީއަކަށެވެ.\nބީއޯޔޫގެ ވައިސް ޗާންސެލަރު ޕްރޮފެސަރު އެމްއޭ މަންނާން ވިދާޅުވި ގޮތުގައި މެމްބަރު ނުސްރަތު ޔުނިވާސިޓީން ވަކިކުރީ ކުށެއް ކުރުމުންނެވެ. އަދި ދެން އޭނާއަށް އެޔުނިވާސިޓީން ކިޔެވުމުގެ ފުރުސަތެއް ނުދޭނެ އެވެ.\nނަން ހާމަ ކުރަން ބޭނުން ނުވާ ކޮލެޖުގެ އޮފިޝަލަކު ވިދާޅުވި ގޮތުގައި މެމްބަރު ނުސްރަތުގެ ބަދަލުގައި އަންނަ މީހަކު އިމްތިހާނު ހަދާ އިރު އޭނާގެ ގާޑުން ވަށައިގެން ތިބެ އެވެ. އަދި އެއީ އެހެން މީހެއްކަން ޔުނިވާސިޓީގެ އެންމެންނަށް އެނގުނު ނަމަވެސް، އެ މެމްބަރަކީ ވަރަށް ނުފޫޒު ގަދަ އާއިލާއެއްގެ މެމްބަރެއް ކަމުން އެއްވެސް މީހަކު މީގެ ކުރިން އެވާހަކަ ނުދައްކަ އެވެ.\nއެހާދިސާއާ ގުޅިގެން މެމްބަރު ނުސްރަތު ވަކި އެއްޗެކޭ ވިދާޅުވެފައެއް ނުވެ އެވެ.\nބަންގްލަދޭޝްގެ އިތުރު 200 މީހަކު ފުރުވާލައިފި\nފެރީއެއް ބަންޑުން ޖަހާލައި، 30 މީހަކު މަރުވެއްޖެ


SunOnline: Akshay aai Katrina ge aa filmu sooriyavanshi leak vejje\nއަކްޝޭއާއި ކެޓްރީނާގެ އާ ފިލްމު ސޫރިޔާވަންޝީ ލީކުވެއްޖެ\nމުޙައްމަދު ޝާނިފް 06 Nov 2021, 13:44\nއަކްޝޭ ކުމާރު އަދި ކެޓްރީނާ ކައިފް ލީޑް ރޯލެއް ކުޅެފައިވާ 'ސޫރިޔަވަންޝީ" ފިލްމު ލީކު ވެއްޖެއެވެ.\nމި ފިލުމުގެ ލީކުވެފައިވަނީ ތެލެގްރާމުންނާއި އެނޫންވެސް ސައިޓްތަކުން އޮންލައިންކޮށް އެޗްޑީކޮށް ފްރީ ޑައުލްލޯޑް ކުރެވޭ ގޮތަށް ކަމަށް ބޭރުގެ މީޑިއާ ތަކުން ބުނެއެވެ. އެގޮތުން ޓަމިލްރޮކާސް އަދި މޫވީރަލްޒް އިން މި ފިލްމު ފްރީ ޑައުންލޯޑް ކުރެވޭނެ ކަމަށް މީޑިއާ ރިޕޯޓް ތަކުން ބުނެއެވެ.\nމި ފިލުމަކީ މިފަހުގެ ތާރީހެއްގައި ބޮލީވުޑުން ފެނިގެންދާ ކޮޕް ޑްރާމާ ފިލުމަކަށްވާއިރު މިއީ ބޮލީވުޑު ފިލްމު އިންޑަސްޓްރީއަށް ލިބުނު ވަރަށް ބޮޑު ގެއްލުމެކެވެ.\nމި ފިލުމަކީ އިއްޔެ ސިނަމާތަކުން އަޅުވާފައިވާ އިރު މި ފިލްމު ލީކު ވީ ސިނަމާތަކުން އެޅުވި ފަހުން އެއް ގަޑިއިރު ތެރޭގައި ކަމަށް ހަބަރު ތަކުން ބުނެއެވެ.\nމި ފިލްމު ރިލީޒް ކުރުމުގައި ކޮވިޑުގެ ބަލިމަޑުކަމުގެ ސަބަބުން ދަތިތަކެއް ކުރިމަތިވި ނަމަވެސް މި ފިލްމު ލީކު ވުމަކީ ބޮލީވުޑް ބޮކްސް އޮފީސް އަށް ކުރިމަތިވާނެ އެންމެ ބޮޑު ގޮންޖެހުން ކަމަށް ބޭރުގެ ރިޕޯޓް ތަކުން ބުނެއެވެ.\nސޫރިޔާވަންޝީގެ ޓްރެއިލާއަށް ވެސް ވަނީ ބޮޑު ތަރުހީބެއް ފޭނުންގެ ފަރާތުން ލިބިފައެވެ.\nމީގެ އިތުރުން މި ފިލްމު ބެލި މީހުން ވެސް އަންނަނީ އެ ފިލްމުގައި އަކްޝޭ އަދި ކެޓްރީނާ ގެ ފަރާތުން ފެނުނު މޮޅު ހުނަރަށް ތައުރީފުކޮސް ސޯޝަލް މީޑިއާގައި ތައުރީފް ކުރަމުންނެވެ.\nރޯހިތު ޝެޓީ ޑައިރެކްޓުކުރި މި ފިލްމުން ބޮލީވުޑުގެ މަޝްހޫރު ތަރި އަޖޭދޭވްގަންގެ އިތުރުން ރަންވީރު ސިންގު ވެސް ފެނިފައިވެއެވެ.\nމި ފިލްމުން ބޮލީވުޑުގެ އެންމެ މޮޅު އަދި ހުނަރުވެރި ހަތަރު ފަންނާނުން ފެނިގެންދާއިރު ބޮލީވުޑުގެ ފިލްމުތަކަށް ލޯބިކުރާ މީހުން ތިބީ މި ފިލްމަށް ކެތްމަދުވެފައެވެ.\nހަމައެހެންމެ އިއްޔެ ހުޅުމާލޭ ޝްވެކް ސިނަމާގައި ވަނީ މި ފިލްމު އަޅުވާފައެވެ.\nއަކްޝޭގެ މި ފިލްމު ނޫނަސް ނޮވެމްބަރު ހަތަރެއްގައި ނެރުނު ރަޖްނިކަތުގެ "އަންނާތޭ" ވެސް ވަނީ ލީކުވެފައެވެ. އަދި ސޫރިޔާގެ ޖައި ބިމް ވެސް ވަނީ އޮންލައިންކޮށް އެޗްޑީކޮށް ޑައުންލޯޑް ކުރެވޭގޮތަށް ލީކު ވެފައެވެ.\nމި ފިލްމުތައް ލީކު ވާން ދިމާވި ސަބަބެއް އަދި ދެނެގަނެވިފައި ނުވާއިރު އެކަން ހިނގައިދިޔަ ގޮތް އަންނަނީ ބޮލީވުޑުގެ އިންޑަސްޓްރީން ބަލަމުން ކަމުގައި އެ އިންޑަސްޓްރީން ބުނެއެވެ.


Dheenah Furassaara Kohfai "Mental" Ey Bune Dhakkaa Uzuru Balaeh Nuganevey - Sheikh Ali Zaid - Vaguthu\nދީނަށް ފުރައްސާރަ ކޮށްފައި "މެންޓަލް" އޭ ބުނެ ދައްކާ އުޒުރު ބަލައިނުގަނެވޭ - ޝައިޚް ޒައިދު\n7 މަސް ކުރިން ( ނޮވެމްބަރު 13, 2018 )\nދީނަށް ފުރައްސާރަ ކޮށްފައި ސިކުނޑީގެ އުނިކަން ހުންނަ ކަމަށްބުނެ ދައްކާ އުޒުރު ބަލައި ނުގަނެވޭ ކަމަށް ޝައިޚް ޢަލީ ޒައިދު ވިދާޅުވެއްޖެއެވެ.\nޝައިޚް ޢަލީ ޒައިދު މިހެން ވިދާޅުވެފައި މިވަނީ، މުރުތައްދު ވެފައިވާކަމަށް އިސްލާމިކް މިނިސްޓްރީގެ އިލްމުވެރިންގެ މަޖިލީހުން ނިންމާފައިވާ، މިދިޔަ އަހަރުގެ މާޗް މަހު ރަސޫލެއް ކަމަށް ދައުވާކޮށް، އަދި އޭގެ ފަހުން އިސްލާމްދީނާއި ޚިލާފު އެތައް ވާހަކައެއް މީސް މީޑިއާގައި ދައްކާފައިވާ ޖޭއެސްސީގެ ކުރީގެ މެންބަރު އައިޝަތު ވެލެޒިނީ މިއަދު ހެނދުނު ރާއްޖެ އައުމާ ގުޅިގެން މުރުތައްދުވެފައިވާ މީހުން ހައްޔަރުކޮށް ނަސޭހަތް ދޭންޖެހޭ ކަމަށް ވިދާޅުވުމުން އެކަމަށް ގިނަ ބަޔަކު ފާޑުވިދާޅުވުމާ ގުޅިގެންނެވެ.\nޝައިޚް ޒައިދު ކުރެއްވި ޓްވީޓެއްގައި ވިދާޅުވެފައިވަނީ، ސިކުންޑީގެ އުނިކަން ހުންނަ މީހުން ތިބެންވާނީ އެކަމަށް ޚާއްޞަ ހޮސްޕިޓަލްތަކުގައި އެކަމުގެ ފަރުވާ ދޭން ކަމަށާއި، އުޅޭނެހާ ގޮތަށް އުޅެ، ކިޔާނެހާ އެއްޗެއް ކިޔަން ދޫކޮށްލެވިގެން ނުވާނެ ކަމަށެވެ.\n"މެންޓަލް މީހުން ތިބެންވާނީ މެންޓަލް ކެއަރ ހޮސްޕިޓަލްތަކުގައި، ތެރަޕީ ދީދީ. މަގުމައްޗަށް ދޫކޮށްލާފަ، އުޅޭނެހާ ގޮތަކަށް އުޅެން، ކިޔާނެހާ އެއްޗެއް ކިޔާކަށް ނޫން!!" ޝައިޚް ޢަލީ ޒައިދު ވިދާޅުވިއެވެ.\nއިތުރަށް ޝާއިޚް ޒައިދު ވިދާޅުވީ، އެހެން ކަންކަމުގައި ބަރާބަރު ވެފައި، ދީނަށް ފުރައްސާރަ ކުރާއިރަށް "މެންޓަލް މެންޓަލް" ކިޔާ އުޒުރު ދެއްކުން ބަލައި ނުގަނެވޭނެ ކަމަށެވެ.\n"ދީނަށް ފުރައްސާރަ ކުރާއިރަށް މެންޓަލް މެންޓަލް ކިޔާ އެކްސްކިއުޒް ދެއްކުން ބަލައެއް ނުގަނެވޭ! އެހެން ކަންކަމުގައި ބަރާބަރަށް ހަމަ. ސޯ؟" ޝައިޚް ޢަލީ ޒައިދު ޓްވީޓުގައި ވިދާޅުވެފައިވެއެވެ.\nmental meehun thibenvaanee metal care hospital thakuga, therapy dheedhee. magu mahchah dhookollaafa, ulheyne haa gothakah ulhen, kiyaane haa ehcheh kiyaakah noon!! dheenah furahsaara kuraairah mental mental kiyaa excuse dhakkun baleh nuganevey! ehen kankamuga baraabarah hama. So?\n— Ali Zaid (@alizaid1000) November 13, 2018\nޝައިޚް ޒައިދު މިއަދު ހެނދުނު ވިދާޅުވެފައިވަނީ، މުރުތައްދުވެފައިވާ މީހުން ހައްޔަރުކޮށް، ވިސްނައިދޭންޖެހޭ ކަމަށެވެ. ޝެއިޚް ޒައިދު ކުރެއްވި ޓްވީޓެއްގައި ވިދާޅުވެފައިވަނީ، "މުރުތައްދުވެފައިވާ މީހުން ހައްޔަރުކޮށް، އެމީހުނަށް ވިސްނައިދެވޭތޯ ބެލުމަށް ކަމާބެހޭ ފަރާތްތަކަށް ގޮވާލާ" ކަމަށެވެ. އަދި "ހިތަށް އެރި އެއްޗެއް އިސްލާމް ދީނަށް ގޮވާފައިވާ މީހުންނަށް އެއްވެސް ފިޔަވަޅެއް ނޭޅި ތިބެގެން ނުވާނެ" ކަމަށްވެސް ޝެއިޚް ޢަލީ ޒައިދު ވިދާޅުވެފައިވެއެވެ.\nވެލެޒިނީ މިއަދު ރާއްޖެ އައިސްފައި ވާއިރު އޭނާ ފުލުހުންގެ އިދާރާ އަށް ހާޒިރުވާން ފުލުހުން ވަނީ މިދިޔަ މެއި މަހުގެ 23 ވަނަ ދުވަހު އިއުލާން ކޮށްފައެވެ. ރާއްޖެއިން ބޭރުގައި އުޅެމުން ވެލެޒިނީ ފޭސްބުކް ލައިވް މެދުވެރިކޮށް އާންމުކޮށްފައިވާ ވީޑިއޯތަކެއްގައި އޭނާ ވަނީ ރަސޫލުންނާއި ކީރިތި ގުރުއާނާއި ސުވަރުގެ އާއި ނަރަކައާ ބެހޭ ގޮތުން ވާހަކަތަކެއް ދައްކައިފަ އެވެ. އެ ވާހަކަތަކުގައި އިސްލާމް ދީނުގެ އަސްލުތަކާ ޚިލާފް ވަރަށް ގިނަ ވާހަކަތައް އޭނާ ވަނީ ދައްކައިފަ އެވެ.\nދީނަށް ފުރައްސާރަ ކޮށްފަ ސިކުނޑީގެ އުނިކަން ހުންނަ ކަމަށްބުނެ ދައްކާ އުޒުރު ބަލައި ނުގަނެވޭ ކަމަށް ޝައިޚް ޢަލީ ޒައިދު ވިދާޅުވުމުންވެސް ޝައިޚްއަށް ގިނަ ބަޔަކު ދަނީ ފާޑުކިޔަމުންނެވެ.\nހަމައަގުގައި ތަކެތި ވިއްކަވާ، ނޫނީ ބަދު ދުޢާ ޖެހިދާނެ - ޝެއިޚް ޒައިދު\nނޮވެމްބަރު 13, 2018 17:21\nދީނައް ފުރައްސާރަ ކުރަނީ ސިކުނޑި ހަމަނުޖެހޭ މީހުންނެއްނޫން. މިދުނިޔޭގަ ހުރި އެންމެ ސިނކުޑި ގައްޑާކަމައް އުޅޭ ކެނެރީ ބުއްޅަބޭވެސް އެއީ ާދީނަށާ ރަސޫލާއައް ފުރައްސާރަކުރި މީހެއްް.\nނޮވެމްބަރު 13, 2018 18:29\nނޮވެމްބަރު 13, 2018 18:38\nބޯ ކަނޑަން ޖެހޭނީ އެންމެންނައް ވެންނަހެން.\nނޮވެމްބަރު 13, 2018 19:04\nކުމާރުގެ ބަހަށް ތާޢީދު! ސިކުނޑި ހަމަނުޖެހޭ ކިތަންމެ މީހަކު އހަތެމެން ދެކެމު! ދުވަހަކުވެސް ނުދެކެން އެއިން މީހަކު ދީނަށް ފުރައްސާރަކުރާތަނެއް!\nނޮވެމްބަރު 13, 2018 19:08\nވެލާޒިނޭ ހައްޔަރުކުރޭ އެހެންނޫނީ އަހަރުމެން މި ދައިތަ އޮއްގަލުގެ ތޫފާނުގެ ތެރެއަށް ވައްޓާލާނަން މިއީ ދައްޖާލުގެ ސިފައިގަ ހުރި އިސްލާމްދީނުގެ އަދުއްވެއް.\nނޮވެމްބަރު 13, 2018 21:54\nކެނެރީގޭ އަންނިއަކީވެސް އިސްލާމް ދީނަށާއި ރަސޫލާއަށް ފުރައްސާރަ ކުރަމުންދާ މީހެއް. އެކަމަކު ތިޔަ ޢަލީ ޒައިދު ތިޔަ އުޅެނީ އޭނާއަށް ތަބާވެގެން އޭނާއާއެކު އުޅޭ މީހުންނާއެކު. ވާހަކަދައްކާއިރު ލަދުކޮބާ؟\nނޮވެމްބަރު 13, 2018 21:55\nވެލިޒިނޭއަކީ ސިކުނޑި ހަމަނުޖެހޭ މީހެއް ވެއްޖެއްޔާ މައިބަދަ ބިނދިގެން ބޭރަށް ގޮސް ގޮނޑި ދުއްވަން އުޅުނު ދައްޖާލަކީވެސް އެފަދަ މީހެއް.\nނޮވެމްބަރު 13, 2018 22:27\nކަން އޮތީ ތިޔަގޮތަށް ނަމަވެސް ކިތަންމީހުންތޯ އެތިބީ ކުށުން ބަރީއަވެގެން ސާފްތޯހިރު ބޯޑް ގަނެފަ ނުވިތާކަށް އެމީހުންގެފަހަތުން އުފަލުން ދުވެނަގަނީ މީމިއަދު އަހަރެމެންގެ ހާލަތު ހުރިގޮތަކީ ދޮގާމަކަރާ ހީލަތާ ސިހުރުވެރިން އެތިބެނީ އެންމެ މާތްމީހުންނަށްވެފަ ހުރި ހިތާމައެއްގެ ބޮޑުކަމާ\nނޮވެމްބަރު 13, 2018 22:50\nދީނަށް ފުރައްސާރަކޮށް ނަޝީދު ދެއްކިވާހަކައިގެ މައްސަލަވެސް ބަލަންޖެހޭނެ.\nނޮވެމްބަރު 13, 2018 22:59\nޖައުފަރު އަޅެ ނިކަން ސާފުކޮށް ބުނެދީބަލަ . ނަޝީދު ކުއްތާ އަަކަށް ވީގޮތެއް.\nނޮވެމްބަރު 14, 2018 07:39\nމެންޓަލް މީހުންނަކަށް ނޭންގޭނެ އެބީދައިން ދީނަށް ފުރައްސާރަކުރާކަށް، މެންޓަލް މީހުން ހުރިހާ ކަމެއްގައި ވެސް މެންޓަލް ވާނެ. ވެލްޒީނީ ދިފާޢުކުރަނީ މިޤައުމުގެ ލާދީނީ ފިކުރުގެ މީހުން.\nނޮވެމްބަރު 15, 2018 02:19


MDN Report: "Adee Dhaulathu"ge aneh faraaiy\nއެމްޑީއެން ރިޕޯޓް: "އަޑީ ދައުލަތު"ގެ އަނެއް ފަރާތް\nއިސްލާމް ދީނުގެ ނަމުގައި ހަރުކަށި ފިކުރުގެ މޫތައް ރާއްޖޭގައި ވެސް ފެތުރިފައި ވާކަމީ ހަގީގަތެވެ. "އަޑީ ދައުލަތެއް" ގެ ތެރެއިން ވިޔަސް، މިސްކިތްތަކުގައި ފާޅުގައި ވިޔަސް، ޖިހާދު ކުރުމުގެ ނަމުގައި ދިވެހި ޒުވާނުން ނުބައި މަގަކުން ގެންދަން މަސައްކަތް ކުރާ ބަޔަކު އުޅޭކަން ވެސް މިހާރު އެނގެ އެވެ.\nއެހެނަސް، އެއީ ދީނުގެ ނަމުގައި މެދުކެނޑުމެއްނެތި ކުރަމުންދާ ޒާތެއްގެ ހަނގުރާމައިގެ އެއް ފަރާތެވެ. އޭގެ އަނެއް ކޮޅުގައި ބަޔަކު ތިބެގެން އެމީހުންގެ ކޮޅު ގަދަ ކުރުމަށް މަސައްކަތް ކުރަމުންދާކަން ދާދި ފަހުން މިވަނީ ހާމަވެފަ އެވެ. އެއީ ރައްޔިތުންގެ މަޖިލީހުގެ އަދި ކުރީގެ ރައީސް މުހައްމަދު ނަޝީދު ތަކުރާރުކޮށް ވިދާޅުވަމުން ގެންދަވާ ހަރުކަށި ފިކުރާއި ހައްދުފަހަނައަޅާފައިވާ ދީނީ ހަރުކަށި ފިކުރު ފެތުރުމަށް ރާއްޖޭގައި އޮތް "އަޑީ ދައުލަތު" ގެ އަނެއް ފަރާތެވެ.\nރާއްޖޭގައި އިސްލާމްދީން އޮތް ގޮތުގެ މައްޗަށް ކަމަށް ބުނެ، މޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓާއެކު މުޅި ގައުމު މި ވަނީ ކެކި އަރައިފަ އެވެ. އެ ރިޕޯޓްގައި އިސްލާމްދީނާއި މާތް ރަސޫލާއަށް ނިސްބަތްކޮށް ފުރައްސާރަ ކޮށް ވަރަށް ފާޅުގައި ބަދު ބަސް ބުނެ ހަޖޫޖަހައިފަ އެވެ. ކޮންމެ ތާރީހެއްގައި ތައްޔާރުކުރި ރިޕޯޓެއް ނަމަވެސް، ނެރުނީ ކޮން ސަރުކާރެއްގައި ކަން ގިނަ ރައްޔިތުން ބަލާކަށް ބޭނުން ނޫންކަން ވެސް މިހާރު ސާފެވެ. ގޮވަމުންދަނީ އެ ޖަމިއްޔާ އުވާލައި އެ ރިޕޯޓް ތައްޔާރުކުރި މީހުންނާމެދު ފިޔަވަޅު އެޅުމަށެވެ.\nރިޕޯޓް ނެރުނު ބޭނުން ސާފު\nދީނީ ހަރުކަށި ފިކުރު ފަތުރަން ބަޔަކު މަސައްކަތް ކުރަމުންދާކަމަށް ބުނާއިރު، ދީނާ ދެކޮޅު ވާހަކަތައް އެކި ގޮތްގޮތުން ބަޔަކު މީހުން ދައްކާތާ ވެސް ދުވަސްތަކެއް ވެއްޖެ އެވެ. އިސްލާމްދީނުގެ ނަމުގައި ހިންގާ ކަންކަންބަލައި، ރާއްޖެ ސަލާމަތް ކުރަން ކުރަން ޖެހޭ އެންމެ މުހިންމު ކަމަކީ ރާއްޖޭގެ ސުކޫލުތަކުގެ މުގައްރަރު ބަދަލުކުރުންކަމަށް ނަޝީދު ވިދާޅުވެފައިވަނިކޮށް، ރާއްޖޭގެ އެކި ގްރޭޑްތަކުގައި އިސްލާމް މާއްދާގެ ޓެކްސްޓް ފޮތްތައް ހަރުކަށި ފިކުރުގެ ނަޒަރަކުން ދިރާސާކޮށް އެ ރިޕޯޓް ނެރުމަކީ އިއްތިފާގެއް ކަމަށް ބެލުމުގެ ފުރުސަތު ހަނިވަނީ އެހެންވީމަ އެވެ. މިއަދާ ހަމައަށް އެމްޑީއެންއަށް ސަރުކާރުން އެއްވެސް ފިޔަވަޅެއް އަޅަން ނުކުޅެދިފައި ވުމަކީ ވެސް ސުވާލު އުފައްދަންޖެހޭ ދެރަވަރު މައްސަލަ އެކެވެ.\nކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވާ ގޮތުގައި އެ ރިޕޯޓުން ހާމަވީ ބޭރުގެ އެކި މިޝަރަނީސް ތަކުން ރާއްޖޭގެ އިސްލާމީ ޝަހުސިއްޔަތު ނަގާލަން ރާވާފައިވާ ބޮޑު ރޭވުން ކަމަށާއި އެ ރިޕޯޓުގައި ހިމަނާފައިވާ ކަންކަމާމެދު ރައްޔިތުން ވަރަށް ބޮޑަށް ހޭލުންތެރި ކުރުވަންޖެހޭ ކަމަށެވެ.\n"ދިވެހިރާއްޖެއަކީ ސައްތައިން ސައްތަ މުސްލިމު ގައުމަކަށްވީތީ ހަސަދަވެރިވާ ބޭރުގެ މިޝަނަރީސްތަކުން އަބަދުވެސް ރާއްޖޭގެ ދީނީ ވަހުދަތު ނަގާލަން މަސައްކަތްކުރޭ،" އެހެން ދީންތައް ފަތުރަން ފަންޑު ވެސް ކުރާކަމަށް ތުހުމަތު ކުރައްވަމުން ޝަހީމް ވިދާޅުވި އެވެ.\nމުގައްރަރު އިސްލާހު ކުރަންޖެހޭ\nއެކި ފަހަރުމަތިން ބަދަލު ކުރެވުނު ނަމަވެސް، ރާއްޖޭގައި 1984 އިން ފެށިގެން ކިޔަވައިދެމުން އަންނަ އިސްލާމީ މަންހަޖުގައި ބޮޑެތި މައްސަލަތަކެއް ހުރި ކަމާއި، މުގައްރަރު ވަރަށް ބޮޑަށް އިސްލާހު ކުރަންޖެހޭކަމަށް ގިނަ ދީނީ އިލްމުވެރިން އިއްތިފާގުވެ އެވެ.\nއެހެން މާއްދާތަކުގައިވެސް އަމަލުކުރާ އުސޫލުން، އިސްލާމީ މުގައްރަރުގައިވެސް މިހާރުގެ ދުނިޔެއާ ގުޅޭ، ޒަމާނީ މައްސަލަތަކާއި ދަރިވަރުންގެ މިހާރުގެ މާހައުލުގައި ހުރި ކަންތައްތައް ހިމަނަންޖެހޭ ކަމާމެދު ޝައްކެއްނެތެވެ. އެހެނަސް އިންސާނުން ލިޔެފައިވާ ފޮތެއްގައި ހުރި އިބާރާތްތަކެއް، ކީރިތި ގުރުއާނާ ވަރުންއަޅުވައި ރަސޫލާއަށާއި އިސްލާމް ދީނަށް ހަޖޫޖަހައި ފުރައްސާރަ ކުރުމަކީ ބަލައިގަނެވޭނެކަމެއް ނޫނެވެ.\nނޫޝިން ވަހީދު އަދި ރައްޔިތުންގެ މަޖިލީހުގެ ރައީސް އަދި ކުރީގެ ރައީސް ނަޝީދު -- ފޮޓޯ: އެމްޑީއެން\nއޭގެ އިތުރުން، ދީނީ އިލްމެއްނެތް ބަޔަކު އެ ފޮތްތައް ދިރާސާކޮށް އެ މީހުން ބޭނުންހާ ތަންތަންކޮޅު ނަގައިގެން، ގޮތް ނިންމުމަކީ ދެކޮޅުޖެހޭކަމަކަށްވެސް ނުވެ އެވެ. ސަބަބަކީ، ސްކޫލްތަކުގައި ކިޔަވައިދޭ އެހެން މާއްދާތަކުގެ ޓެކްސްޓް ފޮތްތަކުގައިވެސް ރަނގަޅު ކުރަންޖެހޭ ބައިވަރުކަންކަން ހުންނާނެތީ އެވެ. އެހެނަސް އެއިން މާއްދާއެއްގެ އިލްމަކާއި ހިލްމެއް ނެތް ބަޔަކު އެކަމާމެދު ވަކި އެއްޗެއް ބުނުމުގެ ޖާގައެއް ނޯންނާނެ އެވެ. އަދި އޭގެން ފޮތެއް އެންމެ ފުރިހަމަ ނުވުމަކީ މުޅި ދާއިރާ ނޫނީ މާއްދާ ގޯސްވާ ސަބަބެއްގެ ގޮތުގައި ދެއްކުމަކީވެސް ބުއްދިއަށް ގަބޫލުކުރެވޭކަމަކަށް ނުވެ އެވެ.\nރެޑިކަލައިޒޭޝަން؟ މިއީ އިސްލާމޮފޯބިއާ\nހައްދުފަހަނަ އަޅާފައިވާ ބަޔަކު ދުނިޔޭގެ އެކި ކަންކޮޅުތަކުގައި ދެމުންދާ ނުރައްކާތެރި ހަމަލާތަކުގެ އަސްލަކީ އިސްލާމް ދީން ކަމުގައި ވަނީ މުގުރުޖަހާ ނިންމައިފަ އެވެ. އިސްލާމް ދީނާމެދު ނަފްރަތު އުފައްދައި، މުސްލިމުންނާ ދެކޮޅަށް ބޮޑެތި ޖަރީމާތައް ހިންގަމުންދާ ކަމީ އަދުގެ ހަގީގަތެވެ. އެމީހުންގެ ނަޒަރުގައި ކޮންމެ މުސްލިމަކީ ޓެރަރިސްޓެކެވެ. ނޫނީ މުސްތަގުބަލުގައި ޓެރަރިސްޓަކަށްވެދާނެ މީހެކެވެ. ދާދި ފަހުން ކެނެޑާގެ އިތުރުން ނިއު ޒީލެންޑްގައި ދިން ހަމަލާތަކަކީ މުސްލިމުންނާމެދު ފަތުރާފައިވާ ބިރުވެރިކަމާއި ނަފުރަތުގެ ސާފު ހެކިތަކެވެ.\nއެމީހުން ގަބޫލުކުރާ ގޮތުގައި ދީނީ ހަރުކަށި ފިކުރު ނައްތާލުމަށް އޮތް ހައްލަކީ އިސްލާމް ދީން ދުނިޔެއިން ފުހެލުމެވެ. ނޫނީ އެމީހުން ބޭނުންވާ ވަކި މިންގަނޑެއްގެ ތެރޭގައި މުސްލިމުން ކޮންޓްރޯލް ކުރުމެވެ. ހިތާމައަކީ، ރާއްޖޭގައިވެސް އެފަދަ މަންޒަރުތައް ފެނި އަޑުތައް އިވެމުންދާކަމެވެ. މެދުމިނުމުގެ ފިކުރާއި، ޑިމޮކްރަސީގެ ހައްގުތަކުގެ ނަމުގައި ދިވެހިންގެ ބިމުން އެހެން ދީނަކަށް ފުރުސަތުދޭން ކުރަމުންދާ މަސައްކަތުގެ ނިވަލުގައި ކީރިތި ގުރުއާނަށާއި ރަސޫލާއަށް ފާޅުގައި ގޮންޖަހައި މަލާމާތް ކުރަނީ އެވެ.\nއެމްޑީއެންގެ ރިޕޯޓަކީ މަޑުމަޑުން ފާޅުވަމުން އަންނަ ނުރައްކަލެއްގެ އިންޒާރެއްގެ ގޮތުގައި ބެލުމުގެ ޖާގަ ލިބެނީ އެހެންވީމަ އެވެ. ސޯޝަލް މީޑިއާގައި މަދު ބަޔަކު ގޮވަމުން އައި ގޮވެލިފަތި، ސަރުކާރުގެ އިސް މަގާމުތަކުގައި ތިއްބެވި، ބަސްވިކޭ ބައެއް ބޭފުޅުން އުފައްދާފައިވާ ޖަމިއްޔާއަކުން އެހާ ފާޅުކަން ބޮޑުގޮތެއްގައި ދީނަށް ފުރައްސާރަކުރުމަކީ އަޅާނުލާ ދޫކޮށްލެވޭނެކަމެއް ނޫނެވެ.\nމޯލްޑިވިއަން ޑިމޮކްރެޓިކް ނެޓްވޯކް (އެމްޑީއެން) އިން ނެރުނު ރިޕޯޓް މީހަކު ކިޔަނީ: އެ ރިޕޯޓްގައި އިސްލާމްދީނަށް ވަރަށް ބޮޑަށް ފުރައްސާރަކޮށްފައިވޭ\nޝަހީމް ވެސް ވިދާޅުވި ފަދައިން، ދީނީ ހަރުކަށި ފިކުރަކީ ގައުމީ ސަލާމަތަށް އޮތް ނުރައްކަލެކެވެ. ހަމަ އޭގެ އަނެއް ފަރާތުގައި އިލްހާދީ ފިކުރުތަކާއި ހައްދު ފަހަނައަޅާފައިވާ ސެކިއުލާ ފިކުރަކީ ވެސް ގައުމީ ސަލާމަތަށް އޮތް ހުރަހެކެވެ. އެއީ ހަމަ އެއް ފައިސާ ފޮއްޗެއްގެ ދެ ކޮޅެވެ. ނަޝީދު އެ ވިދާޅުވާ އަޑީ ދައުލަތުގެ އަނެއް ފަރާތެވެ.\nދީނަށް ފުރައްސާރަ ކުރުން ރައީސް މުހައްމަދު ނަޝީދު އިސްލާމިކް މިނިސްޓްރީ + ދީނީ އިލްމުވެރިން


Primary gai MDP ge leadership in ehen candidate haggu...\nޕްރައިމަރީގައި އެމްޑީޕީގެ ލީޑަރޝިޕުން އެހެން ކެނޑިޑޭޓުންގެ ހައްގު ނިގުޅައިގެންފައިވޭ!\n7 މަސް, 1 ދުވަސް,7ގަޑި, 1 މިނެޓް, 14 ސިކުންތު ކުރިން 5190އިދުހާމް ނައީމް\nއެމްޑީޕީގެ ލީޑަރޝިޕްގައި ހިމެނޭ ބައެއް މެމްބަރުން. ފޮޓޯ: އަވަސް\nއެމްޑީޕީގެ ޕްރައިމަރީ ނިމި ކުރިއަށް އޮތް ރައްޔިތުންގެ މަޖިލީހުގައި އެ ޕާޓީގެ ފަރާތުން ވާދަކުރާ ފަރާތްތައް ކަށަވަރުވެފައިވާއިރު އެ ޕްރައިމަރީ އާއި ގުޅިގެން ތަފާތު މައްސަލަތައްދަނީ ފެންމަތިވަމުންނެވެ. އެގޮތުން ޕްރައިމަރީގައި ވާދަކުރައްވާ ބައެއް ކެނޑިޑޭޓުންނަށް އެ ޕާޓީގެ ލީޑަރޝިޕުން ތާޢީދުކޮށް އެފަރާތްތަކަށް ކެމްޕެއިން ކޮށްދިނުމުގެ ޝަކުވާއަކީ އެންމެ ގިނައިން އެ ޕާޓީގެ މެމްބަރުންގެ ފަރާތުން ފެންމަތިވަމުން އަންނަ ޝަކުވާތަކެވެ.\nކޮންމެއަކަސް ޕާޓީގެ އިސް ފަރާތްތަކުން ވަކި ބަޔކަށް ތާޢިދުކޮށް އެ ބަޔަކު ހޯދުމަށް މަސައްކަތް ކުރުމަކީ އެއީ ޑިމޮކްރަސީ ދަންނަ ބަޔަކު ކުރާނެކަމެއް ނޫނެވެ. ޑިމޮކްރަސީގެ ރީތި ނަމޫނާ ދައްކާކަމަށް ބުނަމުން ގެންދާ އެމްޑީޕީގެ ޕްރައިމަރީގައ ވަކި ފަރާތްތަކަށް އެ ޕާޓީގެ ރައީސް މުޙައްމަދު ނަޝީދު ކެމްޕެއިން ކުރެއްވި މަންޒަރުވެސް ވަނީ ފެނިގެން ގޮސްފައެވެ. އެގޮތުން ގަލޮޅު ދެކުނު ދާއިރާއަށް ވާދަ ކުރެއްވި ކެނޑިޑޭޓުންގެ ތެރެއިން އެމަނިކުފާނުގެ އަރިސް އަދި އެމްޑީޕީގެ ޔޫތު ވިންގުގެ ރައީސް މީކާއިލް ނަސީމް އަށް ނަޝީދު ވަނީ ތަޢީދުކުރައްވާފައެވެ.\nއަދި ޗެނަލް13 އަށް މަޢުލޫމާތު ދެއްވަމުން ތުޅާދޫ ދާއިރާގެ ރައްޔިތަކު ބުނީ އޭނާއަށް އެމްޑީޕީގެ ރައީސް މުހައްމަދު ނަޝީދު ގުޅި ކަމަށާއި އެ ދާއިރާގެ ޕްރައިމަރީގައި ވާދަ ކުރައްވައި ޓިކެޓް ކާމިޔާބު ކުރެއްވި ހިސާން ހުސައިންއަށް ވޯޓު ދެއްވުމަށް އެދުނުކަމަށެވެ. ހިސާންއަކި އެމްޑިޕީގެ ލީގަލް ޓީމުގައި އެންމެ އިސްކޮށް ހަރަކާތްތެރިވާ ވަކީލުކަން ފާހަގަކޮށްލެވެއެވެ.\nމީގެ އިތުރުން އެ ޕާޓިގެ ޗެއަރޕާސަން ހަސަން ލަތީފުއަށް ވޯޓު ދިނުމަށްވެސް އެ ޕާޓީގެ އިސްފަރާތްތަކުން ގޮސް މީހުން ކައިރީ އެދުނުކަމަށް މަޢުލޫމާތު ވަނީ ލިބިފައެވެ. ކޮންމެއަކަސް ވަކި ބަޔަކު ހޮވުމަށްޓަކައި ޕާޓިގެ ޕްރައިމަރީގައި ވާދަކުރާ ވަކިބަޔަކަށް ތާޢީދުކުރުމަކީ ޕާޓީގެ ލީޑަރޝިޕުން ކޮށްގެންވާނެ ކަމެއް ނޫނެވެ. ލީޑަރޝިޕުގައި މައްސަލަ ހުރިކަމަށްބުނެ އެކިއެކި އާއްމު މެމްބަރުންގެ ފަރާތުން ޝަކުވާ އިތުރުވަމުން ދާއިރު އެ ޕާޓީގެ ޕްރައިމަރީގައި ވާދަކުރި އެހެން ކެނޑިޑޭޓުންގެ ފަރާތުންވެސް ދަނީ އެފަދަ ޝަކުވާތައް އަޑުއިވެމުނެވެ.\nއެގޮތުން އިންތިޚާބުގައި ނާކާމިޔާބީއާއި ކުރިމަތިލައްވަން ޖެހުނު ހިތަދޫ ދެކުނު ދާއިރާމެމްބަރު ނިޒާރު ރާއްޖޭގެ މީޑިއާ އަކަށް މަޢުލޫމާތު ދެއްވަމުން ވިދާޅުވީ އޭނާއަށް ލިބުނު ނާކާމިޔާބީގެ ފަހަތުގައި ތިބީ ލީޑަރޝިޕްގެ މެމްބަރުންކަމަށެވެ. ނިޒާރު ބަލިކޮށް އެ ދައިރާގެ ޓިކެޓް ކާމިޔާބު ކުރީ އިބްރާހިމް ނާޒިލް އެވެ. އޭނާއަކީ އެމްޑިޕީގެ ލީގަލް ޓީމުގެ ޑިރެކްޓަރ ހިސާންގެ ފިރިކަލުންވެސްމެ އެވެ. އެހެންކަމުން ހިސާން ހޮވުމަށް ރައްޔިތުންނަށް ގުޅުއްވި ފަދައިން ހިތަދޫ ދެކުނު ރައްޔިތުންނަށްވެސް ނަޝީދު ގުޅުއްވުމަކީ އެކަށީގެންވާކަމެކެވެ.\nނިޒާރު އެފަދައިން އެމްޑީޕީގެ ލީޑަރޝިޕަށް ފާޑު ވިދާޅުވެފައިވާއިރު އޭނާއަށް ރައްދުދެއްވަމުން އެ ޕާޓީގެ ޗެއަރޕާސަނަކަށް އައްޔަން ކޮށްފައިވާ އިބްރާހިމް ވަހީދު ވިދާޅުވީ އެއީ އެމްޑިޕީގެ ގަވާއިދުން މަނާކުރާ ކަމެއް ނޫންކަމަށެވެ.\nގަވާއިދުން މަނާ ނުކުރި ނަމަވެސް ޕާޓީގެ ފަރާތުން ކުރިމަތިލައްވާ އެހެން ކެނޑީޑޭޓުންނަށް ހަމަހަމަ ފުރުސަތު ދިނުމަކީ ލީޑަރޝިޕުން ކުރަން ޖެހޭކަމަށެވެ. އަދި ލީޑަރޝިޕުން ވަކި މީހަކަށް ވޯޓު ދޭން އެދުމުން ގިނަ ފަހަރު އެހެން ކެނޑިޑޭޓުންގެ ހައްގު ގެއްލެއެވެ. އެއީ ގިނަ ފަހަރު އާއްމު މެމްބަރުން ގަބޫލު ކުރާނީ ލީޑަރޝިޕްގެ ވާހަކަތަކަށް ވުމުންނެވެ.\nކޮންމެއަކަސް އެމްޑީޕީގެ ޗެއަރ ޕާސަން އިބްރާހިމް ވަހީދު އެފަދައިން ވިދާޅުވުމުން އެމްޑީޕީގެ ލީޑަރޝިޕުން ވަކި މީހަކަށް ތާޢީދުކޮށް އެ ޕާޓީގެ ފަރާތުން ޕްރައިމަރީގައި ވާދަކުރި އެހެން ކެނޑިޑޭޓުންގެ ހައްގު ނިގުޅައިގެންފައިވާކަން ވަރަށްސާފުކޮށް ދޭހަވެއެވެ.\n3 ގަޑި ކުރިން 50 0


Sala ge maru ge ilzaam, flight hamajessi meehaa ah? | ThePress\nމަތިންދާ ބޯޓު ވެއްޓުނު ހާދިސާގައި މަރުވި ސްޓްރައިކާ ސަލާ (ވ) އަދި ޕައިލެޓް ޑޭވިޑް އިބޯސްޓަން / ފޮޓޯ: ގެޓީއިމޭޖަޒް\nއިންގްލިޝް ޗެނަލް ހުރަސް ކުރަމުން ދަނިކޮށް ފްލައިޓް ވެއްޓި، މަޝްހޫރު ފުޓުބޯޅަ ކުޅުންތެރިޔާ އެމިލިއާނޯ ސަލާއާއި ޕައިލެޓް މަރުވި ހާދިސާގައި، ފްލައިޓް އިންތިޒާމް ކުރި ފަރާތް ކުށްވެރި ވާ ކަމަށް، އަގުބަލިއްޔަތުން ނިޔާ ކަނޑައަޅައިފިއެވެ.\nޖެނުއަރީ 2019 ގައި ހިނގި ހާދިސާގައި، ޑޭވިޑް ހެންޑަސަން، 67، ކުށްވެރި ވާ ކަމަށް ނިންމާފައި ވަނީ، ކާޑިފް ކްރައުން ކޯޓުގައި ކުރިއަށް ދިޔަ ޝަރިއަތުގެ މަޖިލީހުގައެވެ.\nހެންޑަސަން ކުށްވެރި ވާ ކަމަށް ނިޔާ އިއްވާފައި ވަނީ، ފްލައިޓްގެ ސަލާމަތަށްޓަކާ ބަލަންޖެހޭ ކަންކަމަށް ބަލާފައި ނުވާ ކަމަށް ބުނެއެވެ. އޭނާ މީގެ ކުރިންވެސް ވަނީ، ހުއްދަ ނެތި، ފަސެންޖަރަކަށް ފްލައިޓެއް ހަމަޖައްސާދޭން މަސައްކަތް ކުރި ކަމަށް އިއުތިރާފް ވެފައެވެ.\nޝަރިއަތުގައި ބައިވެރިވި ޖޫރީން، ހެންޑަސަން ކުށްވެރި ވާ ކަމަށް ނިންމީ، ގާތްގަނޑަކަށް 8 ގަޑިއިރެއް ހާއިރުގެ މަޝްވަރާއަށް ފަހުގައެވެ. މި މައްސަލާގައި ހެންޑަސަންގެ މައްޗަށް ހުކުމް އިއްވާނީ ނޮވެމްބަރު 12 ވަނަ ދުވަހުއެވެ.\nސަލާގެ އާއިލާގެ ފަރާތުން ވާހަކަ ދެއްކި ވަކީލުން ވަނީ ހެންޑަސަންގެ މައްޗަށް ނިޔާ އިއްވުނު ގޮތަށް މަރުހަބާ ކިއާފައެވެ. ނަމަވެސް، އެކަމަކީ، ބޯޓު ވެއްޓެން ދިމާވި ގޮތާ ގުޅިގެން އުފެދޭ ސުވާލު "ޕަޒަލް"އެއްގެ އެންމެ އެތިކޮޅެއް ކަމަށްވެސް ބުނެފައި ވެއެވެ.\nއާޖެންޓީނާގެ ޒުވާން ސްޓްރައިކާ އެމިލިއާނޯ ސަލާ ގޮވައިގެން ދަތުރުކުރަމުންދަނިކޮށް އިންގްލިޝް ޗެނަލަށް ވެއްޓުނު ކުޑަ މަތިންދާބޯޓު ދުއްވަން އިން ޕައިލެޓް ޑޭވިޑް އިބޯސްޓަންއަކީ ކަލާބްލައިންޑް މީހެއްކަން ވަނީ ހާމަވެފައެވެ.\nކަލާބްލައިންޑް މީހުންނަކީ ވަކި ކުލަތަކެއް ނުފެނި، އެހެން ކުލަތަކެއްގެ ގޮތުގައި އެ ކުލަތައް ފެންނަ މީހުންނަށްވާއިރު، މިފަދަ މީހުންނަކީ ރޭގަނޑުގެ ވަގުތުތަކުގައި އުދުހުމުގެ ހުއްދަ އޮންނަވެސް މީހުންނެއް ނޫނެވެ.\nއެއާ އެކްސިޑެންޓް އިންވެސްޓިގޭޝަން ބްރާންޗް (އޭ.އޭ.އައި.ބީ) އިން ވަނީ، ސަލާ ދަތުރުކުރަމުންދިޔަ މަތިންދާ ބޯޓަކީ ކޮމާޝަލް އުދުހުންތަކުގެ ހުއްދަ އޮންނަ ބޯޓެއް ނޫންކަމަށްވެސް ބުނެފައެވެ.\nބޭރު ކުޅިވަރު އެއާ ކްރޭޝް ލައިފްސްޓައިލް ގަސްތުގައި މަރާލުން


Hidhumathah registry nukuraa geybiseethakun kuni nagan ehbas vefaeh nuvaane: WAMCO - One Online\n16 ސެޕްޓެމްބަރު 2021، މާލެ، ވެމްކޯ އިން ބޭއްވި ނޫސްވެރިންގެ ބައްދަލުވުމުގައި އެކުންފުނީގެ މެނޭޖިން ޑިރެކްޓަރު އާދަމް މުހައްމަދު ވާހަކަދައްކަވަނީ -- ވަން ފޮޓޯ/ ޔޫސުފް ސޮފްވާން\nހިދުމަތަށް ރަޖިސްޓަރީ ނުކުރާ ގޭބިސީތަކުން ކުނި ނަގަން އެއްބަސްވެފައެއް ނުވާނެ: ވެމްކޯ\nމާލޭ ސިޓީގެ މަގުމަތަކަށް ޖަމާކުރާ ކުނިތައް ނަގަން ސިޓީ ކައުންސިލާއެކު އެއްވެސް އިރެއްގައި އެއްބަސްވެފައިނުވާނެ ކަމަށް ވޭސްޓް މެނޭޖްމަންޓް ކޯޕަރޭޝަން (ވެމްކޯ) އިން ބުނެފިއެވެ.\nވެމްކޯ އިން މިހެން ބުނެފައިވަނީ ކޮވިޑާ ގުޅިގެން ކުނި ނަގަމުން އައި އުސޫލަށް ބަދަލު ގެނެސް، ގޭބިސީތަކަށް ގޮސް ކުނި ނަގަން ފެށުމާއެކު އެ ކޯޕަރޭޝަނުގައި ރަޖިސްޓަރީ ނުކުރާ ގެތަކުގެ ކުނިތައް މަގުތަކަށް ޖަމާކުރުމުން އެ ކުނިތައް ނަގައި ސާފުކުރުމަކީ އެ ކޯޕަރޭޝަނުގެ ޒިންމާއެއް ކަމަށް ސިޓީ ކައުންސިލުން ބުނުމުންނެވެ.\nސިޓީ ކައުންސިލުން ވަނީ މަގުތަކަށް ޖަމާކޮށްފައިވާ ކުނި ނަގައި ސާފުކޮށް، ލޮރީގައި ގެންގޮސް ވެމްކޯ ސައިޓު އޮފީސް ދޮރު މައްޗަށް އަޅައިފަވެ. މިކަމާ ގިނަ ބަޔަކު ފާޑު ކިޔުމުން ސިޓީ ކައުންސިލުން ވަނީ މިކަމަށް މައާފަށް އެދިފައެވެ. އަދި އެއީ އޮޅުމަކުން ވީ ކަމެއް ކަމަށްވެސް ސިޓީ ކައުންސިލުން ބުނެފައިވެއެވެ.\nމާލެ ސިޓީގެ ޑެެޕިއުޓީ މޭޔަރު އަހުމަދު ނަރީޝް ވިދާޅުވީ ސިޓީ ކައުންސިލުން ކޮންމެ މަހަކު ވެމްކޯއަށް 3.1 މިލިއަން ރުފިޔާ ދެމުންދާ ކަމަށާއި މި ފައިސާއަކީ މާލެ ސިޓީގެ މަގުތަކުގައި ހުންނަ ކުނިތައް ނަގައި ސާފުކުރުމަށް ދެވޭ ފައިސާއެއް ކަމަށެވެ. އެހެންކަމުން މިގޮތަށް މަގުތަކަށް ނެރޭ ކުނި ނެގުމަކީ ވެމްކޯގެ ޒިންމާއެއް ކަމަށާއި އެކަމަށް އެ ކައުންސިލާއެކު ވެމްކޯ އިން އެއްބަސްވެފައިވާ ކަމަށެވެ.\nވެމްކޯ އިން މިއަދު ބޭއްވި ނޫސްވެރިންގެ ބައްދަލުވުމެއްގައި އެ ކުންފުނީގެ މެނޭޖިން ޑިރެކްޓަރު އާދަމް މުހައްމަދު ވިދާޅުވީ ސިޓީ ކައުންސިލާ އެއްބަސްވެފައިވަނީ މާލޭ ސިޓިގެ މަގުތައް ފޮޅާ ސާފުކޮށް އެ ކުނިތައް ނެގުމަށް ކަމަށެވެ. އެހެން ނަމަވެސް މިގޮތަށް ގޭބިސީތަކުން ނެރޭ ކުނިތައް ނަގަން އެއްބަސްވެފައި ނުވާނެ ކަމަށް އޭނާ ވިދާޅުވިއެވެ.\n"އެންމެ ފުރަތަމަ މާލެ ސިޓީގައި އުފެދޭ ކުނި ނެގުމަށް 2017 ވަނަ އަހަރު އެއްބަސްވެވުނީ ހައުސިން މިނިސްޓްރީއާއި ސިޓީ ކައުންސިލާއި އެންވަޔަރަމަންޓް މިނިސްޓްރީއާ. އޭގެ ފަހުން ހަމައެކަނި ސިޓީ ކައުންސިލާއެކު އެއްބަސްވެފައިވަނީ 2019 ވަނަ އަހަރު އެޕްރީލް މަހު. އެ އެއްބަސްބުމުގައި ވެސް އޮންނަނީ މާލެ އާއި ވިލިމާލޭގެ މަގުތައް ކުނި ކަހައި ސާފުކޮށް އެ އުފެދޭ ކުނި ނެގުމަށް. އެކަމަކު މިގޮތަށް ގޭބިސީތަކުން ނެރޭ ކުނިތައް ނަގަން އެއްބަސްވެވުމެއް ނޯންނާނެ," އޭނާ ވިދާޅުވިއެވެ.\nއާދަމް ވިދާޅުވީ އެ ކުންފުނިން ރައްޔިތުންނަށް ދެމުންދާ ހިދުމަތާ އަޅާބަލާ އިރު، ނަގަމުން ދަނީ ވަރަށް ކުޑަ އަގެއް ކަމަށާއި އެހެންކަމުން ރަޖިސްޓަރީ ކޮށްގެން ހިދުމަތް ހޯދުމަށް އިލްތިމާސް ކުރާ ކަމަށެވެ.\nމީގެ އިތުރުން އާ އާންމު ހާލަތަށް އައުމަށް ކުރާ މަސައްކަތުގެ ތެރެއިން ކުރިއެކޭ އެއްގޮތަށް ކުނި ނެގުމަށް ތައްޔާރުވުމަށް ސިޓީ ކައުންސިލާ ވެސް މަޝްވަރާ ކުރި ކަމަށް ވިދާޅުވިއެވެ. އެގޮތުން އިއްޔެ އިން ފެށިގެން ގޭބިސީތަކުން ކުނި ނަގާނީ ހަމައެކަނި ރަޖިސްޓަރީ ކޮށްފައިވާ ގޭބިސީތަކުން އެކަނި ކަމަށް އެންގި ކަމަށް އޭނާ ވިދާޅުވިއެވެ.\nމި ގެނައި ބަދަލާއެކު ވަރަށް ގިނަ ފަރާތްތަކުން ރަޖިސްޓަރީ ކުރަމުން އަންނަ ކަމަށާއި އެހެންކަމުން ރަޖިސްޓަރީ ކުރުމުގެ ފުރުސަތު މިމަހުގެ ނިޔަލަށް އިތުރުކޮށްފައިވާ ކަމަށްވެސް އާދަމް ވިދާޅުވިއެވެ.\nކުނި ނެގުމަށް ރަޖިސްޓަރީ ކުރުމަށް ވަކި މުއްދަތެއް ދިނުމުގެ ސަބަބުން ރަޖިސްޓަރީ ނުކުރާ ފަރާތްތަކުން މާލެއަށް ކުނި އެޅި ނަމަވެސް، ކޮވިޑުގެ ހާލަތުގައި ރަޖިސްޓަރީ ނުކުރާ ފަރާތްތަކަށް ވެސް އެ ހިދުމަތް ފޯރުކޮށްދީފައިވާކަން އާދަމް ވަނީ ފާހަގަކުރައްވައިފައެވެ.\nމިހާރު މަގުމަތީގައި ހުރި ކުނިތައް ވެމްކޯއިން ނަގާނެ ކަމަށާއި އެހެން ނަމަވެސް މިހާރު ހުޅުވާލާފައިވާ ފުރުސަތުގެ ބޭނުން ރަނގަޅު ގޮތުގައި ހިފައި ހުރިހާ ގޭބިސީތަކަކުން ވެސް ރަޖިސްޓަރީ ކުރުމަށް އާދަމް ވަނީ އެދިވަޑައިގެންފައެވެ.


Mihaaru Positive vaa adhadhu gina eh noon: Dr Afzal\nމިފަހުން ރާއްޖެއިން ކޮވިޑްގެ ބަލި މީހުން ފެންނަ ނިސްބަތް ގިނަ ނޫން ކަމަށް އެންއީއޯސީއިން ބުނެފި އެވެ.\nކޮވިޑް-19ގެ ބަލިމަޑުކަމާއި ގުޅިގެން ރާއްޖެއިން ވަނީ ގިނަ ފިޔަވަޅުތަކެއް އަޅާފައެވެ. ނަމަވެސް ބައެއް ފިޔަވަޅުތަކަށް ލުއި ދިނުމަށް ސަރުކާރުން މިހާރު ދަނީ ތައްޔާރުވަމުންނެވެ. ފިޔަވަޅުތަކަށް ލުއިދޭން ނިންމި ނަމަވެސް އަދިވެސް ކޮންމެ ދުވަހަކު ފަންސާހަކަށް މީހުން ދަނީ ޕޮޒިޓިވްވަމުންނެވެ.\nކޮވިޑާ ގުޅިގެން އަޅާފައިވާ ބައެއް ފިޔަވަޅުތަކަށް ލުއި ދިނުމަށް ނިންމާފައިވާއިރު މިހާރުވެސް ކޮވިޑްގެ ބަލި މީހުން ފެންނަމުންދާތީ އެކަމާ ގުޅޭގޮތުން ސުވާލު ކުރުމުން ޑރ. އިބްރާހިމް އަފްޒަލް ވިދާޅުވީ ލޮކްޑައުން މުޅިން ނަގަނީ ނޫން ކަމަށާ ލޮކްޑައުންއަށް ފަސޭހަތަކެއް ދެނީ ކަމަށެވެ.\nމިފަހުން މާލެއިން ދުވާލަކު ޕޮޒިޓިވްވަމުންދަނީ ފަންސާހަކަށް މީހުން ކަމަށާ މިއީ މާލެ ކަހަލަ އާބާދީ ބޮޑު ރަށެއްގައި ބޮޑު އަދަދެއް ނޫން ކަމަށް އަފްޒަލް ވިދާޅުވިއެވެ.\n"ދުވާލަކަށް 50 ކޭސް ފެނުމަކީ މިފަދަ ބައްޔަކަށް ބަލާއިރު މިއީ ހައި ނަންބަރެއް ނޫން އިނގޭތޯ. މިފަދަ ސްޕްރެޑްވާ ބައްޔަކަށް ބަލާއިރު، އަދި މިއީ މާލޭގެ އާބާދީގެ ނިސްބަތުން ދުވާލަކު 50 މީހުން ފެނުމަކީ އެހާ ހައި އަދަދެއް ނޫން."\nއަފްޒަލް ވިދާޅުވީ މަސައްކަތް ކުރަނީ އެ އަދަދު ސުމަކަށް މަދު ކުރުމަށް ކަމަށާ ނަމަވެސް މިހާރު އޮތް ހާލަތުގައި ލުއިތަކެއް ދިނުމަކީ މައްސަލައެއް ނޫން ކަމަށެވެ. އަދި ލޮކްޑައުންއަށް ލުއި ދޭނީ ޑަބްލިއުއެޗްއޯގެ އިރުޝާދުތަކާއި އެެއްގޮަތަށް ކަމަށްވެސް ވިދާޅުވިއެވެ.\nޑރ. އަފްޒަލް ވަނީ ލުއި ދިން ނަމަވެސް ސިއްހީ އިރުޝާދުތަކަށް ހާއްސަ ސަމާލުކަމެއް ދިނުމަށް އެދިފައެވެ.\nކޮވިޑްގެ ބަލިމީހުން މާލެއިން ފެނިގެން މާލެ ލޮކްޑައުން ކުރީ މިދިޔަ މަހުގެ 15 ވަނަ ދުވަހުއެވެ. އެ މުއްދަތު މިމަހުގެ 28 ވަނަ ދުވަހަށް ދެމި އޮންނާނެއެވެ. އޭގެ ފަހުން ލޮކްޑައުން އުވާލާނެ ކަމުގެ އިޝާރާތެއް ސަރުކާރުން ވަނީ ދީފައެވެ.\nދުވަސްވީ މީހުންގެ ސާމްޕަލް ނަގަން މަޖުބޫރެއް ނުކުރާނެ


GefuLhuge UrakoLhu BadhaLu Koffi\nރައީސްގެ ދަތުރުފުޅަށް ގައްދޫގައި ހެދި މަރިޔާދުގޭގައި ...\nކިސްވާ ބަދަލުކުރުމުގެ މަސައްކަތް ފަށަނީ ހައްޖުގެ އެންމެ މާތް އަޅުކަން އަދާކުރުމަށް ހައްޖުވެރިން އަރަފާތަށް ދަތުރުފެށުމުންނެވެ. ގެފުޅުގެ ކިސްވާ ނުވަތަ އުރަކޮޅު ބަދަލުކުރަނީ އެކަމަށް ކަނޑައަޅާފައިވަ ޚާއްސަ ޓެކްނިކަލް ޓީމަކުންނެވެ.\nގެފުޅުގެ އުރަކޮޅު ތައްޔާރު ކުރަނީ ފަށުވިންނެވެ. އަދި އުރަކޮޅުގައި ކީރިތި ގުރްއާނުގެ އާޔަތްތަކާއި މާތް ﷲ ސުބްޙާނަހޫ ވަތައާލާގެ އިސްމުފުޅުތަކާއި ތަސްބީހަތައް ލިޔެފައި ވަނީ ރަނާއި ރިހީގެ އަސްލާކުންނެވެ. ގެފުޅުގެ ކިސްވާ އެކުލެވިގެންވަނީ ހަތަރު ބައެއްގެ މައްޗަށެވެ. އެއީ ގެފުޅުގެ ހަތަރު ފާރުގެ ތެރެއިން ކޮންމެ ފާރެއް ނިވައި ކުރުމަށް ވެސް ބައެއް ހިމެނޭ ގޮތަށެވެ.\nއުރަކޮޅުގެ އިތުރުން ގެފުޅުގެ ދޮރުކޮޅަށް ޚާއްސަކޮށްގެން ތައްޔާރުކޮށްފައިވާ ދޮރުފޮތިގަނޑެއް ވެސް ހިމެނެ އެވެ. އުރަކޮޅު ބަދަލުކުރާއިރު ކޮންމެ އަހަރަކު ވެސް މި ފޮތިކޮޅު ބަދަލު ކުރެ އެވެ. އުރަކޮޅު ބަދަލުކުރާ ގޮތަކީ އައު އުރަކޮޅު އޮޅާލައިގެން ގެފުޅުގެ މައްޗަށް ނެގުމަށް ފަހު އެ އުރަކޮޅު އައްސަން ޖެހޭ ތަންތަން ގެފުޅުގެ މަތީގައި އެއްސުމަށް ފަހު ތިރިއަށް ވައްޓާލައި ފަތުރާލުމަށް ފަހު ބައު އުރަކޮޅު މަތިން މޮހެލައި އައު އުރަކޮޅުގެ ދަށުން ވައްޓާލަނީ އެވެ.\nއުރަކޮޅު ތައްޔާރުކުރުމަށް ގާތްގަނޑަކަށް 700 ކިލޯގެ ފަށުވި ބޭނުންކުރެ އެވެ. އުރަކޮޅު ތައްޔާރުކުރުމަށް ޚާއްސަ ފެކްޓްރީއެއް މިހާރު ސައުދީގައި ގާއިމްކޮށްފައި ހުންނައިރު ކިސްވާ ތައްޔާރުކުރުމަށް 17 މިލިއަން ސައުދީ ރިޔާލު ހޭދަކުރެ އެވެ. ގެފުޅުގެ އުރަކޮޅުގެ އުސްމިނުގައި 14 މީޓަރު އަދި ވަށަ މިނުގައި 47 މީޓަރު ހުރެ އެވެ.


BREAKING NEWS: Kanditheem Falhugai Oeh Petrol Ufulaa Dhoanyyeh Gai Alifaan Roavejje - Vaguthu\nކަނޑިތީމު ފަޅުގައި އޮތް ޕެޓްރޯލް އުފުލާ ދޯންޏެއްގައި ރޯވެއްޖެ\nށ.އަތޮޅު ކަނޑިތީމު ފަޅުގައި އޮތް ޕެޓްރޯލް އުފުލާ ދޯންޏެއްގައި އަލިފާން ރޯވެ ވަރަށް ބޮޑަށް އަނދައިފިއެވެ.\nޕެޓްރޯލް ދޯނީގައި ރޯވެފައިވާ އަލިފާން ވަރަށް ބޮޑަށް ދޯންޏަށް ފެތުރިފައި އޮތް މަންޒަރު ފެންނަ ފޮޓޯ އާއި ވީޑިއޯ މީސް މީޑިއާގައި ދައުރުވަމުންދާއި ބެލެވޭ ގޮތުގައި ދޯނި ވަނީ ބޭނުން ނުކުރެވޭ ވަރަށް އަނދާފައެވެ.\nފުލުހުން ވިދާޅުވީ ކަނޑިތީމު ފަޅުގައި އޮތް ޕެޓްރޯލް އުފުލާ ލަކުޑި ދޯންޏެއްގައި އަލިފާން ރޯވެފައިވާ ކަމުގެ މައުލޫމާތު މިރޭ 22:45 ކަންހާއިރު ފުލުހުންނަށް ލިބިފައިވާ ކަމަށެވެ. އެސަރަހައްދުގައި ފުލުހުން ދަނީ ހަރަކާތްތަކުންނެވެ. މިހާދިސާގައި އަދި އެއްވެސް މީހަކަށް އަނިޔާވި ކަމުގެ މައުލޫމާތެއް ނުލިބެއެވެ.\nފުލުހުން ވިދާޅުވީ ފުލުހުންނާއި އާއްމުން ގުޅިގެން އެސަރަހައްދުގައި ހުރި ދޯނިތައް ދުރަށް ޖައްސައި އަލިފާން ނިއްވުމަށް ދަނީ މަސައްކަތް ކުރަމުން ކަމަށެވެ.\nޖެނުއަރީ 9, 2021 23:35\nސުބުޙާނަﷲ، ހުރި ހިތާމައެއްގެ ބޮޑުކަމާއެވެ.\nޖެނުއަރީ 10, 2021 01:16\nޝުކުރިއްޔާ ރައީސް.. އަންދާ ގާނޫނުތޯ.. ކޮންމެ ދުވަހަކުހެން ތަނެއްގަ އަލިފާން ރޯވާތަން ފެންނަނީ\nޖެނުއަރީ 10, 2021 02:21\nކީއްކުރާނީ އަދުގެ ހާލަތު!\nޖެނުއަރީ 10, 2021 02:31\nހާދަ ހިތްދަތި ޚަބަރުތަކެކޭ މިކިޔަންޖެހެނީ މިނޫން ދުވަހެއް ދައްކަވާށި ޔާﷲ މުޅިރާއްޖެ ގިސްލާރޮނީ އިނބަﷲގެ މަދަދާއި ރައްކާތެރިކަން މިންވަރުކޮށްދެއްވާށި އާމީން:\nޖެނުއަރީ 10, 2021 02:42\nމާތްކަލާކޯ ކިހިނެތްތަ މިވަނީ ވާންއުޅެނީ ހުރިހިތާމައެއްގެ ބޮޑުކަމާ ކޮންމެ ދުވަހެއްގެ ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އިރުއަރާ ފަ އޮއްސެނީ ކޮންމެވެސް ހިތްދަތި ޚަބަރަކައިގެންނެވެ. ވިސްނާ ފިކުރު ކުރާބަޔަކަށްޢިބުރަތަކަށް ވާނެއެވެ.


އައިއެމްއެފުން ރާއްޖެ ސަސްޕެންޑް ކުރިކަން އަންގާފައި ނުވާ ކަމަށް ސަރުކާރުން ބުނެފި\nގުފުތަގު އަޖީރު 07 ނޮވެމްބަރ 2010\nއިންޓަނޭޝަނަލް މަނިޓަރީ ފަންޑް (އައި.އެމް.އެފް) އިން ދިވެހި ރާއްޖެ ސަސްޕެންޑް ކުރިކަން ސަރުކާރަށް އަނގާފައި ނުވާކަމަށް ފިނޭންސް މިނިސްޓްރީން ބުނެފި އެވެ.މިއަދު ސަން އޮންލައިނަށް މައުލޫމާތު ދެއްވަމުން...\nސިޔާސީ ޕާޓީތަކުގެ ޕޮޒިޝަނަކީ އެބަޔަކު ބޭނުން ކަމެއް ނުވާ ނަމަ މަޖިލީސް ކުރިއަށް ގެންދިއުމަށް ހުރަސް އެޅުން: މަޖިލީހުގެ ނައިބު ރައީސް\nއިބްރާހީމް ޒަކީ 02 ނޮވެމްބަރ 2010\nސިޔާސީ ޕާޓީތަކުގެ ޕޮޒިޝަނަކީ، އެބަޔަކު ބޭނުން ކަމެއް ނުވާ ނަމަ މަޖިލީސް ކުރިއަށް ގެންދިއުމަށް ހުރަސް އެޅުން ކަމަށާއި އެ ޕޮޒިޝަން ބަދަލު ކުރެވޭނީ މަޝްވަރާކޮށްގެން ކަމަށް ވިދާޅުވެ ރައްޔިތުންގެ މަޖިލީހުގ...\nރައްޔިތުންނަށްޓަކައި އަދާކުރަން ޖެހޭ މަސްއޫލިއްޔަތު މަތިން ހަނދާން ނުވާ މީހަކީ އަޅުގަނޑުމެންގެ މީހެއް ނޫން: ރައީސް\nތިމާގެ މަގާމުގެ ހައިސިއްޔަތުގެ ބޮޑުކަމުން ރައްޔިތުންނަށްޓަކައި އަދާކުރަންޖެހޭ މަސްއޫލިއްޔަތު މަތިން ހަނދާން ނުވާ މީހަކީ ދިވެހި ސަރުކާރާއި އެމްޑީޕީގެ މީހެއް ނޫން ކަމަށް ރައީސުލްޖުމްހޫރިއްޔާ މުހައްމަދު...\nއެމްއެންބީސީގެ ހެދުން އެޅުމުގެ ގަވައިދު: ޖަހަންވާނީ އެހެން މީހުނަށް އުނދަގޫ ނުވާ ސެންޓް! ނިޔަފަތީގައި ޖައްސަންވާނީ އެހެން މީހުނަށް އުނދަގޫ ނުވާ ކުލަ!\nމުންޑޫ އާދަމް ހަލީމް 24 އޮކްޓޯބަރ 2010\n"އަހަރެން ޖަހައިގެން މިހިރަ ސެންޓުން އުނދަގޫވޭތަ؟ ވަސް ގަދަތަ؟" އެމްއެންބީސީގައި އުޅޭ ރައްޓެއްސަކު އަޅުގަނޑާ ދިމާވާ ކޮންމެ ފަހަރަކު މިސުވާލެއް ކުރާތާ ދެހަފުތާއެއް ވެއްޖެ އެވެ. އެކަމު އޮތީ އެ ސުވާލަށް...\nވަޒީރުންނަށް ރުހުން ދިނުމާ ބެހޭ މައްސަލާގައި ސްޕްރީމް ކޯޓަށް މައްސަލައެއް ހުށަހެޅިކަން އަންގާފައި ނުވާ ކަމަށް މަޖިލީހުގެ ނައިބު ރައީސް ވިދާޅުވެއްޖެ\nއިބްރާހީމް ޒަކީ 18 އޮކްޓޯބަރ 2010\nވަޒީރުންނަށް ރުހުން ދިނުމުގައި ރައްޔިތުންގެ މަޖިލީހުގެ ގަވައިދުގައި ބަޔާންކުރާ ގޮތަށް އަމަލު ކުރުމަކީ ގާނޫނު އަސާސީއާ ހިލާފު ކަމެއް ކަމަށް ކަނޑައަޅައި ދިނުމުގެ ވަގުތީ އަމުރެއް ނެރެދިނުމަށް އެދި އެއްވެ...\nހިޔާލުހޯދުމުގެ ވޯޓުގައި މީހުން ހޭލުންތެރިކުރުމަށް އިލެކްޝަންސް ކޮމިޝަނުން މަސައްކަތްކޮށްފައި ނުވާ ކަމަށް ބުނެ އަދާލަތުގެ ރައީސް ދެއްކެވި ވާހަކަ އިލެކްޝަންސުން ކުށްވެރިކޮށްފި\nމަރިޔަމް ރާނިޔާ 17 އޮކްޓޯބަރ 2010\nރަށްތައް ގުޅުވައިލުމަށް ނެނގި ހިޔާލު ހޯދުމުގެ ވޯޓްގައި އެހާ މަދު ބަޔަކު ބައިވެރިވެފައި ވަނީ އިލެކްޝަންސް ކޮމިޝަނަށް އާއްމު ހޭލުންތެރިކުރެވިފައިނުވާތީ ކަމަށާއި އެކަމުގައި އެކޮމިޝަނުން ޒިންމާވާން ޖެހޭނެ...\nއުތީމުގައި ހިނގި މަރުގެ ހާދިސާ: އެހީތެރިކަން ފޯރުކޮށްދީފައި ނުވާ ކަމަށް ބުނެ ރަށުގެ ބަޔަކު ކައުންސިލަރަށް ހަމަލާދީފި\n16 އޮކްޓޯބަރ 2010\nއުތީމަށް އަރަން ކަނޑިންމަ މައްޗަށް ފުންމާލި މީހަކު ގެއްލިގެން ހޯދަމުން ދަނިކޮށް މަރުވެފައި އޮއްވައި ފެނުމުން އެކަމުގައި ފުލުހުންނާއި ސިފައިންގެ އެހީތެރިކަން ލިބިފައި ނުވާ ކަމަށް ބުނެ އުތީމު ކައުންސިލަ...\nސްޕެޝަލް ވިސާގައި ތިބޭ ބިދޭސީން ޗުއްޓީއަށް ގޮސްފައި އަންނައިރު ވިސާ ކެންސަލުވުމުން ސަރުކާރަށް ދަތިވާތީ އެފަދަ ބިދޭސީން ބޭރަށް ދިއުމަށް ފަހު އެނބުރި ރަސްމީ މަސައްކަތަށް އައުމުން އެތެރެވާ ބަނދަރަކުން ސް...\nމުންޑޫ އާދަމް ހަލީމް 19 ސެޕްޓެމްބަރ 2010\nޓީވީ މޯލްޑިވްސް އާއި ދިވެހި ރާއްޖޭގެ އަޑަކީ ގާނޫނީ ޝަހުސަކަށް ނުވާ އިރު އެއީ ޓްރޭޑް މާކްތަކެއް ކަމަށާއި ޓްރޭޑްމާކްތަކެއްގައި ނުހުންނަ މުދަލަކާ މެދު ގޮތެއް ނިންމަން ވަގުތީ އަމުރެއް އެމްއެންބީސީގެ މައްޗ...\nމަސްތުވާތަކެތީގެ ބޮޑު ހަ މީހުންގެ ތެރޭގައި ހިމެނޭ ކަމަށް ފުލުހުން ތުހުމަތުކޮށް ދައުވާ އުފުލި ހުސައިން މުހައްމަދު މަނިކުގެ މައްޗަށް ކުށް ސާބިތު ނުވާ ކަމަށް ހުކުމްކޮށްފި\nމުންޑޫ އާދަމް ހަލީމް 17 އޯގަސްޓް 2010\n15:20މަސްތުވާތަކެތީގެ ބޮޑު ހަ މީހުންގެ ތެރެއިން ފުރަތަމަ މީހާ ކަމަށް ބުނެ ފުލުހުން ދައުވާކުރި ހުސައިން މުހައްމަދު މަނިކުގެ މައްޗަށް ކުށް ސާބިތު ނުވާ ކަމަށް ޖިނާއީ ކޯޓުން މިއަދު ހުކުމް ކޮށްފި އެވެ.ރާއް...\nއިބްރާހިމް ފަހީމް 43 މިނެޓު ކުރިން\nއަލީ އަފާފް ރަމީޒު 46 މިނެޓު ކުރިން


Anheneh Hen Hedhun Alhaigen Loabiveriya Aai Bahdhalu Kuran Dhiya Meehakah Bodu Landeh! - Vaguthu\nއަންހެނެއްހެން ހެދުން އަޅައިގެން ލޯބިވެރިޔާއީ ބައްދަލު ކުރަން ދިޔަ މީހަކަށް ބޮޑު ލަނޑެއް!\nލޯތްބައްޓަކައި ބައެއް މީހުންނަކީ ކޮންމެ ފަދަ ކަމެއް ކޮށްލާނެ ބައެކެވެ. އެފަދަ ކަމެއް އެމީހުން ނުކުރާނެއެކޭ އެއްވެސް މީހަކަށް ނުބުނެވޭނެއެވެ. ސަބަބަކީ ލޯތްބަކީ އެހާވެސް ބާރުގަދަ އެއްޗަކަށް ވާތިއެވެ. ލޯބި ވެގެން މޮޔަ ކަންތައް ކުރާ މީހުން ވެސް ތިބޭކަން ފާހަގަވެއެވެ. އެގޮތުން މިއީ ރައްޓެހިވެގެން އުޅޭ ކުއްޖާއާއި ބައްދަލު ކުރުމަށް މޮޅު ގޮތެއް ހަދައިގެން ދިޔަ މީހަކަށް ލިބުނު ލަނޑެއްގެ ވާހަކައެވެ.\nއިންޑިއާގެ އުއްތަރު ޕްރަދޭޝްގައި ދިރިއުޅެމުން އަންނަ މި ފިރިހެން ކުއްޖާއަކީ އޭނާގެ ލޯބިވެރިޔާ ދެކެ އިންތިހާއަށް ލޯބިވާ އެކުއްޖާ ދެކެ މޮޔަވެފައިވާ މީހެކޭ ބުނެވިދާނެއެވެ. ސަބަބަކީ އެކުއްޖާ އާއި ބައްދަލު ކުރުމަށް އޭނާ މޮޔަ ކަމެއް ކޮށްފައިވާތިއެވެ.\nފުރަބަންދުގެ ސަބަބުން ލޯބިވެރިޔާއާއި ބައްދަލު ނުވެ ގިނަ ދުވަސްވުމުން އޭނާ ގަސްތު ކުރީ ކައިވެނި ޕާޓީތަކުގައި އަންހެން ކުއްޖާ ހެދުން އަޅާ ގޮތަށް ހެދުން އަޅައިގެން އޭނާގެ ލޯބިވެރިޔާ ދިރިއުޅެމުން އަންނަ ގެއާއި ދިމާލަށް ދިއުމަށެވެ. މޮޅު ރޭވުމަކާއި އެކީ އޭނާ ދިޔަނަމަވެސް ކަންތައް ދިޔައީ އޭނާގެ ރޭވުމާއި އެއްގޮތަކަށް ނޫނެވެ.\nއަންހެން ކުއްޖާގެ ދިރިއުޅޭ ގެ ކައިރިއަށް ދެވުނު ހިސާބުން އެތަނުގައި ތިބި ބަޔަކު އޭނާ އާއި ބެހެން ފެށިއެވެ. އަދި ވަކި ހިސާބަކުން އޭނާ އެއީ ފިރިހަނެއްކަން އެމީހުންނަށް އެނގި ޖެއްސުން ކޮށް އަނިޔާ ކުރިއެވެ.\nމި ހާދިސާ ހިނގި ވީޑިއޯ މީސްމީޑިއާގައި ދައުރުވަމުން އަންނައިރު، ގިނަ ބަޔަކު ވަނީ އޭނާ ކޮށްފައިވަނީ ރަނގަޅު ކަމެއް ކަމަށް ބުނެފައެވެ. އަނެއް ބަޔަކު ބުނެފައިވަނީ އިންޑިއާއަކީ ލޯބިވެރިން ގިނަ ތަނެއް ކަމުން އެފަދަ ކޮންމެ ކަމެއް ވެސް ކޮށްފާނެ ކަމަށެވެ. އަދި އެފަދަ މަންޒަރުތައް ފެންނާނީ ހަމަ އެކަނި އިންޑިއާގައި ކަމަށް ބައެއް ފަރާތްތަކުން ވަނީ ބުނެފައެވެ.\nއެންމެ "ވޯންޓެޑް" އެއް ގޭންގްސްޓަރ ޖަލުގައި މަރުވެއްޖެ\nމޮރިޝަސް ގައި އިންޑިއާގެ "ސިއްރު އަސްކަރީ މަރުކަޒެއް" އަޅަނީ\nޖޫން 4, 2021 19:26\nޖޫން 5, 2021 09:42\nއިންޑިޔާއަށްވުރެ މިރާއްޖޭގައި ތިޔަކަހަލަ ކަންތައް މާގިނަ. މިތާނގާ ފަޅާނާރަނީ އެކަން ކުރާލެއް މޮޅުކަމުން. ވަގުއަނބިކައިރިއަށް ދަނީ ކަޅުހެދުން އަޅާ ބޮޑު ބުރުގާ އަޅާގެން. ދޮންކަޅުވެސް ނޭގޭގޮތަށް. ބައެއް އަނބީން ވަގު ފިރިން ގެއަށް ގެންނަނީ މިގޮތަށް. ފިރިމީހާ އޮފީހަށް ދިއައިމާ ގެއަށް އެއަންނަނީ ވަގުފިރި ކަޅުހެދުމުގައި ބޮޑު ބުރުގާ އަޅައިގެން. މީމިހާރުވެސް ހިނގާ ކަންތައް،


Riyaasee commission thakuge bill agenda in nagaa alun committte ah | Mihaaru\nރައްޔިތުންގެ މަޖިލިހުގެ މިއަދުގެ ޖަލްސާގައި މެމްބަރުން ބައިވެރިވެވަޑައިގަންނަނަވަނީ. --- ފޮޓޯ: މަޖިލިސް\nރިޔާސީ ކޮމިޝަންތަކުގެ ބިލް އެޖެންޑާ އިން ނަގައި އަލުން ކޮމިޓީ އަށް\n27 ފެބުރުއަރީ 2019 - 14:26 35 comments\nރައްޔިތުންގެ މަޖިލިހަށް ހުށަހެޅި ރިޔާސީ ކޮމިޝަންތަކުގެ ބިލް މަޖިލިހުގެ ތަޅުމަށް ފޮނުވާފައި އޮތީ ކޮމިޓީން ފާސްކުރި ގޮތަށް ނޫން ކަމަށް އެ ކޮމިޓީގެ މެމްބަރުންތަކެއް ވިދާޅުވުމާ ގުޅިގެން، އެ ބިލް އެޖެންޑާ އިން ނަގައި އަނބުރާ ކޮމިޓީ އަށް މިއަދު ފޮނުވައިފި އެވެ.\nމަޖިލިހުގެ ރައީސް ގާސިމް އިބްރާހިމް، މަޖިލިހުގެ މިއަދުގެ ޖަލްސާގައި ވިދާޅުވީ، އަލިފުށީ ދާއިރާގެ އެމްޑީޕީގެ މެމްބަރު މުހައްމަދު ރަޝީދު ހުސެއިން ހުށަހެޅުއްވި ރިޔާސީ ކޮމިޝަންތަކުގެ ބިލް މިނިވަން މުއައްސަސާތަކުގެ ކޮމިޓީން ނިންމި ގޮތް ނޫން އެހެން ގޮތަކަށް މަޖިލިހުގެ ތަޅުމަށް ފޮނުވާފައިވާ ކަމަށް ވިދާޅުވެ އެ ކޮމިޓީގެ ހަ މެމްބަރަކު ސޮއިކުރައްވާފައިވާ ސިޓީއެއް ލިބިވަޑައިގެންފައިވާ ކަމަށެވެ.\nއެހެންވެ، އެކަން ތަހުގީގުކޮށް ބެލުމަށް ފަހު ނޫނީ އެ ބިލަށް ވޯޓަށް ނޭހޭނެތީ މިއަދުގެ ޖަލްސާގެ އެޖެންޑާ އިން އެ ބިލް ނަގާފައިވާ ކަމަށް ވެސް ގާސިމް ވިދާޅުވި އެވެ. އެހެންވެ، އެމަނިކުފާނު ވަނީ ރިޔާސީ ކޮމިޝަންތަކުގެ ބިލާ މެދު ކޮމިޓީން އަލުން ގޮތެއް ނިންމަވައި ދެއްވުމަށް އެދިވަޑައިގެންފަ އެވެ.\n"އެ ކަން ނިމިގެން އައީމާ އަޅުގަނޑު އެ މައްސަލަ ކުރިއަށް ގެންދާނަން،" މި ސަރުކާރު ހިންގާ ކޯލިޝަންގައި ހިމެނޭ ޖުމްހޫރީ ޕާޓީގެ ލީޑަރުގެ މަގާމު ވެސް ފުރުއްވާ ގާސިމް ވިދާޅުވި އެވެ.\nގާނޫނުއަސާސީގެ 86 ވަނަ މާއްދާގެ (ށ) އާއި މަޖިލިހުގެ ގަވައިދުގެ 37 ވަނަ މާއްދާގެ (ބ) ގައި ބުނާ ގޮތުން، ރައްޔިތުން އެ މައްޗަށް އަމަލުކުރުން ލާޒިމުކުރާ އެއްވެސް ކަމެއް ރައްޔިތުންގެ މަޖިލިހުން ފާސްކުރުމަށް ވޯޓަށް އަހަން ވާނީ މަޖިލީހުގެ ޖުމްލަ މެމްބަރުންގެ ދެބައި ކުޅަ އެއްބަޔަށް ވުރެ ގިނަ މެމްބަރުން، ވޯޓު ނަގާ ޖަލްސާގައި ހާޒިރުވެ ތިބޭ ވަގުތެއްގަ އެވެ.\nއެ ބިލަށް ވޯޓަށް އެހުމަށް ތިން ފަހަރެއްގެ މަތިން މަސައްކަތް ކުރި ނަމަވެސް، ގާނޫނުއަސާސީގައި ބުނާ އަދަދު ހަމަނުވެގެން ބިލަށް ވޯޓަށް އަހާފައެއް ނުވެ އެވެ.\nއެކަމަކު، މިއަދުގެ ޖަލްސާގައި 69 މެމްބަރުން ތިއްބެވި އެވެ.\nDhe commission ah dhin bodethi baaru thah bilun nagaifi\nބިލް މަޖިލިހަށް ހުށަހެޅިއިރު، ގާނޫނުއަސާސީ އާއި މިހާރު ހުރި ގާނޫނުތަކާ ފުށުއަރާ ބައިތައް ބިލުގައި ހުރި ކަމަށް ބުނެ، އެކަމާ މެދު އިދިކޮޅު ފަރާތްތަކުގެ އިތުރުން ކޯލިޝަން ސަރުކާރުގެ ބައެއް ބޭފުޅުންނާއި ގާނޫނީ ދާއިރާގެ ބައެއް ތަޖުރިބާކާރުން ވަރަށް ބޮޑަށް ކަންބޮޑުވުން ފާޅުކުރި އެވެ.\nބިލުން ދެ ކޮމިޝަނަށް ބާރު ލިބޭ ގޮތަށް އޮތް ބޮޑެތި ބާރުތަކެއް ނެގިޔަސް، ރިޔާސީ ކޮމިޝަނަކުން ޖިނާއީ މައްސަލައެއް ބަލަން ޖެހިއްޖެ ނަމަ، ޖިނާއީ އިޖުރާއާތުގެ ގާނޫނުގައި ބަޔާންކުރާ ފަދަ ތަހުގީގީ އިދާރާއެއްގެ ބާރު ގާނޫނާ އެއްގޮތްވާ ގޮތުގެ މަތިން ބޭނުން ކުރެވޭނެ ކަމަށް ބިލްގައި މިހާރު ވަނީ ބުނެފަ އެވެ.\nކޮމިޓީން އެގޮތަށް ބަދަލު ގެނައިއިރު، އެންމެ ފުރަތަމަ ބިލް ހުށަހެޅި އިރު އޮތީ ކޮމިޝަންތަކުން ކުރާ ތަހުގީގުތަކާ ގުޅިގެން ފުލުހުން މެދުވެރިކޮށް، ތަންތަން ބަލައި ފާސް ކުރުމާއި ކޯޓު އަމުރު ބޭނުންވާ ހާލަތްތަކުގައި އެފަދަ އަމުރަކަށް އެދުމުގެ ފުރުސަތު ވެސް ކޮމިޝަންތަކަށް ލިބޭ ގޮތަށެވެ.\nމީގެއިތުރުން ލިޔެކިޔުންތަކާއި އެހެނިހެން ތަކެތި ހޯދަން ތަންތަން ބަލައި ފާސްކުރުމުގެ ތެރޭގައި ފެންނަ ހެކިތައް ހިފެހެއްޓުމާއި ތުހުމަތު ކުރެވޭ މީހާގެ ބޭންކް އެކައުންޓާ ބެހޭ މައުލޫމާތު ހޯދުމާއި އެފަދަ އެކައުންޓުތައް ފްރީޒް ކުރުމަށް ބޭންކްތަކަށް އެންގުމުގެ ބާރާއި ޕާސްޕޯޓް ހިފަހައްޓަން އެންގުމާއި ކޯޓު އަމުރު ބޭނުންވާ ހާލަތްތަކުގައި އެފަދަ އަމުރަކަށް އެދުމުގެ ބާރު ވެސް އޮތީ ބިލުން ދީފަ އެވެ.\nމަޖިލިހުގެ ރައީސް ގާސިމް އިބްރާހިމް ވާހަކަ ދައްކަވަނީ. --- ފޮޓޯ: މަޖިލިސް\nއެކަމަކު ކޮމިޓީން ބިލަށް ބަދަލު ގެނައި އިރު، އެ ހުރިހާ ބާރުތަކެއް ވަނީ އުނިކޮށްފަ އެވެ.\nނަމަވެސް ރިޔާސީ ކޮމިޝަންތަކުން ބަލާ މައްސަލައަކާ ގުޅިގެން ކޮމިޝަނަށް މީހުން ހާޒިރު ކުރުމާއި ކޮމިޝަނުން ބޭނުންވާ ކޮންމެ ލިޔުމެއް ނުވަތަ އެ ނޫން ވެސް ހެކި ހޯދުމާއި އެކިއެކި ފަރާތްތަކުގައި ހުންނަ އެ ނޫން ވެސް ތަކެތި ހުށަހަޅަން އެންގުމުގެ ބާރު އޮވެ އެވެ.\nބިލްގައިވާ ގޮތުން ރިޔާސީ ކޮމިޝަން އެކުލެވިގެން ވަނީ އެވަގުތަކު، ރައީސް ކަނޑައަޅުއްވާ މެމްބަރެއް ނުވަތަ މެމްބަރެއްގެ މައްޗަށެވެ. އަދި ކޮމިޝަނަށް މެމްބަރުން އައްޔަންކޮށް ވަކި ކުރާނީ ރައީސް އެވެ. އަދި މެމްބަރުން އިތުރު ކުރުމާއި މަދު ކުރުމުގެ ބާރު ވެސް ބިލުން ދީފައި އޮތީ ރައީސް އަށެވެ.\nކޮމިޝަނަކުން ކުރާ ތަހުގީގަކާ ގުޅިގެން ތުހުމަތު ކުރެވޭ މީހުން، އެމީހުންގެ ދިފާއުގައި ވާހަކަ ދެއްކުމާއި ލިޔެކިޔުންތައް ހުށަހެޅުމާއި ހެކިން ހާޒިރު ކުރުމާއި ގާނޫނީ ވަކީލެއްގެ އެހީތެރިކަން ބޭނުންވެއްޖެ ކޮންމެ ހިނދެއްގައި އެ ފުރުސަތު ހޯދުމުގެ ހައްގާއި ޖިނާއީ ތުހުމަތެއް ހިމެނޭ މައްސަލައެއް ނަމަ، ޖިނާއީ އިޖުރާއާތުގެ ގާނޫނުގެ ދަށުން އެމީހަކަށް ހައްގުތައް ލިބިގެންވާ ކަމަށް ވެސް ބިލްގައިވެ އެވެ. އަދި ކޮމިޝަނަކުން އަންގާ އެންގުމަކާ ހިލާފުވެއްޖެނަމަ، އެ މީހަކު އެ ކުރީ ކުށެއްގެ ގޮތުގައި ބިލްގައި ބުނެފައިވެ އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް މިނިވަން މުއައްސަސާތައް ރިޔާސީ ކޮމިޝަން ކޮމިޝަން އޮން ސްޓޭޓް އެސެޓްސް ރިކަވަރީ މަރުގެ މައްސަލަތައް ބަލާ ކޮމިޝަން\nރިޔާސީ ކޮމިޝަންތަކުގެ ބިލް މަޖިލިހުން ފާސްކޮށްފި\nބިލް ފާސްކޮށް، ތަހުގީގުތައް އަވަސްކުރަން ގޮވާލައިފި


Dhangadey ge dhifaaee ahdana maa varugadha!\nއަލީ އަޝްފާގު މެޗެއްގައި ލަނޑު ޖެހުމަށްފަހު އުފާ ފާޅު ކުރަނީ --\nދަގަނޑޭގެ ދިފާއީ އައްޑަނަ މާ ވަރުގަދަ!\nފުޓްބޯޅައަކީ ދިވެހިންގެ ޖޯޝީ ލޭ އެންމެ ގަދައަށް އެއާ ގުޅިފައިވާ ކުޅިވަރެވެ. އެ ކުޅިވަރުގައި މި ޖީލުގެ ބަތޮލަކީ އަލީ އަޝްފާގު (ދަގަނޑޭ) ކަމީ ޝައްކެއް އޮތް ކަމެއް ނޫނެވެ. ދަގަނޑޭއަށް ކުޑަކޮށް ނަމަވެސް ދެރަ ބަހެއް، ފާޑެއް އެއީ ދިވެހިންގެ ހިތްތައް ގަބޫލު ކުރާ ކަމެއް ނޫނެވެ. ދަގަނޑޭ ލޯބި ހޯދާފައިވަނީ ދިވެހިންގެ ހިތްތަކުގެ މާ ފުންމިނުންނެވެ.\nޓްވިޓާގައި އަބަދުވެސް ކަންކަމަށް ފާޑުކިޔައި މީހުންނާ ވަރަށް ބޮޑަށް އަރާރުންވާ އެމްޑީޕީގެ އެކްޓިވިސްޓް ސޫސަން މިފަހަރުގެ ހަމަލާ އަމާޒުކުރީ ދަގަނޑޭ އަދި ގައުމީ ޓީމްގެ ކެޕްޓަން އަކްރަމްއާއެވެ. އެ ދެ ކުޅުންތެރިންނަކީ ވެސް މިހާރު ތުނބުޅި ދިގުކޮށްފައި ތިބޭ ދެ ކުޅުންތެރިންނެވެ. އެ ދެ ކުޅުންތެރިންނަށް ނިސްބަތްކޮށް ސޫސަން ކުރި ޓްވީޓުން އެއީ ހައްދު ފަހަނައަޅާފައިވާ ބައެއްގެ ގޮތުގައި ސިފަވެއެވެ.\nސޫސަންގެ މި ޓްވިޓާއާއެކު، ޓްވިޓާގައި އޭނާ "ރޮލާ ކައިފި"އެވެ. މިފަހަރު ސޫސަންއަށް އަތްލެވުނީ އަތްލައިގެން ނުވާނެ އަލިފާނެއްގައެވެ. ގިނަ ބަޔަކު ވަނީ ދަގަނޑޭއަށް ލޯބި ސޯޝަލް މީޑިއާގައި ބަންޑުންކޮށްލާފައެވެ. ދަގަނޑޭ ކުޅިވަރާއި އޭނާ ކެެރިއަރުގެ ބޭރުން އައި ހަމަލާއެއްގައި ވެސް އޭނާގެ ދިފާއުގައި ތެދުވާނެ ގިނަ ބަޔަކުވިއެވެ. އެހެން ގޮތަކަށް ބުނާނަމަ، އެވެނި ކަމެއް މިވެނި ކަމެއް ނެތެވެ. ދިވެހީން ތިބޭނީ ދަގަނޑޭގެ ދިފާއުގައެވެ.\nދަގަނޑޭއަށް އޮތް ލޯބި މީގެކުރިން ވެސް އެތައް ފަހަރަކު، ދިވެހިން ވަނީ ހާމަކޮށްފައެވެ. ހިތްވަރާއި މަސައްކަތުން ދަގަނޑޭއަށް ވޯޓު އަޅާފައި އެބަ ހުއްޓެވެ. ދަގަނޑޭ އެންމެ ފޮޓޯއެއް ސޯޝަލް މީޑިއާގައި ޕޯސްޓްކުރިޔަސް އެއީ އެންމެ ވައިރަލް ފޮޓޯއަށް ވެގެންދެއެވެ.\nހުރިހާ ގޮތަކުން ވެސް ބެލި ނަމަވެސް ދަގަނޑޭއަކީ އެންމެ ގިނަ ބަޔަކު ލޯބިވާ ދިވެހި ޝަހުސިއްޔަތެވެ. އޭގައި ވަކި އުމުރެއް ވަކި ޖިންސެއް ނެތެވެ. އެއީ ދިވެހިންގެ ފަހުރެވެ. އެ ފަހުރަށް ކުޑަކޮށް ވެސް ކުޑައިމީސް ބަހެއް ހަޖަމު ނުކުރާނެކަން ދިވެހިން މިއަދު އަނެއްކާވެސް ސާބިތުކޮށްފިއެވެ.\nދަގަނޑޭގެ ދިފާއުގައި ވާހަކަ ދައްކާ މީހުން ދެކޭ ގޮތުގައި، ތުބުނޅިއެއް ބަހައްޓާ ކޮންމެ މީހަކީ ހައްދުފަހަނައަޅައި ތަންތަން ގޮއްވާލަން ތައްޔާރަށް ތިބޭ ބައެއްގެ ގޮތުގައި ސިފަ ކުރުމަކީ ގޯހެކެވެ. އެފަދަ ހިޔާލުފާޅު ކުރުމަކީ އެންމެ އެކަށީގެންވާ ހިޔާލުފާޅުކުރުންތަކެއް ނޫނެވެ. ކޮންމެއަކަސް ދަގަނޑޭއަށް ސޫސަން އެއްލި ހަމަލާއިން ޒަހަމެއް ނުވިއެވެ. އޭނާގެ ދިފާއީ އައްޑަނަ އެއްވުރެ މާ ވަރުގަދައެވެ.


Dhanduveri Kamah Dhookoffaivaa Binthakuge3Aharuge Kuli Ma'aafu Kohdheefi | Hathaavees\nދަނޑުވެރިކަމަށް ދޫކޮށްފައިވާ ބިންތަކުގެ ތިން އަހަރުގެ ކުލި މައާފުކޮށްދީފި\nއޮކްޓޯބަރ 15, 2020 ހަތާވީސް އޮންލައިން\nއއ. ތޮއްޑޫ: ޕޮޒިޓްވީ9އަހަރުގެ އަންހެން ކުއްޖެއް-- ފޮޓޯ/ އަހުމަދު ޝަރުވާން\nރާއްޖޭގެ މީހުން ދިރިއުޅޭ ރަށްރަށުން ދަނޑުވެރިކަމަށް ދޫކޮށްފައިވާ ބިންތަކާއި، އަލަށް ދޫކުރާ ބިންތަކުން ކުރިއަށް އޮތް ތިން އަހަރުގެ ތެރޭގައި، އެއްވެސް ކުއްޔެއް ނުނެގުމަށް ނިންމަވާފައިވާ ކަމަށް ރައީސް އިބްރާހީމް މުހައްމަދު ސޯލިހު ވިދާޅުވެއްޖެއެވެ.\nމި އަހަރުގެ ދަނޑުވެރިންގެ ދުވަހުގެ މުނާސަބަތުގައި، ފޮނުއްވި ތަހުނިޔާގެ ހިތާބުގައި ރައީސް ސޯލިހު ވިދާޅުވީ ދަނޑުވެރިކަމަށް ފަހި މާހައުލެއް ގާއިމުކޮށްދިނުމަކީ، ސަރުކާރުން ވަރަށް ބޮޑު އިސްކަމެއް ދީގެން ތަންފީޒުކުރަމުން އަންނަ ސިޔާސަތެއް ކަމަށެވެ. ރައީސް ވަނީ މީހުން ދިރިއުޅޭ ރަށްރަށުން ދަނޑުވެރިކަމަށް ދޫކޮށްފައިވާ ބިންތަކާއި، އަލަށް ދޫކުރާ ބިންތަކުން ކުރިއަށް އޮތް ތިން އަހަރުގެ ތެރޭގައި، އެއްވެސް ކުއްޔެއް ނުނެގުމަށް ސަރުކާރުން ނިންމާފައިވާކަން ހާމަކުރައްވާފައެވެ.\nދަނޑުވެރިކަމަށް އެތެރެކުރާ ތަކެތިން، މީގެ ކުރިން ނަގަމުން އައި އިމްޕޯޓް ޑިއުޓީވެސް، ސަރުކާރުގެ ވައުދާ އެއްގޮތަށް، މިހާރު ކަނޑާލައިފައިވާ ކަމަށާއި އަދި މިދިޔަ އަހަރުން ފެށިގެން، އެސްޑީއެފްސީ މެދުވެރިކޮށް، ދަނޑުވެރިކަމަށް ސަރުކާރުން ލޯނު ދޫކުރަމުން އަންނަ ކަމަށް ރައީސް ވިދާޅުވިއެވެ. މީގެ އިތުރުން، ދަނޑުވެރިންގެ ފަންނީ ގާބިލުކަން އިތުރުކުރުމަށްޓަކައި، ތަމްރީނު ޕްރޮގްރާމްތައް އިތުރުކޮށް، ޒަމާނީ ވަސީލަތްތަކުގެ އެހީގައި، ފަންނީ މައުލޫމާތު ފެތުރުމުގެ މަސައްކަތް އިތުރަށް ފުޅާކުރެވިފައިވާ ކަމަށް ރައީސް ވިދާޅުވިއެވެ.\nރައީސް ސޯލިހު ވިދާޅުވީ މި އަހަރުގެ ދަނޑުވެރިންގެ ދުވަހުގެ ޝިޢާރެއްގެ ގޮތުގައި ސަރުކާރުން ކަނޑައަޅާފައިވަނީ "ފަރުދީ ދަނޑުވެރިކަން – ކާނާގެ ޔަޤންކަން" މި ޝިޢާރު ކަމަށާއި ރާއްޖެއާއި މުޅި ދުނިޔެ މިހާރު ކުރިމަތިލާން ޖެހިފައިވާ ކޯވިޑް-19ގެ ބަލިމަޑުކަމުގެ ތެރޭގައި ކުރެވޭ ތަޖުރިބާތަކުންވެސް، މި ޝިޢާރާ އެއްގޮތަށް، މުޅި ޤައުމު އެކުގައި މަސައްކަތް ކުރުމުގެ މުހިންމުކަން ބޮޑުކަން އެނގިގެންދާ ކަމަށެވެ.\nއަދި ޤައުމެއްގެ ފުދުންތެރިކަމާއި އަމިއްލަވަންތަކަން ކަށަވަރުވެގެންދާނީ، އެ ޤައުމަކީ ކާބޯތަކެތީގެ ޔަޤީންކަން ލިބިފައިވާ ރައްޔިތެއް ދިރިއުޅޭ ގައުމަކަށް ވެގެން ކަމަށާއި އެހެންކަމުން، ސަރުކާރުގެ ސިޔާސަތު ބިނާވެފައިވަނީ، ގައުމަށް މެދުވެރިވާ ކޮންމެ ހާލަތެއްގައިވެސް، މި ޔަގީންކަން ރައްޔިތުންނަށް ލިބިދިނުމަށް ކަމަށް ރައީސް ވިދާޅުވިއެވެ.\nPrevious މާލޭގައި ނުރައްކާތެރި އެކްސިޑެންޓެއް ހިނގާ އެކަކު ސީރިއަސް ހާލަތުގައި\nNext މަޖިލީހުގެ އަމާޒަކީ ރައްޔިތުންނަށް އުއްމީދު ނުގެއްލޭނެ ހުރިހާ ގޮތެއް ހޯދައި ދިނުން: ނަޝީދު


vnews - MMPRC hiyaanaathuga evves baiverivumeh noannaane: BML\nއެމްއެމްޕީއާރްސީގެ ބޮޑު ހިޔާނާތުގައި ބޭންކް އޮފް މޯލްޑިވުސްގެ އެއްވެސް ބައިވެރިވުމެއް ނުޥާކަމަށާއި އެބޭންކަށް ކުރަނީ ހަޤީޤަތެއް ނެތް ތުހުމަތު ތަކެއް ކަމުގައި ބޭންކް އޮފް މޯލްޑިވުސްއިން ބުނެފިއެވެ.\nއޭސީސީން އާއްމުކުރި އެމްއެމްޕީއާރުސީގެ ބޮޑު ޚިޔާނާތުގެ ރިޕޯޓާއި ގުޅިގެން ބޭންކް އޮފް މޯލްޑިވުސްއަށް އަމާޒުވަމުންދާއި ފާޑުކިޔުންތަކަށް ރައްދުދީ އެކުންފުނިން ނެރުނު4ސަފްޙާގެ ދިގު ބަޔާނުގައި ބުނެފައިވަނީ، ބޭންކު އަމަލު ކުރަމުން އައި އުސޫލުތަކާއި އަދި ދިވެހިރާއްޖޭގެ ޤާނޫނުތަކާއި ޤަވާއިދު ތަކާއި ޚިލާފު އެއްވެސް ކަމެއް އެކުންފުނިން ކޮށްފައި ނުވާކަމަށެވެ. އަދި އެޚިޔާނާތުގެ ފައިސާގެ މުއާމަލާތްތައް ހިންގުމުގައި އެބޭންކުގެ އެއްވެސް މުވައްޒަފެއްގެ ދައުރެއްވެސް ނެތްކަމުގައި ބޭންކުން ވަނީ ބުނެފައެވެ.\nބީއެމްއެލްގެ ބަޔާނުގައި އެބޭންކަން ތުހުމަތު ކުރެވޭ ކަންކަމުގެ ތެރެއިން ޗެކްތައް ޖަމާކުރި މައްސަލައިގައި ބުނެފައިވަނީ، އެންޑޯސްކޮށްފައިވާ ޗެކްތައް ބަލައިގަނެ އެންޑޯސީ އެކައުންޓަށް ޖަމާކުރަމުން އައީ ބޭންކުން އަމަލު ކުރަމުން އަންނަ އުސޫލުގެ ދަށުން ކަމަށެވެ. އަދި އެގޮތަށް ޗެކު ޖަމާކޮށްދިނުން ހުއްޓާލީ 14 ފެބުރުއަރީ 2014 ގައި ކަމަށެވެ.\nމީގެ އިތުރުން އެމްއެމްޕީއާރްސީ އާއި އެސްއޯއެފްގެ އެކައުންޓްތަކުން ކޮށްފައިވާ މުއާމަލާތްތައް ނޮވެމްބަރު 2014 އިން ފެށިގެން ފައިނޭންޝަލް އިންޓެލިޖެންސް ޔުނިޓަށް ދިޔައީ ފޯރުކޮށްދެމުން ކަމުގައިވެސް ބީއެމްއެލްއިން ވަނީ ބުނެފައެވެ.\nްއަދި އެމްއެމްޕީއާރްސީގެ ޚިޔާނާތާއި ގުޅިގެން ބޭންކުގެ ޗީފް އިންޓާނަލް އޮޑިޓަރު ބޭންކުގެ ޚާއްސަ އޮޑިޓެއް ހިންގެވުމަށްފަހު، ބޭންކުން އަމަލުކޮށްފައިވަނީ ޤާނޫނާއި ޤަވާއިދާއި އެއްގޮތަށް ކަމަށާއި އެއްވެސް ބާވަތެއްގެ އަމަލެއް ބޭންކުގެ މުވައްޒަފުންނާއި ގުޅިގެން ހިންގާފައި ނުވާކަން ޔަޤީންކޮށްދީފައި ވާކަމުގައިވެސް ބީއެމްއެލްގެ ބަޔާނުގައި ވަނީ ބުނެފައެވެ.


BREAKING NEWS: Thoonu Ehchehsaai Eku Arai Mas Dhoanyyeh Hijack Koffi - Vaguthu\nފުލުހުންގެ ލޯންޗެއް --- ވަގުތު އިމޭޖަސް: އަހުމަދު އަލީ\nލ.ގަމާއި 11 މޭލު ބޭރުގައި އެންދަމަން އޮތް މަސް ދޯންޏަކަށް ތޫނު އެއްޗެއްސާއި އެކު ގްރޫޕަކުން އަރައި އެދޯނި ހައިޖެކްކޮށްފި ކަމަށް އެދޯނީގެ ފަޅުވެރިން ބުނެފިއެވެ.\n"އައްޑޫ ލައިވް" ގައި ބުނެފައިވާ ގޮތުގައި ރޭ ދަންވަރު 12:30 ހާއިރު ތޫނު އެއްޗެއްސާއި އެކު ގްރޫޕަކުން އަރާފައިވަނީ ސ. ހިތަދޫގައި ދުއްވާ ފަސްކުރި ދޯންޏަށެވެ. އެދޯނި އެވަގުތު އޮތީ ލ.އަތޮޅުގެ ފަޅުރަށެއް ކަމަށްވާ "ވަޑިނޮޅު" ކައިރީ އެންދަމަން ދިއްލައިގެންނެވެ.\nދޯނީގެ ފަޅުވެރިންނާއި ހަވާލާދީ "އައްޑޫ ލައިވް" އިން ބުނީ ދަންވަރު 12:30 ހާއިރު ދޯނީގެ ފަޅުވެރިން އެންދަމަން ދިއްލައިގެން ތިއްބާ ގްރޫޕަކުން ދޯންޏަށް އަރައި ތޫނު އެއްޗެހިން ބިރު ދައްކައި ދޯނި ހައިޖެކް ކުރި ކަމަށެވެ.\n"ދޯނީގެ ފަޅުވެރިން ތިބީ އެންދަމަން ދިއްލައިގެން، ތިއްބާ ކުއްލިއަކަށް ބަޔަކު ދޯންޏަށް އެރީ، އޭރު ކެޔޮޅު އޮތީ އެތެރޭގައި އިތުރު ދެމީހަކާއި އެކު، އެހެން އޮތްވާ ހަތިޔާރާއި އެކު އައި ބަޔަކު އައިސް ކެޔޮޅު ހޯދަން ބުނި، އެހިސާބުން މުޅި ދޯނި އެމީހުންގެ ބެލުމުގެ ދަށައް ގެންދިޔަ." ފަޅުވެރިޔަކު ބުންޏެވެ.\n"ވަގުތު" އަށް މައުލޫމަތު ލިބިފައިވާ ގޮތުގައި އެދޯންޏަކީ ފަހުން ފައިސާ ދައްކާ ގޮތައް ވިއްކާލާފައިވާ ދޯންޏެކެވެ. ނަމަވެސް ދޯނި ގަތް ފައިސާ ނުދައްކައިގެން ދޯނީގެ ވެރިފަރާތަކާއި ދޯނި ގަތް ފަރާތާއި ވަނީ މައްސަލަ ޖެހިފައެވެ. އެމައްސަލަ މީގެ ކުރިން ޝަރީޢަތައް ވެސް ހުށަހެޅިއެވެ.\nދޯނިން "އައްޑޫ ލައިވް" އަށް މައުލޫމާތު ދިން މީހާ ބުނީ ދޯންޏަށް އެރި މީހުންގެ ސީދާ އަދަދެއް ނޭންގެއެވެ. ނަމަވެސް 30 ވަރަކަށް މީހުން އެެކި ހަތިޔާރާއި އެކު ދޯންޏަށް އެރިކަމަށެވެ.\n"ހީވީ ސޯމާލިޔާގެ ކަނޑުފޭރޭ ބަޔަކު އެރީހެން، އެމީހުން ކެޔޮޅަށް ބިރު ދައްކައިގެން އެންގީ، ލ. ގަމު ފަޅަށް ވަނުމަށް، އެމީހުން ތިބީ މުޅި ދޯނި ހައިޖެކްޓުކޮށްގެން، ނެތް ގުޅޭނެ ގޮތެއްވެސް، ފޯނެއް ނެގޭކަމަށްވެސް ނެތް، ދެން އެހެން އުޅެފައި ބައްތި ފޯނަކުން ގުޅީ ސ. މީދޫ ޕޮލިހަށް، ގުޅައި، މި ހަބަރު ދިނީ، އެމީހުން ގާތު އެދުނީ ފުލުހުން ފޮނުވައިދިނުމަށް" ފަޅުވެރިޔަކު "އައްޑޫ ލައިވް" އަށް މައުލޫމާތު ދެމުން ބުންޏެވެ.\nއެމީހުންގެ އެންގުމުގެ މަތިން ދޯނި ގޮސް ލ. ގަމުގެ ބަނދަރަށް ވަނީ ދަންވަރު3ޖެހި ފަހުންނެވެ.\n"ދޯނި ގަމަށް ކައިރި ކުރި އިރު ފުލުހުންގެ ވެހިކަލް އޮތް، އެމީހުން ދޯނީގައި ތިބި މީހުންގެ ނަން ނޯޓުކޮށް ފޮނުވާލައިފި، އަދި ދޯނީގައި ތިބި ވަޅި، ކަތިވަޅި ފަދަ ތަކެތި ނަގައިގެން ގޮސްފި" އޭނާ ބުންޏެވެ.\nއޭނާ ބުނީ ދޯނީގައި ތިބި 22 މީހުން މިތިބީ ނަފްސާނީ ގޮތުން އަސަރުކޮށްފައި ކަމަށާއި މިއީ ސޯމާލިޔާގެ ކަނޑުފޭރޭ މީހުންނާއި އެއްވެސް ތަފާތެއް ނެތި ހިނގިކަމެއް ކަމަށެވެ.\nމި ހާދިސާ އާއި ގުޅޭ ގޮތުން އަދި ފުލުހުން މައުލޫމާތެއް ނުދެއެވެ.\nއޮކްޓޯބަރ 26, 2020 08:12\nމިގަމުގާ އިން ސާފުންކަންތަނުކުރެވެނިޔާ މިޔަވުރެ ބޮޑެތި ކަންތަވެ ސްހިގާނެއެވެ\nއޮކްޓޯބަރ 26, 2020 08:16\nވޯޓުން ވައްކަންކޮށް ފޭރިގެންފައޮތް ވެރިކަމެއްގަ ހުރިހާދިމާއަކުން އޮންނާނީ ނާމާންކަމާ ބިރުވެރިކަމެވެ. އަޅެ ފަހެ މި ވެރިކމުގަ މިނޫން ދުވަހެއް އެބަ ފެނޭހެއްޔެވެ.\nއޮކްޓޯބަރ 26, 2020 10:09\nހުރިހާ ކަމަކާ ވެރިކަމާ ނުގުޅުވަބަލަ. މިހާ އުޅޭ މީހުންގ ނުބައިކަން ހަމަ އެއީ\nތި ފުލުހުންނަކައް ނޭންގެނޭނެ ތިބޭބނީ ރައްޓެހިން\nއޮކްޓޯބަރ 26, 2020 08:27\nތިވާނީ ފުލުހުންގެ ތަމްތީނަކަށް\nއޮކްޓޯބަރ 26, 2020 08:34\nދެން މުނާފިގު އިމުރާނު ބުނާނެ ތީ މާބޮޑުކަމެއް ނޫނޭ، ވަގުތު ނޫހުން މާކަންތައް ބޮޑުކުރަނީއޭ..\nއޮކްޓޯބަރ 26, 2020 08:52\nވަގުންނާއި މުޖުރިމުންނަށް ހިމާޔަތް ދިނުނުގައި ސިޔާސީ ފަރާތްތަކެއް@ ކޮމެންޓު ތަކުން ވެސް އެމީހުންނަށް ސަނާ\nއޮކްޓޯބަރ 26, 2020 09:01\nތީވަރައް ބޮޑުކޮއްގެން ދައްކާވާހަކައެއް އެމީހުން ގެންގުޅުނީ ނިޔަފަތި ކަނޑާ ދައްޗެއް އާންމުތަނެއްގަ ހުރެފަވެސް ނިޔަފަތި ކެނޑިދާނެފަދަ އެއީ ނުރައްކަލެއްވެސްނޫން\nއޮކްޓޯބަރ 26, 2020 09:10\nވިސްނާށެވެ... ބެލެނިވެރިން އެމީހުންގެ ޒިންމާ އަދާނުކުރެވި ދަރިން ބޮޑެތިވަނީއެވެ.. ދަރިން ތަރުބިއްޔަތު ކުރުމުގައި އިހުމާލުވެވުނީއެވެ... އަހަރެމެންގެ ގައުމުގައި ނުބައި ކަމަކަށް ނުހިނގަނީ ކޮން ކަމެއް ހެއްޔެވެ... ރަނގަޅު ގޮތުގައި ދަރިން ތަރުބިއްޔަތު ކުރެވޭނަމަ މިކަހަލަ ކަންކަންމާ ކުރިމަތިލާކަށް ނުޖެހޭނެއެވެ... ނަމުން ސައްތައިން ސައްތަ އިސްލާމީ ގައުމެކެވެ... އެކަމް ނުކުރާ ނުބައި ކަމެއް ނެތެވެ. ނަމުން އިސްލާމް ނަމަވެސް ކަމުން ކާފިރުވެފައެވެ... މުސްތަގުބަލު ފެންނަނީ ވަރަށް ނުރައްކާކޮށެވެ. ސަރުކާރުން ބަލަނީ ޕާޓީ ކުދިންކޮޅު ހިތް ރުއްސޭތޯއެވެ... އިސްލާމްދީނަށް ނަސްރު ދިނުމުގެ ބަދަލުގައި މުޅި އިސްލާމީ އުންމަތަށް މަލާމާތް ކުރަނީއެވެ... ހިތާމަ ހުއްޓެވެ.\nއޮކްޓޯބަރ 26, 2020 09:21\nމި ލިޔުމުގައި އެންމެ ފުރިހަމަޔަށް ތެދުމަޢުލޫމާތު ހިމަނިފައި ނެތްކަން ފާހަގަ ކުރަން....\nމީ ކާށިދޫ ދާއިރާގެ އިއްޒަތްތެރި މެމްބަރ އަބްދުއްﷲ ޖާބިރު ލ.ގަމު މީހެއްގެ ދޮންޏެއް ގަނެގެން ފައިސާނުދީ އުޅޭތާ ދެ އަހަރުވަނީވެފަ..... ފައިސާހޯދާން ޖާބިރަށް ގުޅީމަ ކޮންމެވެސް މޮޅުވާހަކަތައެއް ދައްކާފަ އަދި ފަހުން ގުޅޭނެ ގޮތެއްވެސް ނުވިކަމަށް ދޯނި ވެރިމީހާބުނި... ފައިސާ ލިބުން ލަސްވެ، ގިނަދުވަސްވެ ދަތިވެގެން ދިރިއުޅުމުގެ ޒަރޫރީ ބޭނުން ކުރާނެއެއްޗެއްވެސް ނެތުމުން ދޯނި ވެރިމީހާ މިހާރުދަނީ މަހަށް..... ކއެހެންވެ އޭނަގެ ދޯނި އަތުލެވުނު ގޮތަކަށް އަތުލީ.... ކޮބާ އޭނަގެ ކުށަކީ....މީ އޭނަގެ ދިރިއުޅުމުގައި ކުރި މަސައްކަތް..\nއޮކްޓޯބަރ 26, 2020 09:29\nމިހާރު ފުލުހުން ހާދަ ޕްރޮފެޝަނަލް ވެއްޖެޔޭ. މީހުންގެ ނަން ނޯޓް ކުރާނެ ނޯޓްފޮތެއް އޮތީމަ ޖޮބްޑަން.\nއޮކްޓޯބަރ 26, 2020 09:55\nސުބުހާނަﷲ ކަނޑުމަތީގެރައްކާ ތެރިކަމެއްވެސް ނެތީތަ؟ ދެންމަސްވެރިކަމުގައުޅޭ ފަރާތްތައް ބިރުވެރިކަމެއްގަ ތިބެންޖެހޭނީ އެވަރުކުރިބަޔަކަށް އަދަބުދޭންހައްޤު ދޯނީގަތިބިމީހުން ނަފްސާނީ ބިރުވުވެރިކަމެއްގަ\nއޮކްޓޯބަރ 26, 2020 10:04\nދިވެހި ރާޢްޖޭގެ ޝަރުޢީ ކޯޓުތައް ކަރަޕްޓްވެ މީހުންގެ ޙައްޤު ނިގުޅައިގަނެ، މީހުންގެ ޙައްޤު ގެއްލެންދެން ލަސްކުރުމުގެ ނަތީޖާއަކަށް ވަނީ އިންސާފު ހޯދުމަށް ގޭންގްތައް ބޭނުންކޮށް ޓެރަރައިސް ކުރުން. އަޅުގަނޑު މީހެއްގެ ޙައްޤު ހޯދުމަށް 2017 ގައި ކޯޓަށް ދިޔުމުން މައްސަލަ އަދިވެސް ނުނިމެ. މިހާރު އެއްބަސްވުމުގެ މުއްދަތް ހަމަވެގެން އެ އިމާރާތްވެސް ދޫކޮއްލާފަ އެމީހުން ގޮސްފި . މީ3އަހަރު ބޭކާރު ނުކޮށް ގޭންގަކަށް ލާރިދިންނަމަ3ދުވަސް ނުވަތަ3ހަފްތާތެރޭ ނިމުނީސް. ނަމަވެސް އުސޫލު ތެރޭން ދެވޭތޯ ބެލީ . އެކަމު ޙައްޤު ގެއްލެނީ . އަނެއް ހެން ގޯހެއް ނޫން ތިކަމެއް .\nނަފާބޯޓް ކުރީގެ ކައްކާ\nއޮކްޓޯބަރ 26, 2020 11:02\nހިރިލަންދޫ ހަސަން ޝިހާމުވެސް އެހެރީ އެލްމެނިއަމް ދޮރުތަކެއް ޖަހާދޭނަމޭ ކިޔާފަ، މަގޭ އަތުން ލާރިތަކެއް ނަގާފަ ނުދީ. ކެއްސެއް ދީފިނަމަ އޭނަވެސް ބުނާނެ ދީފިއޭ.\nއޮކްޓޯބަރ 26, 2020 14:24\nއައްޑޫ ގޫބައްޑާއިން ދުވަހަކުވެސް އިސްލާހެއް ނުވޭނެ... ބޯ ހަލާކު


Neymar ge dhifaaugai PSG thedhuvejje | Mihaaru\n15 ސެޕްޓެމްބަރ 2020 - 10:422comments\n"އަހަންނަށް ހެދުނު ގޯސް އަހަރެން ގަބޫލުކުރަން. އަހަންނަށް އެ މައްސަލައިގައި އެ އަށް ވުރެ ރަނގަޅަށް ފުޓްބޯޅައިގެ ރީތި އުސޫލުގެ ތެރެއިން ކަންތައްތައް ކުރެވެންވާނެ. އަނެއް ކޮޅުން އަހަރެންގެ ނަޒަރުގައި އެ ރޭސިސްޓް (ނަސްލީ ގޮތުން ދިމާކުރި މީހާ) އަށް ފުރިހަމަ އަދަބު ދޭން ޖެހޭނެ. ނަސްލީ ތަފާތު ކުރުމާ ދެކޮޅަށް އެންމެ ހަރުކަށި އަދަބު ދޭން ޖެހޭ،" ނޭމާ ބުންޏެވެ.\nޕީއެސްޖީ އާއި މާސޭ މެޗުގައި ހިނގާދިޔަ ކަންތައްތަކާ ގުޅޭގޮތުން އެ ދެ ޓީމުގެ ކުޅުންތެރިން އަންނަނީ ސޯޝަލް މީޑިއާގައި ޝުއޫރު ފާޅުކުރަމުންނެވެ. އެ ގޮތުން އެންމެ ގިނަ ބަޔަކުގެ ސަމާލުކަން ހުއްޓުނީ މާސޭގެ ޑިމިޓްރީ ޕަޔެޓް އޭނާގެ އިންސްޓަގްރާމްގައި ޕޯސްޓްކުރި ފޮޓޯ އަށެވެ. މާސޭގެ ހަތް ކުޅުންތެރިންނާއި ކޯޗު އަންދްރޭސް ވިލަސް ބޮއަސްގެ ބޮލުގެ ފޮޓޯ ޖަހައިގެން ހަދާފައިވާ މި ފޮޓޯގައި ގޮންޒާލޭޒްގެ ބޯ ޖަހާފައި ހުރި މީހާ އުރައިގެން ހުރި ކުއްތާއެއްގެ ބޮލުގައި ޖަހާފައިވަނީ ނޭމާގެ ފޮޓޯ އެކެވެ. ގިނަ ސަޕޯޓަރުން އަންނަނީ މި ފޮޓޯގެ މައްސަލަ ބަލަން ގޮވާލަމުންނެވެ.


ހޮޅުދޫގެ ރަށްވެހިކަމުގެ ތަޖުރިބާ ހޮޅުދޫ ރައްޔިތުން ސަރުކާރާއެކު ޙިއްޞާކޮށްދެއްވުމަށް ރައީސުލްޖުމްހޫރިއްޔާ އެދިވަޑައިގެންފި - The President's Office\nހޮޅުދޫގެ ރަށްވެހިކަމުގެ ތަޖުރިބާ ހޮޅުދޫ ރައްޔިތުން ސަރުކާރާއެކު ޙިއްޞާކޮށްދެއްވުމަށް ރައީސުލްޖުމްހޫރިއްޔާ އެދިވަޑައިގެންފި\n5 ފެބުރުވަރީ 2009، ރިފަރެންސް: 2009-114\nހޮޅުދޫގެ ރަށްވެހިކަމުގެ ތަޖުރިބާ، ހޮޅުދޫ ރައްޔިތުން ސަރުކާރާއެކު ޙިއްޞާކޮށްދެއްވުމަށް ރައީސުލްޖުމްހޫރިއްޔާ މުޙަންމަދު ނަޝީދު އެދިވަޑައިގެންފިއެވެ. އެމަނިކުފާނު މިލަދުންމަޑުލު ދެކުނުބުރިއަށް މިހާރު ކުރައްވަމުން ގެންދަވާ ދަތުރުފުޅުގައި، މިއަދު މެންދުރުފަހު ހޮޅުދުއަށް ވަޑައިގެން، ހޮޅުދޫ ރައްޔިތުންނާ ބައްދަލުކުރައްވައި މިކަމަށް އެދިވަޑައިގަންނަވަމުން، ހޮޅުދުއަކީ ރާއްޖޭގެ ރަށްވެހިކަމުގައި އަރާހުރި ރަށެއްކަން ދިވެހި ތާރީޚުން އެނގޭ ކަމުގައި ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ރާއްޖޭގެ ވެރިކަމުގެ ނިޒާމު ބަދަލުކުރެއްވުމަށް މިވޭތުވެދިޔަ4އަހަރެއްހާ ދުވަހުގެ ތެރޭގައި އެމަނިކުފާނު ކުރައްވާފައިވާ މަސައްކަތްޕުޅުތަކުގެ މައްޗަށް ބައްލަވާލެއްވިއެވެ. އަދި މީގެ ކުރިން ސަރުކާރުން ރައްޔިތުންނަށް އަޅާލާފައިނުވާ މިންވަރަށް މިއަދުގެ ސަރުކާރުން ރައްޔިތުންނަށް އަޅާލާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އެމަނިކުފާނު ވިދާޅުވިގޮތުގައި، މިއަދުގެ ސަރުކާރަކުން މީހުން ހިފާ ހައްޔަރެއް ނުކުރާނެއެވެ. ޚިޔާލުފާޅުކުރުމުގެ މިނިވަންކަމަކަށް ހުރަހެއް ނާޅާނެއެވެ. ބަދަލު ހިފުމުގެ ރޫޙެއް ނުގެންގުޅޭނެއެވެ.\nހޮޅުދޫ ރައްޔިތުންނާ ރައީސުލްޖުމްހޫރިއްޔާ ބައްދަލުކުރައްވައި ދެއްކެވި ވާހަކަފުޅުގައި، ހޮޅުދުއަށް ސަރުކާރުން ކޮށްދެއްވަން ނިންމަވާފައިވާ ކަންތައްތަކުގެ މަޢްލޫމާތު ދެއްވައި، އޭގެތެރެއިން ބައެއް ކަންތައްތައް މިއަހަރުގެ ތެރޭގައި ފެށޭނެ ކަމުގައި ވިދާޅުވިއެވެ.\nރައީސުލްޖުމްހޫރިއްޔާ މިލަދުންމަޑުލު ދެކުނުބުރިއަށް މިކުރައްވަމުން ގެންދަވާ ދަތުރުފުޅުގައި އެމަނިކުފާނު މިއަދު ދެން ވަޑައިގަންނަވާނީ އެއަތޮޅު ވެލިދުއަށެވެ. ވެލިދުއަށް ވަޑައިގެން، އެރަށުގައި މިއަދު ބޭއްވުމަށް ހަމަޖެހިފައިވާ އަތޮޅުތަކުން ކުނި ނައްތާލުމުގެ މަޝްރޫޢު އިފްތިތާޙުކޮށްދެއްވާނެއެވެ.


World bank in raajje ah 17 million dollar dhenee | Mihaaru\nޚަބަރު / ވޯލްޑް ބޭންކް\nކުނި މެނޭޖްކުރަން ވޯލްޑް ބޭންކުން 17 މިލިއަން ޑޮލަރު ރާއްޖެއަށް ދެނީ\nރަށެއްގެ ކުނި ކޮށި ސާފުކުރަނީ: ރައްކާތެރި ގޮތުގައި ކުނި ނައްތާލަން ވޯލްޑް ބޭންކުން ރާއްޖެއަށް އެހީ ދޭން ވަނީ ނިންމާފައި --ފޮޓޯ/މިހާރު\nކުނި މެނޭޖް ކުރުމަށް ރާއްޖެ އަށް 17.5 މިލިއަން ޑޮލަރު (269 މިލިއަން ރުފިޔާ) ގެ އެހީ ދިނުމަށް ވޯލްޑް ބޭންކުން ނިންމައިފި އެވެ.\nވޯލްޑް ބޭންކުން ނެރުނު ބަޔާނެއްގައިވާ ގޮތުން ރާއްޖޭގެ ވަކި ސަރަހައްދުތަކެއްގައި ކުނި މެނޭޖްކުރަން 17.5 މިލިއަން ޑޮލަރުގެ އެހީއެއް ރާއްޖެ އަށް ދިނުމަށް އެ ބޭންކް ޑިރެކްޓަރުންގެ ބޯޑުން އިއްޔެ ވަނީ ނިންމައިފަ އެވެ. އެ ފައިސާ ބޭނުން ކުރާނީ ހަ އަހަރުގެ މުއްދަތަކަށް ތިމާވެށްޓާ ރަށްޓެހި ގޮތަކަށް ކުނި ނައްތާލަން ކަމަށް އެ ބަޔާނުގައިވެ އެވެ.\nއެކަމަކު އެހީގެ ފައިސާ ޚަރަދު ކުރެވޭނީ ކޮން ސަރަހައްދުތަކެއްގައި ކުނި ނައްތާލުމަށް ކަމެއް އެ ބަޔާނުގައި ބުނެފައެއް ނެތެވެ.\nވޯލްޑް ބޭންކުން ރާއްޖެ އަށް ކަނޑައަޅުއްވާފައިވާ ކަންޓްރީ މެނޭޖަރާ ހަވާލާދީ އެ ބަޔާނުގައިވަނީ ކުނި މެނޭޖް ކުރަން ރަނގަޅު ސިޔާސަތުތަކެއް ރާއްޖޭގައި އެބައޮތް ކަމަށާއި ރައީސް އަބްދުﷲ ޔާމީންގެ މައިގަނޑު ސިޔާސަތުތަކުގެ ތެރޭގައި ކުނި މެނޭޖް ކުރުން ހިމެނޭ ކަމަށެވެ.\nއެ ބަޔާނުގައިވާ ގޮތުން ރާއްޖޭގައި އަހަރަކު 365،000 ޓަނުގެ ކުނި އުފެދެ އެވެ. ނިސްބަތުން ބަލާއިރު، މާލޭގެ ކޮންމެ މީހަކު ކޮންމެ ދުވަހަކު 1.8 ކިލޯގެ ކުނި އުފައްދާ ކަމަށާއި އެހެން ރަށްރަށުގައި އުޅޭ ކޮންމެ މީހަކު 0.8 ކިލޯގެ ކުނި ދުވާލަކު އުފައްދާ ކަމަށް އެ ބަޔާނުގައިވެ އެވެ. ރިސޯޓްތަކުގައި އުޅޭ ކޮންމެ މީހަކު ދުވާލަކު 3.5 ކިލޯގެ ކުނި އުފައްދާ ކަމަށް އެ ބަޔާނުގައިވެ އެވެ.\nވޯލްޑް ބޭންކް ކުނި ވޭސްޓް މެނެޖްމެންޓް ކުނި މެނޭޖުކުރުމުގެ ގަވާއިދު\nމިއީ 17.5 މިލިޔަންގެ ހިލޭ އެހީތޯ، ނުވަތަ ލުއިލޯނުތޯ، ނުވަތަ ލުއި ނޫން ލޯނުތޯ؟ ރާއްޖެއަށް މި ދޭ ފައިސާއިން ޝަރުތުކުރުވާ ކަންކަން އެގޭނެނަމަދޯ މިފަދަ އާޓިކަލް ތަކުން\nތި ފައިސާ ފަހަރެއްގައި 2018 ގެ ކެމްޕޭނަށް ފަހަރެއްގާ ޙަރަދު ކޮއްފާނެ. އަނެއްކާ އަނެއް ދަރަނި ރައްޔިތުންގެ ބޮލުގައި އެލެނީ. ސާބަހޭ ކުދިންނޭ.\nރާއްޖެއައްތަ ނޫނީ ޕީޕީއެމް މީހުންނަށް ތަ....\nކުނި މެނޭޖްކުރުން ހަރުދަނާ ވެއްޖެކަމުގެ ނަތީޖާ މިއޮތީ ފެންނަން....ވޯލްޑް ބޭންކުން ލޯން ދޭނީ ކަނޑުއަޑީގެ ކެބިންޓް މީޓިންގ އާއި ފިލްމި ކުޅެގެނެއް ނޫން.. އެމީހުން އެހީދޭނީ ނަތީޖާ ދައްކާ ބަޔަކަށް... ވަރަށް ސަލާމް\nގްރީންޓެކްސް ކިޔާއެއްޗެއްވެސް ވެރިކަމަށް އެރުމާއެކު ނަގަންފަށައިފި އެކަމަކު މާލެއޮތީ ގޮނޑެއްހެން ވީކަމެއް ހަރާން ހަމަގައިމުވެސް ރައްޔިތަކަށް ވީލުޔެއްނެތް\nބޭރުން ދެން އެހީ އެއް ނުދޭނޭ ވެސް ކީ. ލާރި އައް ވާނުވާ ނޭގޭތީީ. ގައިމު ސައުދީ އެރޭބިޔާ ބުނެގެނެއް ނޫން އެ ދިނީ.\nއިހައްދުވަހު ޖަޕާނުގެ އިސްބޭފުޅަކާ ފައިނޭންސް މިނިސްޓަރު ބައްދަލުކުރުމަށްފަހުވެސް ކުނިނައްތާލުމަށް ބޮޑު އެއްޗެއްދޭން އެމީހުންވެސް އެއްބަސްވި. ކުނިނައްތާލަން ހާދަ އެހީއެކޭ މިދެނީ. ކުރިޔަށް އޮތްތަނުގާ ހުރިހާ އެހީތައްވެސް ބޭރުގައުމުތަކުން ދޭނީ ހަމައެކަނި ކުނިނައްތަންހެން ހީވަނީ. "ރީތި ދިވެހިރާއްޖެ ސާފުދިވެރާއްޖެ"\nތިއީ ކޮރަޕްޓްވެފައިވާ ސަރުކާރު އިތުރަށް ކޮރަޕްޓް ކުރުމަށް ދޭ ފައިސާތަކެއް. ވޯލްޑް ބޭންކުންނާ އައި.އެމް.އެފް އޭޑީބީ އަދި މިނޫނަސް އެތައް ބައިވަރު ފައިނޭންޝަލް އިންސްޓިޓިއުޝަންތަކުން އެބަހުރި ބިލިއަނުން މައްޗަށް ގުނާލެވޭވަރަށް ފައިސާ ދީފަ. ކޮން ރަށެއްގަ ބާ ރަނގަޅު ފެންވަރުގެ ކުނި މެނެޖްކުރާ ނިޒާމް ގާއިމްކުރެވުނީ؟\nކުނި މެނޭޖްކުރަން ވޯލްޑް ބޭންކުން 17 މިލިއަން ޑޮލަރު ރާއްޖެއަށް ދޭން ނިންމި ނިންމުން އެއީ ރަނގަޅު ނިންމުމެކެވެ. މިހާތަނަށް ވޯލްޑް ބޭންކް އިން ރާއްޖެ އަށްދޭ އެއްވެސް އެހީއަކީ އެއީ ރާއްޖެ އަށް މާ ބޮޑު ފައިދާ ތަކެއް ކުރި އެހީތަކެއް ނޫނެވެ. މިކަން ފެނެއެއް ނޫންތޭ ރާ އަތޮޅު ވަންދޫ ގައި ގާއިމް ކޮށްފައިވާ އިންސިނިރޭޓިންގް ސިސްޓަމް. އެއީ ވޯލްޑް ބޭންކް އިން ގާއިމް ކުރި ފެސިލިޓީ އެއް ރާއްޖެ ބޮލުގަައި 25 މިިލިއަން ޑޮލަރު އަޅުވައިގެން. 10 އަހަރު ދުވަސް ވެގެން ދިޔައިރު ވެސް އަދި ވެސް އެ ތަނެއް މަސައްކަތެއް ކުރާ ގޮތެއް ނުވިއެވެ. އަންޑަރއެސްޓިމޭޓް ކޮށް ހުރިހާ ކަމެއް ކުރުމުގެ ސަބަބުން ރާ އަތޮޅު ވަންދޫ ކުނި ނައްތާލާ ނިޒާމް އެއީ ޓޯޓަލް ޑިޒައިން ފެއިލިއަރ އެކެވެ. މީ ރާއްޖޭން ބޭރު ދޮން މީހުން ޑިޒައިން ކުރާ މިފަދަ ކޮންމެ އިންޖިނިއަރިންގް ކޮމްޕޯނެންޓް އެއް ރާއްޖޭގައި ހުންނަ ގޮތް. މިކަން ކަން މިހެން މިހިނގަނީ އެއީ ރާއްޖޭގެ ތިމާވެށި މިނިސްޓްރީ އަކީ ރަނޑު މިނިސްޓްރީ އަކަށް ވެފައި އެތަނުގައި ޖެންޓުލްމެން ސްޓައިލްގެ މަސައްކަތް ކުރެވޭނެ މީހުން ނެތީމައެވެ. ކަން މިހެން ހުރުމުން ދިވެހިސަރުކާރުން އެބަޖެހޭ ދިވެހި ސަރުކާރާއި ސިންގަޕޯރގެ ވަރުގަދަ ކޮންސަލްޓެންސީ ފާރމް އަކާއި ގުޅިގެން ޖޮއިންޓް ވެންޗަރ އެއް ހަދައިގެން ސަރުކާރުގެ އަމިއްލަ ކޮންސެލްޓެންސީ ފާރމް އެއް އުފައްދަން އިންފްރާސްޓްރަކްޗަރ މަސައްކަތް ތަކަށް. މިހާރު އައިޖީއެމްއެޗް 25 ބުރި އިމާރާތުގެ ކޮންސަލްޓަންޓް އެއީ ވެސް ހަމަ ރަނގަޅު ބަޔަކަށް ވެދާނެ ނޫންތޭ ޖޮއިންޓް ވެންޗަރ އެއް ސަރުކާރުން ހަދަން.\nމަދަމާ މި ނޫހުގަ އޮންނާނެ ލިޔެފަ.. ވޯލޑް ބޭންކުންދިން ލާރިއައް ވީނުވީއެއް ނޭނގުނޭ....\nއަސްލު ތިކަހަލަ އެހީ ދީފަ ވޯލްޑް ބޭންކުން އެބަޖެހޭ އެ ފައިސާގެ ބޭނުން ކުރެވޭގޮތް ވަރަށް ގާތުން ބަލަން، އަދި އެ ފައިސާ ހަރަދުކެރެވޭ ގޮތާއިމެދު ސަރުކާރަށް އެއްވެސް ތުހުމަތުތަކެއް ކުރެވޭތޯ. އަދި ތުހުމަތު ތަކެއް ކުރެވޭނަމަ އެކަން އިންވެސްޓިގޭޓް ކުރަން. އެއީ ވަރިހަމަ ކޮންމެ ސަރުކާރެއް ވިޔަސް. ކޮރަޕްޝަން އަކީ އެއަކާއި ނުލައި ނޫޅެވޭނެ އެއްޗެކޭ ރައީސް ޔާމީންވެސް ވަނީ ބުނެފައި ވިއްޔާ